বিষধৰ সাপৰ সৈতে বন্ধুত্বৰ পৰিণাম ভূগিছে নেপালে! : নেপালৰ ভূমিত পুনৰ চীনৰ দালান নিৰ্মাণ\nবন্ধু ৰাষ্ট্ৰ চীনে নেপালক পুনৰ বন্ধুত্বৰ পুৰস্কাৰ দিছে!\nচীনে পুনৰ নেপালৰ ভূমিত অবৈধভাৱে নিৰ্মাণ কৰিছে সুবৃহৎ দালান।\nনেপালৰ সংবাদ মাধ্যমত প্ৰকাশ পাইছে এই বাতৰি।\nএই খবৰ পোৱা মাত্ৰকে নেপালৰ প্ৰধানমন্ত্ৰী অলিৰ বিৰুদ্ধে সোচ্চাৰ হৈছে নেপালৰ জনতা।\nনেপালৰ সংবাদ মাধ্যমত প্ৰকাশিত খবৰ অনুসৰি, কিছুদিনৰ পৰা হুমলা জিলাৰ লাপচা-লিমিত চীনৰ প্ৰশাসনে কিছু অবৈধ দালান নিৰ্মাণ কৰিছে।\nবাতৰি অনুসৰি নেপালৰ স্থানীয় জনসাধাৰণে নেপালৰ ভূমিত চীনৰ এই অবৈধ দালান নিৰ্মাণ কাৰ্য বিৰোধ কৰিছে।\nস্থানীয় লোকৰ অভিযোগৰ ভিত্তিত হুমলা জিলাৰ প্ৰশাসনিক মুৰব্বী দলবাহাদুৰ হামালে অঞ্চলটো পৰিদৰ্শন কৰিবলৈ যায়।\nতেওঁ অঞ্চলটো পৰিদৰ্শন কৰাৰ সময়তে চীনে নেপালৰ ভূমিত অবৈধ নিৰ্মাণ কাৰ্য চলাই থকাটো নিশ্চিত হয়।\nজানিব পৰা মতে যোৱা ৩০ আগষ্টৰ পৰা ৯ ছেপ্টেম্বৰৰ ভিতৰত চীনা প্ৰশাসনে নেপালৰ ভূমিত ৯ টা প্ৰকাণ্ড দালান নিৰ্মাণ কৰিছে।\n“আমি প্ৰথমে লাপচা-লিমি অঞ্চলত চীনে এটা বিল্ডিং নিৰ্মাণ কৰাৰ খবৰ পাইছিলো। কিন্তু গোটেই অঞ্চলটো পৰিদৰ্শন কৰি আমি অঞ্চলটোত আৰু বহু বিল্ডিং দেখা পালো। ইতিমধ্যে নেপালৰ গৃহ মন্ত্ৰণালয়ক এই সম্পৰ্কীয় প্ৰতিবেদন দাখিল কৰা হৈছে।” দলবাহাদুৰ হামালে সংবাদ মাধ্যমৰ আগত কয়।\nউল্লেখ্য যে যোৱা জুন মাহতো নেপালৰ কৃষি মন্ত্ৰণালয়ৰ দ্বাৰা প্ৰকাশিত এক প্ৰতিবেদনত দেশখনৰ ডোলখা, গোৰ্খা, দাৰচুলা, হুমলা, সিন্ধুপালচক আৰু বায়ুচা জিলাৰ বিভিন্ন ঠাইত চীনে আন্তকৰ্জাতিক সীমা অতিক্ৰম কৰি আহি নেপালৰ ভূমিত অবৈধভাৱে দালান নিৰ্মাণ কৰাৰ কথা উল্লেখ কৰা হৈছিল।


ঘাঁ আৰু কটা-ছিঙাত হালধিৰ উপকাৰীতা: — বিকাশপেডিয়া\nমূল পৃষ্ঠা / স্বাস্থ্য / ঔষধ / অসমৰ বনৌষধি / ঘাঁ আৰু কটা-ছিঙাত হালধিৰ উপকাৰীতা:\nঘাঁ আৰু কটা-ছিঙাত হালধিৰ উপকাৰীতাৰ বিষয়ে লিখা হৈছে ।\nপ্ৰাচীন কালৰে পৰা ভাৰতীয় সংস্কৃতিত হালধি অতি জনপ্ৰিয় বস্তু হিচাপে পৰিগণিত হৈ আহিছে। পাকঘৰৰ বিভিন্ন ব্যঞ্জনৰ পৰা আৰম্ভ কৰি সৌন্দৰ্য্যচর্চালৈকে হালধিৰ ব্যৱহাৰ হৈ আহিছে। বিভিন্ন সৰু-সুৰা ৰোগত ঘৰুৱা উপশমকাৰী দৰৱ হিচাপেও ইয়াৰ ব্যৱহাৰ অতীজৰে পৰা হৈ আহিছে। আয়ুৰ্বেদত বিভিন্ন ৰোগৰ ঔষধ হিচাপে হালধি ব্যৱহাৰ কৰা হয়। বিভিন্ন ধৰণৰ চৰ্মৰোগ, প্ৰমেহ, ৰক্তজনীত বিভিন্ন ৰোগ, এলাৰ্জী, কৃমিনাশক হিচাপে, যকৃত- প্লীহাৰ ৰোগ আদি বহুতো ৰোগত হালধি অতি উৎকৃষ্ট দৰৱ হিচাপে পৰিগণিত হৈ আহিছে। আজি আমি ইয়াত শৰীৰত উৎপন্ন হোৱা বিভিন্ন ধৰণৰ ঘাঁ আৰু কটা- ছিঙাত হালধি কিমান উপকাৰী আৰু ঘাঁ এটুকুৰা শুকোৱাত ইয়াৰ কি কি গুণেনো সহায় কৰে সেই বিষয়ে আলোচনা কৰিম। আমাৰ সকলোৰে পৰিচিত হালধিৰ বৈজ্ঞানিক নাম হৈছে curcuma longa. ই Zingiberaceae family ৰ অন্তৰ্ভুক্ত। ইয়াক সংস্কৃতত হৰিদ্ৰা, অসমীয়াত হালধি আৰু ইংৰাজীত Turmeric বুলি কয়।\nৰাসায়নিক সংগঠন(chemical composition)-\nহালধিত 5-8% উৰণশীল তেল(volatile oil) থাকে। ইয়াত curcumin নামৰ এবিধ পীতৰঞ্জক পদাৰ্থ থাকে যাৰ বাবে ইয়াৰ ৰং হালধীয়া হয়। ইয়াৰ উপৰিও ইয়াত ভিটামিন 'এ', প্ৰটিন, স্নেহদ্ৰব্য, শৰ্কৰা, খনিজ দ্ৰব্য আদি থাকে।\nহালধি হৈছে ৰুক্ষ আৰু লঘু গুণ যুক্ত। ইয়াৰ ৰস হৈছে কটু আৰু তিক্ত, বিপাক কটু আৰু বীৰ্য্য উষ্ণ।এই গুনবোৰৰ বাবে হালধিয়ে শৰীৰৰ বিভিন্ন ৰোগ আৰু দোষ নিৰ্মূল কৰাত সহায় কৰে।\nউষ্ণ বীৰ্য্য হোৱাৰ বাবে ই কফ-বাত শামক আৰু পিত্তৰেচক হিচাপে কাম কৰে। তিক্তৰস হোৱাৰ বাবে ই পিত্তশামক হয়। এইবোৰ গুণৰ বাবে হালধিয়ে বিভিন্ন ধৰণৰ ঘাঁ বা ব্ৰণ (ulcer), কটা- ছিঙা আদি নিৰাময় হোৱাত সহায় কৰে।\nব্যৱহৃত অংগ: সাধাৰণতে হালধিৰ কন্দ(Rhizome) ব্যৱহাৰ কৰা হয়।\nঘাঁ আৰু কটা-ছিঙাৰ নিৰ্মূলক হিচাপে হালধিৰ ব্যৱহাৰ: যিবোৰ ঔষধিয়ে ঘাঁ এটুকুৰা শুকাই নিৰ্মূল কৰে সেইবোৰক আয়ুৰ্বেদত ব্ৰণৰোপক( wound healer) ঔষধি বুলি কয়। হালধি হৈছে এবিধ উৎকৃষ্ট ব্ৰণৰোপক।হালধিয়ে শোথহৰ(anti inflammatory) হিচাপে কাম কৰে। শৰীৰৰ কোনো স্থানত আঘাত পালে বা কাটিলে সেই ঠাইডোখৰ ফুলি উঠে। সেই স্থানত হালধিৰ লেপ লগালে তাৰ ফুলি উঠা বা শোথ নাইকিয়া হয়।\nহালধিৰ বেদনা স্থাপক -\n(Analgesic) গুণৰ বাবে ঘাঁ লগা বা কটা ঠাইত ইয়াৰ লেপ লগালে বিষ উপশম হয়।ঘাঁ বা ব্ৰণত যাতে কোনো সংক্ৰমণ নহয় তাৰ বাবে ইয়াক কিছুমান ব্ৰণশোধক আৰু বীজানুনাশক(Antiseptic) ঔষধিৰে প্ৰক্ষালন আৰু পৰিস্কাৰ কৰাটো জৰুৰী। হালধি এবিধ উত্তম ব্ৰণশোধক আৰু বীজাণুনাশক। নির্দিষ্ট পৰিমাণৰ পানীত কেঁচা হালধি বা হালধি চূৰ্ণ(powder) লৈ উতলাই যেতিয়া আধা বা এক চতুৰ্থাংশ পানী বাকী ৰয় তেতিয়া জুইৰ পৰা নমাই দিব লাগে। এইদৰে হালধিৰ ক্বাথ তৈয়াৰ কৰা হয়। এই ক্বাথেৰে প্ৰক্ষালন কৰিলে বহুদিন পুৰণি নুশুকুৱা ঘাঁও শুকায়। ঘাঁ এটুকুৰা নিয়মিত পৰিস্কাৰ নকৰিলে তাৰ পৰা নিঃসৰিত হোৱা কিছুমান আঠা জাতীয় পদাৰ্থ(serous fluid),পূজ(pus) বা মৃতকোষ সমূহে ঘাঁ টুকুৰা সোনকালে শুকোৱাত বাধা দিয়ে আৰু তাক বেছি জটিল কৰি তোলে। হালধিৰ লেখন(Scrapping) গুণে ঘাঁ এটুকুৰাত থকা মৃতকোষ সমূহ পৰিস্কাৰ কৰি নতুন কোষ(New granulation tissue) সৃষ্টি হোৱাত সহায় কৰে। এনেকুৱা ঘাঁত নিয়মিত হালধিৰ লেপ লগালে বা হালধিৰ ক্বাথেৰে প্ৰক্ষালন কৰিলে নতুন কোষৰ সৃষ্টি হৈ জটিল ৰূপ ধাৰণ কৰা ঘাঁও নিৰ্মূল হয়।\nকেতিয়াবা কিছুমান ঘাঁ অৱহেলা বা উপযুক্ত যত্নৰ অভাৱত বেক্টেৰিয়াৰ দ্বাৰা সংক্ৰমিত হৈ পৰিস্থিতি জটিল কৰি তোলে। আকৌ ছালৰ ভেঁকুৰজনীত সংক্ৰমণৰ ফলটো ছালত ঘাঁৰ সৃষ্টি হব পাৰে। হালধি এবিধ উত্তম কৃমিঘ্ন(Anti bacterial and Anti fungal). এই কৃমিঘ্ন গুণৰ বাবে হালধিৰ স্থানিক প্ৰয়োগে এনেকুৱা সংক্ৰমণ ৰোধ কৰিব পাৰে।\nউৎস :- স্বাস্থ্য হেলথ দি ছলিউশ্যনছ


আপুনি ফিফাৰ বঁটা প্ৰদান অনুষ্ঠান উপভোগ কৰিব বিচাৰে নেকি? | Olympia Sports\nআপুনি ফিফাৰ বঁটা প্ৰদান অনুষ্ঠান উপভোগ কৰিব বিচাৰে নেকি?\nআপুনি ফিফাৰ বঁটা প্ৰদান অনুষ্ঠান উপভোগ কৰিব বিচাৰে নেকি? যদি বিচাৰে তেনে আমি জনাম আপোনালোটকক এই বিষয়ে। ভাৰতত কেতিয়া, ক’ত, কেনেকৈ এই অনুষ্ঠান চাব পাৰিব সেই বিষয়ে আমি জনাম আপোনালোকক।\nআগন্তুক ১৭ ডিচেম্বৰত ফিফাই প্ৰদান কৰিব বৰ্ষটোৰ ভিন্ন শিতানত শ্ৰেষ্ঠ বঁটা। এইবাৰ ফিফাৰ বৰ্ষশ্ৰেষ্ঠ পুৰুষ খেলুৱৈৰ বঁটাৰ দৌৰত আছে ক্ৰিষ্টিয়ানো ৰ’নাল্ডো, লিয়নেল মেছি আৰু ৰবাৰ্ট লেৱানড’চকি।\nৰাবাৰ্টে যোৱা প্ৰতিযোগিতাসমূহত মুঠ ৫৫ টা গ’ল কৰিবলৈ সক্ষম হৈছে। যি বেয়াৰ্ণ মিউনিখৰ ইতিহাসত এজন খেলুৱৈৰ সৰ্বশ্ৰেষ্ঠ প্ৰদৰ্শন আছিল। তেওঁৰ এই প্ৰদৰ্শনৰ বলতেই বেয়াৰ্ণ মিউনিখে দুটাকৈ গুৰুত্বপূৰ্ণ খিতাপ দখল কৰিবলৈ সক্ষম হৈছিল। দুয়োখন প্ৰতিযোগিতাতে ৰবাৰ্ট টপ গ’লস্কৰাৰ আছিল।\nফিফাৰ দ্বাৰা প্ৰতিবৰ্ষত পুৰুষ-মহিলা উভয় শাখাতে বৰ্ষটোৰ শ্ৰেষ্ঠ খেলুৱৈ, গ’ল ৰক্ষক, প্ৰশিক্ষক, সৰ্বশ্ৰেষ্ঠ গ’লৰ বঁটা প্ৰদান কৰি আহিছে। চলিত বৰ্ষটো এই বঁটা প্ৰদানৰ প্ৰস্তুতি চলিছে। ইতিমধ্যে ফিফাই ভোটিং চিষ্টেম খুলি দিছে।\nআগন্তুক ১৭ ডিচেম্বৰত অনুষ্ঠিত হ’ব এই বঁটা প্ৰদান অনুষ্ঠান। ছুইজাৰলেণ্ডত থকা ফিফাৰ মুখ্য কাৰ্যালয়ত এক ভাৰ্চুৱেল সমাৰোহত এই বঁটা প্ৰদান কৰিব। ভাৰতীয় সময়মতে এই অনুষ্ঠান নিশা ১১ বজাত অনুষ্ঠিত হ’ব। যদি আপোনালোকে এই অনুষ্ঠান চাব বিচাৰে তেনে ফিফাৰ অফিচিয়েল ইউটিউব চেনেল ফিফাটিভিত নিশা ১১ বজাৰ পৰা এই অনুষ্ঠান উপভোগ কৰিব পাৰিব। ইয়াৰ উপৰিও একে সময়তে ফিফাৰ অফিচিয়েল ফেচবুক পে’জটো লাইভ চাব পাৰিব।\nTags: আপুনি ফিফাৰ বঁটা প্ৰদান অনুষ্ঠান উপভোগ কৰিব বিচাৰে নেকি?\nপুনৰ ক্ৰিকেটৰ পথাৰলৈ যুৱৰাজ


Sericad in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Sericad ar byavahar, ppali, parshwakriya, upkaar, kriya-pratikriya aaru satarkatabani\nSericad ৰ মূল্য আৰু পেকৰ চাইজ - Sericad Price and Pack Size in Assamese - Sericad ar mulya aaru pakor size\nSericad ৰ লাভ আৰু ব্যৱহাৰসমূহ- Sericad Benefits & Uses in Assamese- Sericad ar laabh aaru byavaharsamuh\nSericad ৰ পালি আৰু সেয়া কেনেদৰে ল'ব- Sericad Dosage & How to Take in Assamese - Sericad ar paali aaru xeya kenedore lobo\nSericad ৰ পাৰ্শ্চক্ৰিয়াসমূহ- Sericad Side Effects in Assamese- Sericad ar parshwakriyasamuh\nSericad সংক্ৰান্ত সতৰ্কতাবাণীসমূহ- Sericad Related Warnings in Assamese- Sericad xonkranta xatarkatabanisamuh\nঅইন দৰৱৰ সৈতে Sericadৰ গুৰুতৰ ক্ৰিয়া-প্ৰতিক্ৰিয়া- Severe Interaction of Sericad with Other Drugs in Assamese- Oinor xoite Sericad ar gurutor kriya-pratikriya\nSericad মতভেদসমূহ- Sericad Contraindications in Assamese- Sericad nishedhsamuh\nSericad ৰ বিষয়ে সততে সোধা প্ৰশ্নসমূহ- Frequently asked Questions about Sericad in Assamese- Sericad ar bikhoye satate xodha prashnasamuh\nখাদ্য আৰু মদৰ সৈতে Sericad ক্ৰিয়া-প্ৰতিক্ৰিয়া- Sericad Interactions with Food and Alcohol in Assamese- khadya aaru modor xoite Sericad kriya-pratikriya\nSericad ৰ লাভ আৰু ব্যৱহাৰসমূহ - Sericad Benefits & Uses in Assamese - Sericad ar laabh aaru byavaharsamuh\nSericad তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSericad ৰ পালি আৰু সেয়া কেনেদৰে ল'ব - Sericad Dosage & How to Take in Assamese - Sericad ar paali aaru xeya kenedore lobo\nSericad-ৰ উপাদানসমূহ - Sericad Active Ingredients in Assamese - Sericad-ar upadaansamuh\nSericad ৰ পাৰ্শ্চক্ৰিয়াসমূহ - Sericad Side Effects in Assamese - Sericad ar parshwakriyasamuh\nগৱেষণাৰ ভিত্তিত, Sericad ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSericad সংক্ৰান্ত সতৰ্কতাবাণীসমূহ - Sericad Related Warnings in Assamese - Sericad xonkranta xatarkatabanisamuh\nSericad-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Sericadৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nSericad-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSericad এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Sericad গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Sericad কি প্ৰভাৱ দেখা গৈছে?\nSericadৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Sericad কি প্ৰভাৱ দেখা গৈছে?\nSericadৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Sericad ৰ কি প্ৰভাৱ দেখা গৈছে?\nSericadৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Sericadৰ গুৰুতৰ ক্ৰিয়া-প্ৰতিক্ৰিয়া - Severe Interaction of Sericad with Other Drugs in Assamese - Oinor xoite Sericad ar gurutor kriya-pratikriya\nSericad তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSericad মতভেদসমূহ - Sericad Contraindications in Assamese - Sericad nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Sericad লোৱা অনুচিত যাতে -\nSericad ৰ বিষয়ে সততে সোধা প্ৰশ্নসমূহ - Frequently asked Questions about Sericad in Assamese - Sericad ar bikhoye satate xodha prashnasamuh\nএই Sericad-এ অভ্য়াস বা নিচাৰ সৃষ্টি কৰে নেকি?\nনহয়, Sericadয়ে অভ্যাসৰ সৃষ্টি নকৰে।\nSericad আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Sericad লওক।\nনহয়, মানসিক ৰোগৰ চিকিত্সাৰ ক্ষেত্ৰত Sericad ব্যৱহৃত নহয়।\nখাদ্য আৰু মদৰ সৈতে Sericad ক্ৰিয়া-প্ৰতিক্ৰিয়া - Sericad Interactions with Food and Alcohol in Assamese - khadya aaru modor xoite Sericad kriya-pratikriya\nখাদ্য আৰু Sericadৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Sericad আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Sericadৰ মাজৰ প্ৰতিক্ৰিয়া\nSericad আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nSericad ৰ অনুকল্প - Substitutes for Sericad in Assamese\nআপুনি বা আপোনাৰ পৰিয়ালৰ কোনোবাই Sericad লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Sericad ব্যৱহাৰ কৰিছিল নেকি?\nআপুনি কিমান পৰিমাণে Sericad সেৱন কৰিছিল?\nআপুনি Sericad ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Sericad সেৱন কৰে?


গণতান্ত্ৰিক অধিকাৰ আৰু ভোটদানৰ বাবে দ্বায়িত্ববোধ\nপৃথিৱীৰ আটাইতকৈ ডাঙৰ গণৰাজ্য ৰূপে পৰিগণিত হোৱা আমাৰ দেশত এইবাৰ ১০কোটিৰ অধিক নতুন ভোটদাতাই অনাগত লোকসভা নিৰ্বাচনত প্ৰথম বাৰৰ বাবে ভোটাধিকাৰ সাব্যস্ত কৰিবলৈ সুযোগ পাব। শিক্ষাৰ হাৰ বৃদ্ধি হোৱা বা তুলনামূলকভাৱে সচেতন নাগৰিক ৰূপেই এই নৱ-প্ৰজন্মৰ ভোটাৰসকল বিবেচিত হৈছে। আৰু এই অনাগত নিৰ্বাচনতো তেখেত সকলৰ মতে দিশৰ ভৱিষ্যত নিৰ্ণয়ৰ বাবে দ্বায়িত্ব পাব লগা সাংসদ সকলৰ ভাগ্য নিৰ্ণয়ত এক নিৰ্ণায়ক ভূমিকা লব বুলি বিশ্লেষক সকলে মত প্ৰকাশ কৰিছে।\nএই ক্ষেত্ৰত নৱ-প্ৰজন্ম তথা সদাশয় পাঠকক ভোটদানৰ বাবে দ্বায়িত্ববোধৰ বিষয়ে সজাগ কৰিবলৈ তলৰ প্ৰশ্ন সমূহ তুলি ধৰিব খুজিছো।\n(১) আপুনি জানেনে গণতন্ত্ৰত ভোটাধিকাৰেই হৈছে আপোনাৰ মৌলিক অধিকাৰ?\n(২) আপুনি জানেনে ভোট দিয়াৰ অধিকাৰৰ বাবেই আমাৰ পূৰ্বজসকলে দেশৰ বাবে আত্মবলিদান দিছিল?\n(৩) আপুনি চিন্তা কৰি চাইছেনে ভোটাধিকাৰ সাব্যস্ত নকৰি অভিযোগ-প্ৰতিঅভিযোগ কৰি থাকিলেই এখন ভাল চৰকাৰ পাব নোৱাৰি, বৰঞ্চ ভোট দিলেহে পাৰি?\n(৪) চৰকাৰীতন্ত্ৰক সতৰ্ক কৰিবলৈ ভোটধিকাৰ সাব্যস্ত কৰাটো জৰুৰী— এয়া আপুনি মানেনে?\n(৫) যদিহে আপুনি ভোটাধিকাৰ সাব্যস্ত কৰে, আপুনি গণতন্ত্ৰৰ অংশীদাৰ হোৱাৰ গৌৰৱ অনুভৱ নকৰিবনে?\n(৬) আপুনি জানেনে নিৰ্বাচনৰ দিনবিলাকত সমাজৰ বহু বিদ্বান, পণ্ডিত, বুদ্ধিজীৱী, গণ্যমান্য লোকে ভোটাধিকাৰ সাব্যস্ত নকৰে, কিন্তু অভিযোগ-প্ৰতিঅভিযোগ তেওঁলোকেই কৰে?\n(৭) আপুনি জানেনে দেশৰ শিক্ষিত তথা সমাজ সচেতন লোকৰ সংখ্যা আঙুলিৰ মূৰত লেখিব পৰা আৰু এওঁলোকৰ হাততেই ৬০ৰ পৰা ৭০ শতাংশ দেশৰ আৰ্থিক ব্যৱস্থা ন্যস্ত আছে ... এওঁলোকেই যদি ভোটাধিকাৰ সাব্যস্ত নকৰে, আমাৰ কিমান লোকচান হয়?\n(৮) আপুনি জানেনে, জয় আৰু পৰাজয়ৰ মাজত ৩ বা ৪ শতাংশৰহে পাৰ্থক্য থাকে?\n(৯) আপুনি জানেনে দেশৰ উন্নতিৰ বাবে আশাব্যঞ্জক পৰিৱৰ্তন জৰুৰী আৰু ইয়াৰ বাবেই ভোটৰ প্ৰয়োজন? ভোট দিয়াৰ বাবে আপোনাৰ একো অসুবিধা নহয় ...\n(১০) আপুনি ভোট দিয়াৰ ফলত আপোনাৰ একো লোকচান নহয়, বৰঞ্চ এক আশাব্যঞ্জক পৰিৱৰ্তন আশা কৰিব পাৰি ...\n(১১) আপোনাৰ ভোটেই এজন সাধাৰণ নাগৰিকক ৰাজনৈতিক নেতা বনাব পাৰে ... যদিহে আপুনি ভোটাধিকাৰ সাব্যস্ত নকৰে, তেন্তে দেশৰ যিকোনো ব্যৱস্থা সন্দৰ্ভত অভিযোগ কৰাও উচিত নহয় ...\n(১২) আপোনাৰ ভোট মহামূল্যৱান ... এই ভোট সেইজন প্ৰাৰ্থীকহে দিব লাগে, যিজন নাগৰিকৰ নিৰাপত্তা, সু-ব্যৱস্থা, ন্যায়ৰ প্ৰতি দায়বদ্ধ ...\n(১৩) বেয়া ৰাজনীতিবিদ এজন জয়ী হয় ভাল মানুহে ভোট নিদিয়াৰ বাবেই ...\n(১৪) বেলটেই হৈছে ৰাজনীতিৰ শেষ অস্ত্ৰ।\n(১৫) আপোনাৰ ভোটটো নষ্ট হ’বলৈ নিদিব ...\n(১৬) বিবেকেৰে ভোট দিয়ক ...\n(১৭) ভোট— নাগৰিকৰ ব্যক্তিগত মতামত আৰু জনমত প্ৰতিফলনৰ এটি গণতান্ত্ৰিক মাধ্যম বা পদ্ধতি ...\n(১৮) আপুনি কাক ভোট দিলে সেয়া গোপন কৰক ...\n(১৯) ভোট দি আত্মসন্তুষ্টি লভক ...\n(২০) ভোট দিয়ক, অভিযোগ কৰক ... ভোট নিদিব, অভিযোগ নকৰিব ...\n(২১) অপশক্তিৰ পৰা গণতন্ত্ৰক উদ্ধাৰ কৰক, দলে-বলে ভোটদান কৰক ...\n(২২) গণতন্ত্ৰক বান্ধোনৰ পৰা মুকলি কৰক, আপোনাৰ এটি ভোটেই পৰিৱৰ্তন আনক ...\nএই প্ৰশ্ন কেইটাৰ উত্তৰ আমি প্ৰত্যেকেই নিজৰ পৰা পাবলৈ চেষ্টা কৰিলেই হয়তো আমি একোজন গণতান্ত্ৰিক দেশৰ নাগৰিক ৰূপে আমাৰ দ্বায়িত্ববোধ ভিতৰৰ পৰা অনুভৱ কৰিবলৈ সক্ষম হম আৰু আমাৰ প্ৰাথমিক কৰ্তব্যখিনি উপলব্ধি কৰিব পাৰিম।


গো-ৰাজনীতিয়েই নিৰ্বাচনী ঢাল: এইবাৰ গো-ৰাজনীতিয়েই শলঠেকত পেলাইছে বিজেপিক\nউত্তৰ প্ৰদেশত নিৰ্বাচনৰ গৰম বতাহ বলি আছে। চৰ্চাত আছে হিন্দু-মুছলিমৰ ৰাজনীতি। নিউজ চেনেল খুলিলেই ইটোৰ পাছত সিটো সাম্প্ৰদায়িক ভাষ্য শুনা গৈছে। এইসমূহ প্ৰদান কৰিছে মূলতঃ বিজেপি দলৰ প্ৰাৰ্থীসকলে।\nসচৰাচৰ ভাৱেই নিৰ্বাচনটোত এটা বৃহৎ ইচ্ছ্যু হৈ পৰিছে- গৰু! বিজেপি আৰএছএছে গৰুক গোমাতা হিচাপে হিন্দুত্বৰ ৰাজনীতি কৰি আহিছে। দেশজুৰি এই গোমাতাৰ ৰাজনীতিয়ে যোগী চৰকাৰৰ দিনত উত্তৰ প্ৰদেশত চূড়ান্ত মাত্ৰা ধাৰণ কৰিছে।\nকিন্তু এইবাৰৰ নিৰ্বাচনত গৰুৱে ধৰ্মীয় ৰাজনীতিৰ বিপৰীতে এক অন্যধৰণৰ ভূমিকাহে পালন কৰা দেখা গৈছে। গৰু এতিয়া গোমাতা হৈ থকা নাই!\nদেওবাৰে উত্তৰপ্ৰদেশৰ উন্নাওত প্ৰধানমন্ত্ৰী নৰেন্দ্ৰ মোদীয়ে এখন নিৰ্বাচনী সভাত ভাষণ প্ৰদান কৰে। নিজৰ স্বভাৱসুলভ দাম্ভিকতাৰে মোদীয়ে কয়- ১০ মাৰ্চত নিৰ্বাচন ফলাফল ঘোষণা কৰাৰ পাছত স্বাভাৱিকতে পুনৰ যোগী আদিত্যনাথ বিজয়ী হ’ব।\nতাৰপাছতে এটা বিশেষ ব্যৱস্থা লোৱা হ’ব। সেয়া হৈছে- ৰাস্তাত ঘূৰি ফুৰা আৰু খেতি-বাতি তহিলং কৰা গৰাকীবিহীন উদঙীয়া গৰুবোৰক নিয়ন্ত্ৰণ কৰা হ’ব। উদঙীয়া গৰু! হয়। এইবাৰৰ উত্তৰপ্ৰদেশ নিৰ্বাচনত অন্যতম ইচ্ছ্যু হৈছে উদঙীয়া গৰু।\nগৰাকীবিহীন গৰুবোৰ নিয়ন্ত্ৰণ কৰাৰ উপৰি প্ৰধানমন্ত্ৰী মোদীয়ে আৰু এটা প্ৰতিশ্ৰুতি দিছে। সেয়া হৈছে যিসমূহ গৰুৱে গাখীৰ দিয়া এৰি দিছে, সেই গৰুসমূহৰ গোবৰৰ পৰাও গোপালকসকলে টকা ঘটিব পাৰিব।\nঅৱশ্যে গৰুৰ গোবৰৰ পৰা কেনেধৰণৰ আয় হ’ব সেই বিষয়ে প্ৰধানমন্ত্ৰী ডাঙৰীয়াই বিশেষ ব্যাখ্যা আগবঢ়োৱা নাই।\nবিশ্বৰ অন্যতম চৰ্চিত নেতা বুলি সঘনে কৈ অহা এগৰাকী প্ৰধানমন্ত্ৰীয়ে এই উদঙীয়া গৰুবোৰক লৈ ব্যস্ত হৈছে যেতিয়া বিষয়টো উলা-মূলা নহয়! স্বাভাৱিকতেই ই এটা গহীন বিষয়।\nকিন্তু কিয় উত্তৰপ্ৰদেশৰ কৃষকসকলে এই সমস্যাৰ সমুখিন হৈছে? ইয়াৰ কাৰণ হৈছে ৰাজ্যখনত গো-বধ নিষেধ কৰা হৈছে। হিন্দুসকলৰ পবিত্ৰ পূজনীয় পশুবিধক হত্যা কৰাটো যোগী চৰকাৰে মানি নলয়।\nসাধাৰণতে কোনো কামত নহা গৰুবোৰক গোপালকসকলে কচাইৰ দোকানলৈ পঠাই দিয়াটোৱে পৰম্পৰাগত প্ৰণালী আছিল। ইয়াৰ ফলত আয়ো হৈছিল।\nগোপালকসকলৰ লাভ হোৱাৰ উপৰিও দলিত মুছলিমসকলৰো এটা জীৱিকা আছিল। সেয়া হৈছে- কচাইৰ বৃত্তি। কিন্তু যোগী চৰকাৰৰ দিনত এইবোৰ সকলো বন্ধ কৰা হ’ল।\nইয়াৰ ফলত দৰিদ্ৰ গোপালকসকলে কোনো কামত নহা এই গৰুবোৰ এৰি দিব লগা হৈছে। শেষত এতিয়া উত্তৰপ্ৰদেশৰ খেতিপথাৰ-ৰাস্থাই ঘাটে জাকে জাকে উদঙীয়া গৰুৰ উপদ্ৰৱ! আনকি এই গৰুবোৰে মানুহকো আক্ৰমণ কৰিব ধৰিছে।\nগৰুৰ আক্ৰমণত বহু কৃষকৰ মৃত্যুও ঘটিছে। বিশেষকৈ উত্তৰপ্ৰদেশৰ ৰামপুৰ, এটাৱাহ, মানিপুৰী, শ্বাহজাহানপুৰ, বেৰেইলী আৰু কানপুৰ জিলাৰ ভিতৰুৱা কৃষিপ্ৰধান গ্ৰাম্যাঞ্চলসমূহে ইয়াৰ ফল ভুগিব ধৰিছে।\n২০১৯ চনৰ এক চৰকাৰী গণনাৰ মতে, উত্তৰপ্ৰদেশত ১১ লাখৰো অধিক এনেধৰণৰ উদঙীয়া গৰু পোৱা গৈছে। যোগী চৰকাৰৰ পূৰ্বে এইধৰণৰ সমস্যা ৰাজ্যখনৰ কৃষকসকলে কেতিয়াও ভোগ কৰা নাছিল।\nআনহাতে, যোগীয়ে ইয়াৰ প্ৰতিকাৰস্বৰূপে অস্থায়ী গৌশালা ঠাইয়ে ঠাইয়ে স্থাপন কৰিছে। প্ৰতিটো গৰুৰ বাবে দৈনিত ত্ৰিশ টকাৰ খৰচ নিৰ্ধাৰণ কৰা হৈছে। কিন্তু এইসমূহে ভুক্তভোগীসকলক আশ্বস্ত কৰিব পৰা নাই।\nউদঙীয়া গৰুবোৰে খেতিপথাৰৰ শস্য নষ্ট কৰাৰ উপৰিও কৃষকসকলক আৰু এটা সমস্যাৰ মুখামুকি কৰিছে। সেয়া হৈছে- গৰুবোৰৰ পৰা শস্য ৰক্ষা কৰাৰ খৰচ আৰু শ্ৰম। শস্যপথাৰত ফেন্সিঙেৰে ঘেৰি ৰাখিবলৈ তেওঁলোকে খৰচ কৰিব লগা হৈছে বুজন পৰিমাণৰ টকা। এই টকাৰ পৰিমাণ ১৬,০০০ৰো অধিক বুলি ইণ্ডিয়ান এক্সপ্ৰেছৰ আজিৰ এটা প্ৰতিবেদনত প্ৰকাশ পাইছে।\nকেৱল সেয়াই নহয়, ৰাতি উজাগৰে থাকি তেওঁলোকে খেতিপথাৰৰ ৰখীয়া হ’ব লগা হৈছে। ইণ্ডিয়ান এক্সপ্ৰেছৰ উক্ত প্ৰতিবেদনটোত আৰু এটা তথ্য প্ৰকাশ পাইছে। সেয়া হৈছে যোগী চৰকাৰে নিৰ্মাণ কৰা গৌশালাবোৰত উদঙীয়া গৰুবোৰক ৰাখিবলৈ হ’লে এজন গোপালকে ২০০০ টকাকৈ ভৰিব লাগে!\nএই বিষয়টোক লৈ সমাজবাদী পাৰ্টিয়ে বৰ্তমান গাঁৱে গাঁৱে নিৰ্বাচনী কেম্পেইন চলাইছে। গৰুৰ আক্ৰমণত নিহত হোৱা লোকসকলৰ ক্ষতিপূৰণৰো প্ৰতিশ্ৰুতি প্ৰদান কৰিছে।\nইয়াৰ উপৰিও ২০১৯ চনৰ লোকসভা নিৰ্বাচনৰ সময়ৰে পৰাই সমাজবাদী পাৰ্টি, কংগ্ৰেছ আৰু বহুজন সমাজবাদী পাৰ্টিয়ে এই বিষয়টো লৈ সৰৱ হৈ আহিছে। অখিলেশ যাদৱেও মাজে সময়ে বিষয়টো লৈ গুৰুত্বপূৰ্ণ কিছুমান টুইট কৰি আহিছে।\nআনহাতে বিৰোধী দলসমূহে বিষয়টো গহীনভাৱে লোৱাৰ বিপৰীতে কেৱল মুখৰ কথাৰ বাদে বিজেপিয়ে বিশেষ একো ব্যৱস্থা লোৱা নাই। উদাহৰণস্বৰূপে বিজেপিয়ে নিৰ্বাচনৰ বাবে প্ৰকাশ কৰা ঘোষণাপত্ৰত এই বিষয়ে কোনো উল্লেখ নাই। আনকি যোগী আদিত্যনাথ নিজেও বিষয়টোক লৈ তৰল ধৰ্মীয় সাম্প্ৰদায়িক বক্তব্য প্ৰদান কৰি আহিছে।\nএতিয়া নিৰ্বাচনৰ ভৰপক সময়ছোৱাত কেৱল বিৰোধীৰ দাবীসমূহক পাহৰাই ৰাখিবলৈকে প্ৰধানমন্ত্ৰীকে ধৰি বিজেপি চৰকাৰে বিষয়টোত হাত উজান দিছে। ইয়াৰ পৰাই বুজিব পাৰি- ধৰ্মৰ দোহাই দি গোৰক্ষাৰ নামত কোনসকল লোক ভুক্তভুগী হ’ব লগা হৈছে!\nহিন্দু-মুছলিম নহয়, এইসকল দৰিদ্ৰ কৃষিজীৱী আৰু পশুপালকসকলৰ এইবাৰৰ নিৰ্বাচনী ইচ্যু হৈছে এই উদঙীয়া গৰু। যেন গোমাতাৰ পৰম ভক্ত যোগী আদিত্যনাথ আৰু প্ৰধানমন্ত্ৰী নৰেন্দ্ৰ মোদীক এতিয়া উদঙীয়া গৰুৱে লাঠ মাৰিবলৈ উদগ্ৰীৱ হৈছে!


ৰহঘৰাঃ (১) জেতুলীপকাৰ পাতৰ পৰা (-দিগন্ত বৰা) - সাহিত্য ডট অৰ্গ\nৰাতিপুৱা খোজ কাঢ়োঁতে হঠাৎ মনীবেগ এটা পাই গ’লো। টিপতে মনীবেগটো পেন্টৰ পকেটত ভৰালোঁ। লগত খোজ কঢ়া দুজনে গমকে নাপালে। মনীবেগটো পকেটত ভৰোৱাৰ পাছতে কিয় নাজানোঁ খোজ কাঢ়িবলৈ মনেই নগ’ল। আন দিনাতকৈ সোনকালে ঘৰলৈ ওভতিলোঁ। এওঁক হেঁচুকি হেঁচুকি জগালো। আনদিনা হোৱাহ’লে এনেকৈ টোপনি ভঙাৰ বাবে মোক কুকুৰে কাঁইট নোখোৱা কৰিলেহেঁতেন! আজি কিন্তু মনীবেগ এটা হেৰাই পালোঁ বুলি কোৱাৰ বাবেই নেকি একে জাপেই উঠিল বিচনাৰ পৰা। দাত ব্ৰাছ নকৰাকৈয়ে চাহ একাপো আনিলে। মই পকেটৰ পৰা মনীবেগটো উলিয়াই এওঁৰ হাতত তুলি দিলোঁ। চিলনীৰ দৰে এওঁ মোৰপৰা মনীবেগটো থপিয়াই নিলে আৰু নিজৰ বেডৰুমলৈ দৌৰ মাৰিলে। মনীবেগটোক লৈ কল্পনা সাগৰত উটি থাকোঁতেই তেওঁ মোৰ গাললৈ মনীবেগটো দলিয়াই দিলে। গাল ফৰফৰাই গল। কিংকৰ্তব্যবিমূঢ় হৈ মনীবেগটো হাতত তুলি ল’লোঁ। চিঠি এখনৰ বাদে তাত একোৱেই নাপালোঁ। তথাপিতো চিঠিখন পঢ়িলোঁ। চিঠিত লিখা আছিল:\n‘মহা বুৰ্বক ক’ৰবাৰ! তেতেলী পেকেটত অহা ডুপ্লিকেট টকাকেইটালৈও তোৰ ইমান লোভনে?’\nযিকোনো উপায়েৰে দৈনিক পকেট খৰছ এটা উলিওৱাটো মোৰ পুৰণি অভ্যাস। একো কাম নাথাকিলে দুপৰীয়া নগৰলৈ ওলাই গ’লেই হ’ল। চিকাৰ এটা দুটা পৰেই। আজিও গ’লো। মাৰোৱাৰী দোকান এখনলৈ গপচত সোমাই গলো। চিনাকি দোকানী। হাঁহি এটা মাৰি বহিবলে দিওঁতেই দেখিলোৱেই নহয়। হাঁহি এটা মাৰি শেঠজীক ক’লো: আপুনি যদি অপমানিত হ’বলৈ মন নাই তেন্তে টকা দুশ দিয়ক।\nপ্ৰথমে সি পাত্তাই দিয়া নাছিল। তাৰ পাছত দৃঢ়তাৰে যেতিয়া কলোঁ আপুনি আজি বেলেগৰ ওচৰত অপমানিত হ’বই তেতিয়া শেঠজী অলপ চিন্তিত হোৱা যেন লাগিল। ৰ লাগি মুখলৈ চাব ধৰিলে। মই ক’লো: কিনো ভেবা লাগি চাই আছে? টকা দুশ দিয়ক। যদি মোৰ কথা মিছা হয় তেনেহলে টকা ঘূৰাই দিম। বেচেৰাই ভয় খোৱা যেনো অনুমান হল। মোলৈ চাই ক’লে? দুই চ নেলাগে পাচ চ দিম। কথাটো কওকচোন।\nগম্ভীৰভাৱে মই ক’লো: পাচ শ টকা তোৰ পায়খানাত ওলোৱা নাই। দুশ টকা দি নিজকে অপমানিত হোৱাৰপৰা ৰক্ষা কৰ। এইদৰে ৰেপি থকাত উপায় নাপায় বেছেৰাই টকা দুশ মোৰ হাতত গুজি দিলে। এশ টকীয়া নোট দুখন পকেটত ভৰাই মই তাৰ তলফালে আঙুলিয়াই ক’লো: পেন্টৰ চেইন দাল মাৰি লওক। দোকানলৈ অলেখ মানুহ আহে। গাদী হল বুলিয়েইযে পেন্টৰ চেইন খুলি বহি থাকিব সেইটো কথা হব নোৱাৰে। তাৰ লাজৰ তুলনাত টকা দুশ তাৰবাবে হাতৰ মলি আছিল।\nবিয়া এখন খাবলৈ যাওঁতে মানুহ এজনে মোক লক্ষ্য কৰি থকা দেখিলো। ভাল বিপদখনে পালে! উপায় নাপায় মানুহজনক ক’লোঃ দাদা ভালনে?\nমানুহটোৱে ক’লে: ভালেই। বিয়ালৈ আহিলা?\nমনতেহে: বিয়ালৈ অহা নাই।তোৰ তিলনি খাবলৈ আহিছোঁ নেকি?\nতথাপি ভদ্ৰভাৱেৰে ক’লো: হয় বুজিছেনে? আজি কেবাখনো বিয়া আছে। দেখা এটা দিওঁ বুলিহে আহিলোঁ।\nমোৰ কথাত মানুহজনে সুধিলে: আপুনি পোনাকনৰ লগৰ নেকি?\nভালেই পালোঁ। মই বোলো: হয় হয়। সি মোৰ খাচ ফ্ৰেণ্ড।\nঈষৎ হাঁহি এটা মাৰি মানুহজনে ক’লে: হি হি হি। ফচিয়েই গ’ল নহয় আপুনি।\nমই বোলো: কিয়?\nমানুহজনে ক’লে: এইখন ঘৰত পোনাকন নামৰ কোনো ল’ৰা নাই।\nতপককৰে বুদ্ধি এটা সাজি ময়ো ক’লো: হি হি। মইয়ো এনেয়ে কৈহে চাইছোঁ আপোনাক!\nআচলতে মোক এই ঘৰৰ মালিকেহে বিয়ালৈ মাতিছিল।\nমোৰ কথাত মানুহজনে আকৌ হাঁহিলে। তাৰ পাছত ক’লে: আকৌ ফচি গল আপুনি।\nতেখেতে ক’লে: এইখন ঘৰ নহয়। এইটো বিবাহ ভৱনহে।\nআকৌ বুদ্ধি এটা সাজি ক’লো: মইয়ো জুখিহে চালোঁ আপোনাক। আচলতে বিয়ালৈ মোক দৰাজনে নিজে মাতিছিল।\nএইবাৰ মানুহজনে আগতকৈও জোৰত হাঁহি ক’লে: এইবাৰ আপুনি ক্লীন ব’ল্ড হ’ল। এইখন কইনাৰ ঘৰহে। আচলতে আপোনাক বিয়া খাবলৈ মতাই নাই। হি হি।\nময়ো নাভাৰ্চ নহ’লোঁ। গেঙেৰি মাৰি ক’লোঁ: মোক মাতিবলৈ পাহৰিলে আকৌ।\n← ৰহঘৰা -থিয়ৰি অৱ নবীন !(ডাঃ ভূপেন শইকীয়া)\nৰহঘৰা-৫ =এটা দুটা বহুকেইটা…. হিসমীয়া সংলাপ ::(-মনজিৎ) →\n“তুমি মই এদিন জানা ঘৰ সাজিমেই…”(দিগন্ত কুমাৰ ভট্টাচাৰ্য)


আজমলৰ বিষয়ে মই কি কৈছিলো | Asom Live 24\nআজমলৰ বিষয়ে মই কি কৈছিলো\nআজমলে অন্ততঃ এইপর্যন্ত অসমীয়া সংস্কৃতি বিৰোধী স্থিতি গ্ৰহণ কৰা নাই\n—অজিত কুমাৰ ভূঞা\nযোৱা পাঁচটা দিন উজনি অসমৰ কেইবাঠাইতো ৰাইজৰ সৈতে মত-বিনিময় কৰিছিলো। এই মত-বিনিময়ৰ লক্ষ্য আৰু উদ্দেশ্য সম্পৰ্কে ইতিমধ্যে সংবাদ মাধ্যমত কিছু কথা প্ৰকাশ পাইছে। আঞ্চলিক গণ মৰ্চা গঠন হোৱাৰ পাছত আমি ঘোষণা কৰা অনুসৰিয়েই ৰাজ্যখনৰ বিভিন্ন ঠাইত বাস কৰা আঞ্চলিকতাবাদত বিশ্বাসী আৰু গণতন্ত্ৰপ্ৰেমী ব্যক্তিক সাক্ষাৎ কৰি বিজেপিৰ অতি নিকৃষ্ট তথা ঘৃণনীয় ৰাজনীতিক কিদৰে প্ৰতিহত কৰিব পাৰি; নিৰ্বাচনত আমাৰ ৰণকৌশল কি হ’ব, সেই বিষয়ে কথা পাতিছিলো আৰু সেই অভিযান এইপৰ্যন্ত অব্যাহত ৰাখিছো। অসমৰ সমাজ জীৱনক পংগু কৰিব খোজা অশুভ শক্তিসমূহৰ বিৰুদ্ধে আমি থিয় হৈছো আৰু সকলোকে লগত লৈ সমাজৰ প্ৰধান শত্ৰু হিচাপে চিহ্নিত হোৱা বিজেপি নামৰ শাসক গোষ্ঠীটোৰ বিৰুদ্ধে যুঁজত নামিছো।\nআমাৰ নিৰ্দিষ্ট কাৰ্যসূচীৰ অংশ হিচাপেই ১৭ অক্টোবৰত শিৱসাগৰত উপস্থিত হৈছিলো। মোৰ লগত আছিল মনজিৎ মহন্ত, লাচিত বৰদলৈ আৰু যুৱ নেতা ৰাছেল হুছেইন। শিৱসাগৰ প্ৰেছ ক্লাবত অনুষ্ঠিত সভাখনত ৰাজনৈতিকভাৱে সচেতন বহু গণ্য-মান্য ব্যক্তি আৰু প্ৰায় সকলো সংবাদ মাধ্যমৰ প্ৰতিনিধি উপস্থিত আছিল। মই প্ৰায় ৪০ মিনিট সময় কথা ক’লো আৰু গণতন্ত্ৰৰ নামত, সুশাসনৰ নামত দেশ আৰু আমাৰ ৰাজ্যখনত কি ঘটি আছে, তাৰেই এখন ছবি তুলি ধৰাৰ চেষ্টা কৰিলো। বক্তৃতা দিওঁতে প্ৰসংগবোৰ খুব সঘনে সলনি হয় আৰু লিখি যোৱাৰ দৰে কথাবোৰ একে গতিত গৈ নাথাকে। যি নহওক, মই দেশৰ অৰ্থনৈতিক অৱস্থাৰ পৰা আৰম্ভ কৰি প্ৰতাৰণা-প্ৰৱঞ্চনাৰ ৰাজনীতিলৈকে বহু প্ৰসংগই উত্থাপন কৰিলো; উত্থাপন কৰিবলৈ নাপাহৰিলো বাঘকো হিন্দু সজাব খোজা অসমৰ কট্টৰ হিন্দুত্ববাদীসকলৰ কথা।\nমই মোৰ প্ৰতিটো বক্তৃতাতে ’২১ৰ নিৰ্বাচনত বিজেপিক প্ৰতিহত কৰাৰ স্বাৰ্থত এখন ন্যূনতম কাৰ্যসূচীৰ ভিত্তিত বিজেপিবিৰোধী সকলো ৰাজনৈতিক দলকে একলগ হোৱাৰ ওপৰত গুৰুত্ব আৰোপ কৰিছিলো। গুৰুত্ব আৰোপ কৰিছিলো- ভোটবোৰ যাতে ভাগ ভাগ নহয়, তাৰ ওপৰত সৰ্বাধিক গুৰুত্ব আৰোপ কৰিবলৈ আৰু লগতে জাতীয় সমস্যা তথা আঞ্চলিক সমস্যাই সমূহীয়া কাৰ্যসূচীত কিদৰে অগ্ৰাধিকাৰ লাভ কৰিব, সেই কথাৰ ওপৰত। কেণা লাগিল তাতেই। আমাৰ বিৰুদ্ধে গোপনে ষড়যন্ত্ৰ চলাই থকা বিজেপি আৰু লগৰীয়াসকলৰ ষড়যন্ত্ৰই নতুন ৰূপ ধাৰণ কৰিলে, মুখা সুলকি গ’ল; অপপ্ৰচাৰ আৰু ভুৱা বিশ্লেষণেৰে মোক দাগী কৰাৰ চেষ্টা চলিল, ভাবমূৰ্তি বিনষ্ট কৰাৰ চেষ্টা চলিল।\nডিব্ৰুগড় জিলাৰ ৰাজগড় নামৰ ঠাইত এখন সভা কৰি উভতি অহাৰ পাছতে কোনোবা হিন্দু যুৱকৰ সংগঠন এটাই ভৱিষ্যতে সেই অঞ্চলত মোৰ প্ৰৱেশত বাধা আৰোপ কৰি মোক সতৰ্কবাণী শুনালে। এইখিনিতে মই তেওঁলোকক কৈ থওঁ যে মোৰ জীৱন পৰিক্ৰমা সম্পৰ্কে অসমৰ সংগ্ৰামী ৰাইজে বহু কথাই জানে; ভালদৰেই জানে যে চৰকাৰ তথা চৰকাৰী নেতাৰ আজ্ঞাবাহীসকলৰ ৰঙাচকুৱে মোক কাহানিও মোৰ লক্ষ্যপথৰ পৰা আঁতৰাই আনিব পৰা নাই আৰু নোৱাৰে। শুনি আহিলো, সেই অঞ্চলবোৰত কেনেকৈ প্ৰতিবাদী যুৱকক বিনাদোষত পুলিচে ঘৰৰ পৰা উঠাই আনিছে, ভয়-ভাবুকিৰে কিদৰে ‘আইনৰ শাসন’ চলাইছে!\nএতিয়া আহো মূল প্ৰসংগলৈ। যিটো প্ৰসংগ উত্থাপন কৰি এটা বিজেপি পন্থী নিউজ চেনেলে পৰিৱেশ উত্তপ্ত আৰু অস্থিৰ কৰি তোলাৰ চেষ্টা চলালে। মই বোলে বদৰুদ্দিন আজমলক মুখ্যমন্ত্ৰী পাতিব খুজিছো, তেওঁ মুখ্যমন্ত্ৰী হোৱাত মোৰ কোনো আপত্তি নাই! মোৰ প্ৰতিটো বক্তৃতাতে প্ৰসংগক্ৰমে মই বদৰুদ্দিন আজমলৰ কথা উল্লেখ কৰিছো হয়, কিন্তু ক’তো মই কোৱা নাই যে আজমলক মুখ্যমন্ত্ৰী পাতিব লাগে বা তেওঁক মুখ্যমন্ত্ৰী পতাত মোৰ কোনো আপত্তি নাই! হয়, মই বদৰুদ্দিন আজমল আৰু তেওঁৰ পিতৃৰ সামাজিক কাম-কাজৰ বিষয়ে কিছু কথা উল্লেখ কৰিছিলো, আজমলৰ দাতব্য অনুষ্ঠানবোৰৰ অৱদানৰ বিষয়ে উল্লেখ কৰিছিলো; অসম সাহিত্য সভাৰ হোজাই অধিৱেশনৰ অভ্যৰ্থনা সমিতিৰ সভাপতিৰ দায়িত্ব দিয়াৰ কথাও কৈছিলো।\nসভাখনত বহু গণ্য-মান্য ব্যক্তি আছিল। সংবাদ মাধ্যমে গিজগিজাই আছিল। কিন্তু পাছৰ দিনা কোনেও মই তেনেদৰে কোৱা বুলি বাতৰি পৰিৱেশন কৰা দেখা নাপালো। এটা নিউজ চেনেলে মাথোঁ প্ৰসংগক্ৰমে কোৱা আনবোৰ কথা, আগতে কোৱা আৰু পাছত কোৱা কথাবোৰ বাদ দি নিজস্ব বিশ্লেষণেৰে লগাই দিলে যে মই বোলে ছৈয়দ আব্দুল মালিক, ইমৰান শ্বাহ আদিৰ শাৰীত আজমলক থিয় কৰাইছো, সাহিত্যৰ কাণ্ডাৰী দুজনৰ সৈতে আজমলৰ তুলনা কৰিছো। মই ভাবো আৰু দাবী কৰো যে এতিয়ালৈকে মোৰ মন-মগজু ঠিকেই আছে। কাৰণ মোৰ হেৰুওৱাবলৈ একো নাই, পাবলৈও একো নাই। এক বিশেষ পৰিস্থিতিত সাংসদ হৈছো, যাক মই ‘কা’বিৰোধী শক্তিৰ জয় বুলি কওঁ। তদুপৰি সাংসদ ছবছৰৰ বাবেহে। পূৰ্বতেও এনে সুবিধা নহা নহয়, কিন্তু সেইবোৰত গুৰুত্ব দিয়া নাছিলো। মোৰ সমালোচকসকলে জানি থওক। শিলাদিত্যহঁতলৈ মনত পৰেনে?যশস্বী সাহিত্যিক চৈয়দ আব্দুল মালিক সন্দর্ভত কি কৈছিল শিলাদিত্যদেৱে?\nনিৰ্বাচন আহিলেই বদৰুদ্দিন আজমলৰ নাম চৰ্চালৈ আহি যায়। কিয় এনেকুৱা হয়, প্ৰখ্যাত সাহিত্যিক-সাংবাদিক হোমেন বৰগোহাঞিয়ে অলপতে এটা অতি মূল্যৱান লেখা লিখিছে ‘নিয়মীয়া বাৰ্তা’ত। সি যি নহওক, বিজেপিয়ে নিজৰ ব্যৰ্থতা ঢাকি ৰাখিব পৰা নাই। উন্নয়ন ক’ত বুলি প্ৰশ্ন কৰিলে উত্তৰ নাই। প্ৰতিশ্ৰুতিবোৰ অসাৰ হ’ল। সমস্যাবোৰ সমাধান কৰা বাদেই, জটিল কৰা হ’ল। চাৰিওফালে এক অৰাজক পৰিস্থিতি। সকলোবোৰ লুকুৱাই তেওঁলোকে এতিয়া আজমলক আকৌ সন্মুখলৈ লৈ আহিছে। উদ্দেশ্য ধৰ্মীয় মেৰুকৰণ। হিন্দু-মুছলমানৰ ৰাজনীতি! এয়াই তেওঁলোকৰ এজেণ্ডা।\nআমি ইয়াৰ প্ৰতিবাদ কৰিছোঁ। কৈছোঁ যে আজমল যদি বিদেশী নাগৰিক, তেওঁৰ বিৰুদ্ধে ব্যৱস্থা লোৱা, আমাৰ ক’বলৈ একো নাই। আইন-কানুন সকলো তোমালোকৰ হাতত। কিন্তু তাকে নকৰি আজমলৰ দাড়ি-টুপীলৈ দেখুৱাই ঘৃণনীয় গাদী দখলৰ ৰাজনীতিত লিপ্ত নহ’বা। এইখন মহাপুৰুষ শ্ৰীমন্ত শংকৰদেৱৰ অসম। ধৰ্ম নিৰপেক্ষতাই যাৰ ভেটি আৰু দৰ্শন। সমাজখন থানবান নকৰিবা, সেই কাম কৰিবলৈ ৰাইজে তোমালোকক ভোট দিয়া নাই। যিবোৰ প্ৰতিশ্ৰুতি দি তোমালোকে শাসনত বহিছিলা, সেইবোৰৰ আজি কি হ’ল! ক’ত গ’ল তোমালোকৰ জাতি-মাটি-ভেটিৰ শ্ল’গান!\nহয়, মই কৈছিলোঁ, আব্দুল মালিক, ইমৰান শ্বাহ যদি সাহিত্য সভাৰ সভাপতি হ’ব পাৰে, তেন্তে অসমৰ এজন ভাল মুছলমান কিয় মুখ্যমন্ত্ৰী হ’ব নোৱাৰে! আজি আকৌ কওঁ- ফখৰুদ্দিন আলী আহমেদকে ধৰি তিনিগৰাকী মুছলমান ভাৰতৰ ৰাষ্ট্ৰপতি হৈছিল। সভ্যতা-সংস্কৃতিলৈ মুছলমানৰ অৱদান কোনে অস্বীকাৰ কৰিব পাৰে! সেই দেশত এতিয়া বিজেপিয়ে ধৰ্মক ৰাজনীতিৰ লগত মিহলাই আফিং কৰি সমাজখনক ধ্বংসৰ মুখলৈ ঠেলি দিছে। অসমৰ মুছলমান সমাজখনক আমি বৃত্তৰ বাহিৰতে ৰাখিম নে জাতি গঠন প্ৰক্ৰিয়া সফল কৰি সমাজখনক সুস্থিৰ অৱস্থালৈ আনিবৰ বাবে ধৰ্মীয় চৰিত্ৰ বাদ দি জাতীয় চৰিত্ৰ গঢ়ি তুলিম! আমি তেওঁলোকক বাৰে বাৰে লঠিয়াই থাকিলে পৰিণতি কি হ’ব ভাবিবৰ হ’ল। বৃহত্তৰ অসমীয়া সমাজখনৰ বহু জনগোষ্ঠীয়ে নিজৰ পৰিচয় গঢ়াৰ চেষ্টা কৰিছে, অসমীয়াৰ বিৰুদ্ধাচৰণ কৰিছে। এই পটভূমিত যিসকলে অসমীয়া সমাজখনত মিলিবলৈ আগবাঢ়ি আহে, তেওঁলোকক আঁতৰাই পঠিয়াম নে আঁকোৱালি ল’ম! শংকৰদেৱ, জ্যোতিপ্ৰসাদ, বিষ্ণু ৰাভা, ভূপেন হাজৰিকা আদিয়ে ন-অসমীয়া সম্পৰ্কে কি কি কৈছিল আমাক, নতুনকৈ ভাবিবৰ হ’ল!\nসোণোৱাল-হিমন্ত বিশ্বৰ ৰাজনীতিয়ে জাতি গঠন প্ৰক্ৰিয়া ধ্বংস কৰিব, হিন্দুত্বৰ ৰাজনীতিয়ে সৰ্বনাশ কৰিব। ভোটৰ বাবে যিসকলে চিঞৰ-বাখৰ লগাইছে, লম্ফ-জম্ফ কৰিছে; তেওঁলোকে ভাষা-সংস্কৃতি ধ্বংস কৰিবৰ বাবে জাতিধ্বংসী আইন আনিছে। মই লুক-ঢাক নকৰি; কৌশল নকৰি স্পষ্টকৈ ক’ব খোজো যে অসমীয়া ভাষা, অসমীয়া সংস্কৃতিৰ বিৰুদ্ধে আজমলে অন্ততঃ এইপৰ্যন্ত তেনে কোনো স্থিতি গ্ৰহণ কৰা নাই। বিৰুদ্ধে একো কোৱা নাই। যোৱা লোকপিয়লত তেওঁলোকৰ বাবেই আমাৰ মাতৃভাষা ৪৮ শতাংশ হ’লেও ৰ’লগৈ। আগন্তুক লোকপিয়লত যদি মুছলমান সমাজখনে মাতৃভাষা অসমীয়া বুলি নকয়, আমাৰ কি হ’ব? আমি কিমানলৈ নামি যাম? শতকৰা ৩০ নে তাৰো তললৈ! এইবোৰ কথা সুস্থ মগজুৰে ভাবিবৰ হ’ল।\nমই আগতেও কৈছোঁ, এতিয়াও কওঁ যে বদৰুদ্দিন আজমল মুখ্যমন্ত্ৰী হ’ব নোৱাৰে, হোৱাৰ কথা নাই। তেওঁলোকৰ দলেও প্ৰস্তাৱ লৈছে, বদৰুদ্দিন আজমল কেতিয়াও মুখ্যমন্ত্ৰী নহয়। ইমানৰ পাছতো আমি যদি বদৰুদ্দিন আজমলক লৈ শাসকৰ ঘৃণাৰ ৰাজনীতিত বা ষড়যন্ত্ৰত ভৰি দিওঁ, তেন্তে আমাৰ ভৱিষ্যৎ নিশ্চয়কৈ অন্ধকাৰ। সোণোৱাল-হিমন্ত বিশ্ব শৰ্মাই ফখৰুদ্দিন আহমেদৰ নামত মেডিকেল কলেজ পাতিছে আৰু আনফালে বদৰুদ্দিন অসমীয়াৰ শত্ৰু সজাই সাম্প্ৰদায়িক সংঘৰ্ষৰে এক পৰিৱেশ ৰচনা কৰিছে। হোমেন বৰগোহাঞিয়ে কোৱা মতে ফখৰুদ্দিন আলী আহমেদতকৈ বদৰুদ্দিনে ভাল অসমীয়া কয়।\nদিছপুৰৰ ৰজাসকলে নিৰ্বাচনক লক্ষ্য কৰি সাম্প্ৰদায়িক ব্লুপ্ৰিণ্ট তৈয়াৰ কৰি লৈছে। ইতিহাস বিকৃত কৰাত লাগিছে। কৈ থওঁ যে অসমৰ ওপৰত যিমানবাৰ বহিঃআক্ৰমণ হৈছে; তাক প্ৰতিহত কৰিছে অসমৰ হিন্দু-মুছলমানে মিলি, একলগ হৈ। সময়ৰ সকীয়নি- এই কুটিল তথা ভয়ংকৰ ৰাজনীতি পৰিত্যাগ কৰক, নহ’লে ইতিহাসে আপোনালোকক ক্ষমা নকৰিব।\n(‘আমাৰ অসম’ৰ ২০ অক্টোবৰ ২০২০ৰ সংখ্যাত প্ৰকাশিত)\nTags: ajit kumar bhuyanasom live 24assam live 24axom live 24badaruddin ajmal\nপূজাৰ পেণ্ডেলত দর্শনার্থীৰ প্ৰৱেশ নিষিদ্ধ।\nবিশেষজ্ঞৰ কিছু শাৰদীয় টিপ্ছেৰে বিশেষ অনুষ্ঠান


মুখা – তৃষ্ণা ঠাকুৰীয়া ভূঞা – ফটাঢোল\nApril 1, 2019 গল্প\t4 Comments\nমুখা – তৃষ্ণা ঠাকুৰীয়া ভূঞা\nএখেতক লুচী ভাজি খুৱাই বোৱাই অফিচলৈ পঠিয়ালো৷ ৰমিলা আজি নাহিল৷ বৰ এলেহুৱা প্ৰকৃতিৰ এই কাম কৰা মানুহবোৰ৷ আজি বোলে তাইৰ গিৰিয়েকক ডাক্তৰৰ ওচৰত লৈ যাব লাগে পিঠিৰ বিষটো দেখুৱাবলৈ৷ ইস্, বৰ একেবাৰে লাট চাহাব! হওঁতে মোৰো পিঠিৰ বিষ হৈ থাকে৷ অলপ মলম সানি বাগৰি দিলেইচোন ভাল হৈ যায়। তাতে আকৌ ডাক্তৰ, ওজা এইবোৰক দেখুৱাব লাগেনে? মাইনীৰ দেউতাকেচোন মোক কেতিয়াও ডাক্তৰ ওচৰলৈ নিয়া মনতেই নাই৷ মোৰ মানুহজনৰ কামো বহুত দিয়কচোন৷ অসমৰ ভিতৰৰে আগশাৰীৰ মেগাজিন এখনৰ সম্পাদক এখেত৷ বহুত ব্যস্ত থাকে৷ সমাজৰ প্ৰগতিৰ কথাৰ বাহিৰে বেলেগ চিন্তা কৰিবলৈ সময়েই নাপায়৷ মাইনীৰ স্কুল, কলেজৰপৰা আদি কৰি বেমাৰ আজাৰ সকলো সেইবাবে ময়েই চোৱা চিতা কৰি আহিছোঁ৷ মাইনীক মানে আমাৰ একমাত্ৰ ছোৱালীজনীক বিয়া দিলো যোৱা বছৰ৷ জোঁৱাই আমাৰ অসম চৰকাৰৰ পশুমন্ত্ৰী বৰগোঁহাইৰ সম্পৰ্কীয় ভতিজাক৷ ইমান অভিজাত ঘৰখন! মাইনীৰ মূৰ ডাঙিবলৈকো সময় নাথাকে৷ হ’বই দিয়কচোন৷ জোঁৱাই প্ৰশান্তও বেছ বিজি ল’ৰা৷ দিনটো জিমত শৰীৰচৰ্চা কৰাটো কিবা এলাপেচা কথা নেকি! মাইনীয়েও আজিকালি কিবা এয়া প্ৰটিন শ্বেক, গ্ৰীক চালাড, বুলেট কফি এইবোৰ বনাবলৈ শিকিছে৷ আগতে চাহৰ কাপটোও বেচিনত থৈ আহিবলৈ ক’লে খং কৰা ছোৱালীজনী আজিকালি বৰ সাদৰী হৈছি দেহি ! হ’ব লাগেই দিয়কচোন৷ লাও সদায় পাতৰ তল, মানে নিজৰ অস্তিত্ব পাহৰি স্বামীৰ কাৰণে দেহেকেহে খাটি যোৱা আমাৰ নাৰীৰ ধৰ্মই নহয় জানো?\nবাৰু বৰ এবকলা মাৰিলোহে! এতিয়া অলপ বাৰান্দাত বহোঁগৈ৷ ৰাতিপুৱা সোনকালে উঠিয়েই কামবোৰ সামৰিছোঁ৷ মোৰ প্ৰিয় চিৰিয়েলখনৰ ৰিপিট টেলিকাষ্ট আৰম্ভ হ’বলৈও আৰু আধাঘণ্টা বাকী৷ আজি নাগিনীজনীয়ে বদমাছ শাহুৱেকক গোটে গোটে গিলিব চিৰিয়েলখনত৷ বিৰাট মজা লাগিব পায়! বাৰু এতিয়া কি কৰা যায়! ফ্ৰীজৰপৰা মটৰখিনিকেই উলিয়াই লৈ বাৰান্দাত বহি বহি চেলাওঁগৈ৷ এতিয়া মানে ৰাতিপুৱাৰ সময়খিনিত আমাৰ বিল্ডিঙৰ কৰিডৰবোৰত হৈ চৈ লাগি থাকে৷ কামৱালীবোৰৰ লগতে অফিচলৈ যোৱা মানুহবোৰৰ লৰা ঢপৰাবোৰ চাবলৈকে ভাল লাগে৷ বিশেষকৈ সেই চুটি স্কাৰ্ট টপ পিন্ধি কলেজলৈ যোৱা ছোৱালীবোৰ৷ বাপৰে চকুলৈ চাবানে, খোজ কাটলেই চাবা! একেবাৰে যেন মাইনীৰ দেউতাকে ৰাতি মনে মনে চোৱা চ্যেনেলটোৰ ছোৱালীবোৰহে! আৰু এই নিবোকা চামোনৰূপী চুট টাই পিন্ধি যোৱা মানুহবোৰ৷ ঘৰৰ বাহিৰ ওলায়েই ফোনত ফুচফুচাই কিবা কিবি কথা পাতে৷ সেই ১১০ ৰ মহৰ্ষি বৰুৱা বুলি বেচ্যেলৰ ডেণ্টিষ্টজন যে, সেইজন কম জানো৷ আজিকালি আমাৰ ওচৰৰে ফ্লেটৰ সেই ডিভোৰ্চী নিমিষা শৰ্মাৰ ওচৰলৈ খুব অহা যোৱা তেখেতৰ৷ হ’বই দিয়কচোন, ডিভোৰ্চী অকলশৰীয়া মহিলাই চকুৰ টিপেৰে চান্স দিলেনো কোন মতা নহাকৈ থাকিব৷ এনেই ডিভোৰ্চ দিয়া হয় জানো কোনো মহিলাক৷ এনেকুৱাকৈ কামুক দৃষ্টি দিয়ে তাই এই বিল্ডিঙৰ মতা মানুহবোৰৰ ওপৰত! সেইদিনা মই মাইনীৰ ঘৰৰপৰা আহি ঘৰ পাওঁতে আমাৰ এখেতক তাইৰ ফ্লেটৰ ভিতৰত পাইছিলো৷ এখেতেও কৈছে কিমান চালাক তাই৷ এখেতক কিবা কামত ফুচুলাই বোলে ঘৰলৈ মাতিছিল৷ এইবাৰৰপৰা মোৰ অজলা মানুহজনক এনেকৈ মাতি লৈ গ’লে কিন্তু কথা বেয়া হ’ব৷ মোৰ লগত পাংগা ল’লে ময়ো বাপ্পেকে চিৰিয়েলৰ ভিলেইনকেইজনীৰ নিচিনাকৈ প্লট চেঞ্জ কৰি কৰি বপুৰীক ফচাম৷ বহুত কুট কিটিপ শিকি থৈছোঁ এই একতা কাপুৰৰ চিৰিয়েলবোৰৰপৰা৷\nআজি পিছে অলপ ভিৰ কম৷ বিহুৰ বন্ধ শেষ হোৱাৰ পিছতো চাগে মানুহবোৰৰ ভাগৰ মৰা নাই৷ সেইদিনা মোৰ কামকৰা বাইজনী মানে ৰমিলাৰপৰাহে শুনি কৈছোঁ দেই আৰু৷ চেকেণ্ড ফ্ল’ৰৰ মিচেছ শইকীয়ানীৰ বোলে বিহুৰ ভেক্যেচনৰ পিছত ইমান টায়াৰ্ড লাগিছে যে মিঃ শইকীয়াই চাহ বনোৱাৰপৰা আৰম্ভ কৰি ভৰি মালিছলৈকে কৰি দিছে তেখেতক৷ সৌ সেইদিনা কিটি পাৰ্টিত মিচেছ হাতীবৰুৱানীয়েও কৈ আছিলে যে বন্ধৰ পিছত আহি বডী স্পা কৰাৰ কথা৷ তেখেতৰ আকৌ সমস্যাটোও গধুৰ দিয়কচোন৷ মিঃ হাতীবৰুৱাৰ গাঁৱৰ ঘৰখনলৈ যেতিয়া বিহুৱে বাৰুৱে সেই ওখোৰা মোখোৰা কেঁচা ৰাস্তাৰে গাড়ীৰ ঠেকেচা খাই যাবলগীয়া হয়, কষ্ট হ’বই দিয়কচোন৷ তাতে আকৌ গাঁৱৰ এচি, ফ্ৰীজ আৰু কেবল কানেকচন নোহোৱা ঘৰখনত এসপ্তাহ থাকি অহাটো জানো কম ডাঙৰ কথা৷ শাহুৱেকজনীয়েই বৰ জ্বলাকলা দেখুৱাইছে তেখেতক৷ বন্ধৰ কেইদিন য’ত ফৰেইন হলিডে প্লেন কৰে লোকে, তেখেতৰ আকৌ অকলশৰীয়া শাহু শহুৰেকৰ গাঁৱৰ ঘৰলৈ হাজবেন্দৰ লগত যোৱা পাল পৰে৷ উস্, ভাবিয়েই ভয় লাগে পায়৷\nঅহ্, পাহৰিছিলোৱেইচোন! কাইলৈ মিচেছ বৰুৱাৰ এনিভাৰছাৰী পাৰ্টি আছে৷ অ’ অ’ ৪২০ নং ফ্লেটৰ ঘোচখোৰ মিঃ ৰমেন বৰুৱাৰ ঘৈণীয়েক যে৷ যোৱাবাৰৰ দৰে এইবাৰো চাগে আৰ্টিফিচিয়েল গহনা পিন্ধি সেইবোৰকে বৰুৱাই এনিভাৰছাৰীত দিয়া ডায়মণ্ড জুৱেলাৰী বুলি তেখেতে জহাব৷ মিঃ বৰুৱাৰ নিচিনা আমাৰ এওঁ নহয় পিছে৷ ঘোচৰ পইচাকেইটা মিঃ বৰুৱাৰ নিচিনা সাঁচি থৈ নিদিয়ে৷ কিয়, মোৰ স্বাস্থ্যৰ কথা ভাবি মোক যোৱাবাৰ পূজাৰ সময়ত ট্ৰেডমিল এখনেই ঘৰত আনি দিয়া নাই জানো৷ জিমলৈ যাবলৈ মোৰো ভাল নালাগে দিয়কচোন৷ তেখেতেও বেয়া পায় কাৰণ আজিকালিৰ ল’ৰাবোৰ যে পায়৷ মিঠা মিঠা কথাৰে যে আমাৰ নিচিনা মহিলাবোৰকো ফুচুলাবলৈ নেৰে৷ ময়ো কেইদিনমান জিমলৈ গৈছিলো মিচেছ গোস্বামীৰ লগত৷ সেই বিকি বোলা জিম ট্ৰেইনাৰটোৱে যে কিমান চেনী খাইছিল আমাৰ লগত, বাপৰে! যোৱা বছৰ গোস্বামী অফিচলৈ যোৱাৰ পিছত বপুৰাৰ সঘনাই আহযাহ হৈছিল মিচেছ গোস্বামীৰ ফ্লেটলৈ৷ এদিন কিটি পাৰ্টিত তেখেতে কৈছিলে যে পাৰ্চনেল ট্ৰেইনাৰ হিচাপেহে ঘৰলৈ মাতে হেনো বিকিক তেখেতে৷ ইস্, আমি যেন নুবুজোহে৷ হওঁতে বিকিক মোৰো ভাল নলগা নহয়৷ ডিম্পল পৰা দুগাল আৰু সুঠাম শৰীৰৰ বিকিয়ে যেতিয়া “মেডাম, আৰু অলপ কাৰ্ডিও কৰিলেই আপোনাৰ ফিগাৰ প্ৰিয়ংকা চোপ্ৰাৰ নিচিনা হৈ যাব“ বুলি কৈছিল, মোৰ মুখখন একেবাৰে লাজতে পকা বিলাহীটোৰ নিচিনা ৰঙা হৈ পৰিছিল৷ এনেকুৱা লাজ পিছে আমাৰ এখেতে বিয়াৰ কাৰণে মোক চাবলৈ যোৱাৰ দিনাও লগা নাছিল৷ মোতকৈ এঘাৰ বছৰ ডাঙৰ, তপা মূৰটোৰে সৈতে কলহপেটীয়া এখেতক মোৰ কাৰণে পাৰফেক্ট বুলি দেউতাইহে নিৰ্বাচন কৰিছিল৷ পা পইচা থকা গুণী ল’ৰা এখেতৰ আৰু মোৰ যোৰাটো তেতিয়া মানুহে অমিতাভ বচ্চন আৰু ৰেখাৰ নিচিনা লগা বুলি কৈছিল৷\nঅ’ সেইজনী মিচেছ মেহতা নহয় জানো! ইমান লৰালৰিকৈ ক’লৈ গৈ আছে পায়? মিঃ মেহতাৰ বিজনেছ ট্ৰিপত যাবৰ সময় হৈছে চাগে৷ তেখেতৰ কাৰণে যাৱতীয় বস্তু বাহিনী যোগাৰ কৰাত ব্যস্ত চাগে মিচেছ মেহতা৷ মিঃ মেহতাও আমাৰ এখেতৰ দৰে বৰ ব্যস্ত মানুহ৷ মাহেকে পষেকে বেংকক, পটায়া আদিলৈ বিজনেছ মিটিং, কনফাৰেন্স ইত্যাদিত গৈ থাকে৷ মিচেছ মেহতাক নিনিয়ে তেখেতে তাত ব’ৰ হ’ব বুলি৷ লগতে তেখেতৰ স্বাস্থ্যও পৰি আহিছে আজিকালি৷ বিয়াৰ আগতে মিচেছ মেহতা মিচ চণ্ডীগড় আছিল বোলে৷ গাখীৰত সেন্দুৰ মিহলোৱা যেন গাৰ বৰণ, জোঙা নাক আৰু ডাঙৰ ডাঙৰ চকুৰে সৈতে তেখেত অতিশয় ধুনীয়া আছিল দেখিবলৈ, যেতিয়া এই বিল্ডিঙলৈ আহিছিল৷ এতিয়া পিছে তেখেতৰ লাহী পাহী কঁকাল গৈ চাউলৰ বস্তাটো যেন হৈ গৈছে৷ মুখখনো ক’লা ক’লা দাগ ইত্যাদিৰে ভৰ্তি, লগতে আগৰ সেই দীঘল সুন্দৰ চুলিকোচাও চুটি হৈ পৰিছে৷ সেইদিনা কিটি পাৰ্টিত আহোঁতে আকৌ চকুৰ গুৰি উখহি থকাও দেখিছোঁ৷ মিঃ মেহতা বিজনেছ ট্ৰিপৰপৰা আহিলে প্ৰায়েই তেওঁৰ অৱস্থা এনেকুৱা দেখো৷ ইমান ধুনীয়া চেহেৰা থকাৰ পিছতো কোনোবাই এনেকুৱা কৰে নে? আমাৰ বৰবৰুৱানীক দেখা নাই! জিম, স্পা, যোগা আদি কৰে লগতে বুটিকৰ ডিজাইনাৰ গাউন ইত্যাদি পিন্ধি নিজকে বাইছ বছৰীয়াজনী যেন লগা কৰি পেলাইছে৷ মিচেছ মেহতাই যে নিজৰ ধ্যান নাৰাখি কি কৰি পেলাইছে নিজকে পায়৷ গিৰিয়েকৰ আগতে নিজকে সজাই পৰাই টিপটপ ৰাখিব লাগে৷ মিঃ মেহতাই চাগে সেইকাৰণেই খঙতে হাত উঠাই তেখেতৰ ওপৰত৷\nৰ’ব দেই, মোৰ ফোনটো বাজিছে৷ মাইনীৰে হ’ব চাগে৷ তাইও মোৰ নিচিনা ব’ৰ হৈ এইটো সময়ত মোকেই ফোন কৰে৷ বেচেৰীয়ে আৰু কৰিবওনো কি? লগৰবোৰে চাকৰি বাকৰি লৈ দিল্লী, মুম্বাই ইত্যাদিত আছে৷ তাইহে এতিয়া বিয়া বাৰু হৈ চেটেল ইয়াতে৷ অৱশ্যে তাইৰ ভাগ্যখন লগৰবোৰতকৈ ভাল দিয়কচোন৷ ইমান অভিজাত ঘৰ এখনৰ বোৱাৰী হোৱা খিতাপ কোনে পাই ইমান সোনকালে বাৰু কওকচোন!\n“মা, কি কৰিছা? কথা আছিল তোমাৰ লগত৷” – তাইৰ মাতটো অলপ থোকাথোকিকৈ ওলাইছে যে? কি বা হ’ল?\n“কি কথা মাইনী? কান্দিছা নেকি?” – কিবা এটা অমংগলীয়া সুৰ বাজিবলৈ ধৰিলেচোন মোৰ বুকুত!\n“মা, মই ঘৰলৈ আহি আছোঁ৷ একেবাৰে আহি আছোঁ৷”\nহাঃ? কিবা শিলপৰা কপৌ যেন হ’লো যে৷ কি হ’ল মোৰ ছোৱালীজনীৰ৷ সকলো ঠিক আছেতো ঈশ্বৰ?\nতাই কৈ গ’ল আৰু মই শুনি গ’লো, কেনেকৈ বহুদিনৰপৰা প্ৰশান্তই ৰাতি দেৰিকৈ ঘৰলৈ অহা আৰম্ভ কৰিছে৷ এবাৰ আগতে কৈছিলে তাই৷ ময়ে কৈছিলো যে ডেকা ল’ৰা অলপ বন্ধুমহলৰ লগত ঘূৰি পকি ফূৰ্তি কৰিছে কৰিবলৈ দিয়া৷ অতগাল টকা পইচা থকা মানুহ অলপ পাৰ্টি বিলাসী হয়েই দিয়কচোন৷ আজি তাই ক’লে কেনেকৈ পৰহি নিশা ৰাতি তিনি বজালৈ সি নহাত তাই চিন্তাত তালৈ ফোন কৰিছিলে আৰু কোনোবা ছোৱালী এজনীয়ে টোপনিৰ সুৰত তাইৰ ফোন ৰিচিভ কৰিছিলে৷ ৰাতিপুৱা ঘৰ আহি পাওঁতে তাই প্ৰশান্তক কৈফিয়ৎ খোজাত কেনেকৈ সি তাইৰ মুখত চেপি তাইক ধমকি দিছিল তাইক মাৰি পেলাব হেনো সি তাৰ কথা বেলেগৰ আগত তাই ফাদিল কৰিলে৷ তাইক হেনো সি মিডিল ক্লাছ আৰু ঠেক মনৰ ছোৱালী বুলি ঠাট্টা কৰিছে৷ স্বীকাৰ কৰিছে হেনো যে তাৰ বেলেগ ছোৱালীৰ লগত শাৰীৰিক সম্পৰ্ক আছে৷ লগতে কৈছে যে সি তাইক নেৰে কিন্তু তাৰ এফেয়াৰসমূহত যাতে তাই মাত মাতি তাৰ মূৰ নষ্ট নকৰে৷ তাইকো হেনো কৈছে যে তাই বেলেগ ল’ৰাৰ লগত দৈহিক সম্পৰ্ক গঢ়িব পাৰে৷ এনেকুৱা একঘেয়ামী বিবাহত হেনো সি ব’ৰ হৈ গৈছে৷ যোৱাৰাতিও হেনো সি ঘৰলৈ অহা নাই৷\nমই বহুপৰ চোফাখনত বহিয়েই ৰ’লো৷ মাইনী ফোনত উচুপিয়েই আছে এতিয়ালৈ৷ বুজি পোৱা নাই কি কওঁ৷ মাইনী আৰু মিচেছ মেহতাকচোন কিবা একে লগা যেন পালো হঠাতে!\n« নাচনী ভূত – নাজিয়া হাছান\nতীখৰ আৰু চুটিমুটি বাই – ৰিমঝিম বৰঠাকুৰ »\nভোগবাদী সমাজৰ প্ৰতিচ্ছবি, ভাল লাগিল\nভাল লাগিল তৃষ্ণা


চোৰো ভাড়াত পায় ! – NewsFile Online (Oxomiya)\nHome / Region / Assam / চোৰো ভাড়াত পায় !\nচোৰো ভাড়াত পায় !\nভাড়াতীয়া চোৰেৰে ভৰিছে নামতোলা ৷\nএই প্ৰতিবেদন অভিজিৎ ভূঞাৰ চৰাইদেউ, ৭ জানুৱাৰী : আন্তঃৰাজ্যিক গাড়ী সৰবৰাহৰ ক’ৰিডৰত পৰিণত হৈছে অসম-নাগালেণ্ড সীমান্তৰ নামতোলা । অপৰাধীৰ ৰম্যভূমিত পৰিণত হোৱা নামতোলাত চুৰি বাইকসহ দুই বাইক চোৰ আটক । সোণাৰি-নামতোলা পথেদি নাগালেণ্ডত চুৰি বাইক বিক্ৰী কৰিবলৈ আহি আটক হ’ল যোৰহাটৰ দুই যুৱক। যোৰহাট পুলিবৰৰ মহবন্ধা অঞ্চলৰ বিকাশ মিৰ্ধা (১৯) আৰু বাব বিজয় মিৰ্ধা (২০) ই এ এছ ২৩ এন ১৯৯৩ নম্বৰৰ বুলেট এখন চুৰি কৰি নামতোলা হৈ নাগালেণ্ডত প্ৰবেশ কৰিব বিচাৰোতেই নামতোলা আৰক্ষীয়ে আটক কৰিবলৈ সক্ষম হয় ।\nউল্লেখযোগ্য যে অসমৰ এক বৃহৎ বাইক চোৰৰ দলে বিভিন্ন স্থানৰ পৰা বাইক চুৰি কৰি সোণাৰিৰ নামতোলা পথেদি নাগালেণ্ডত চুৰি বাইক সমূহ বিক্ৰী কৰি আহিছে বিভিন্ন সময়ত। আনহাতে, বাইক চোৰৰ চক্ৰটোৱে দৰিদ্ৰ পৰিয়ালৰ যুৱকক ব্যৱহাৰ কৰি চুৰি বাইক নাগালেণ্ডলৈ সৰবৰাহ কৰাৰ গুৰুতৰ অভিযোগ উত্থাপন হৈছে। জানিব পৰা মতে অসমৰ বিভিন্ন প্ৰান্তৰ পৰা বাইক চুৰি কৰি অসম আৰক্ষীৰ তালাচী গেট সমূহ পাৰ কৰোৱাৰ নামত বুজন পৰিমাণৰ ধন দি ব্যৱহাৰ কৰে স্থানীয় কিশোৰ তথা যুৱকসকলক।\nএই কৌশল অৱলম্বন কৰিয়েই বিৰাজ আলী নামৰ এটা বাইক চোৰে পাঁচ হাজাৰ টকাৰ বিনিময়ত যোৰহাটৰ দুই যুৱক বিকাশ মিৰ্ধা আৰু বিজয় মিৰ্ধাক ভাড়াতীয়া হিচাপে ব্যৱহাৰ কৰি অসম নাগালেণ্ড সীমান্তৰ গেট পাৰ কৰি নাগালেণ্ডৰ টিজিতলৈ বাইক সৰবৰাহ কৰিছিল। কিন্তু দুৰ্ভাগ্যবশতঃ আজি আৰক্ষীৰ হাতত ধৰা পৰে দুই যুৱক। বাইক চুৰি চক্ৰৰ খলনায়ক বিৰাজ আলীয়ে পাঁচ হাজাৰ টকাৰ প্ৰলোভন দি চুৰি বুলেট সৰবৰাহত লিপ্ত কৰাইছিল দুই যুৱকক।\nকিন্তু নামতোলা আৰক্ষীৰ নিয়মীয়া তালাচীত ধৰা পৰে যুৱকদ্বয়। নামতোলা আৰক্ষীৰ ভাৰপ্ৰাপ্ত আৰক্ষী বিষয়া গুণকান্ত কুমাৰে কয় “আৰক্ষীৰ চকুত ধূলি দি মূল অপৰাধীয়ে চুৰি বাহনসমূহ অসম-নাগালেণ্ড সীমান্তৰ নামতোলা পাৰ কৰিবলৈ হাজিৰা দিয়ে দৰিদ্ৰ পৰিয়ালৰ যুৱকক। কাৰণ নামতোলা অঞ্চল পাৰ কৰিব পাৰিলেই নাগালেণ্ডত প্ৰৱেশ কৰিব পাৰি। বিভিন্ন সময়ত নামতোলাৰ স্থানীয় যুৱকেও সহযোগ কৰে আন্তঃৰাজ্যিক বাহন চুৰি চক্ৰক। ভিতৰুৱা ৰাস্তাৰ মাজেৰে পাৰ হৈ যায় চোৰৰ দল। ফলত কেতিয়াবা আৰক্ষীও বিফল হয় চোৰক কৰায়ত্ত কৰিবলৈ ৷”


"যেতিয়ালৈ জীয়াই থাকিম; অভিনয়ত মনোনিৱেশ কৰাৰ মোৰ মন"- জুবিন দাস | Rupaliparda.com\nআপোনালোকৰ বাৰু অসমীয়া ৰাষ্ট্ৰীয় বঁটাপ্ৰাপ্ত “অথেলো” ছবিখনৰ কথা মনত আছেনে?? বিপ্লৱী সত্তাৰ কাহিনীৰ লগতে ছবিখনত আন্দোলনকাৰীৰ বিভিন্ন ঘটনা-পৰিঘটনাক এই ছবিখনত সন্নিৱিষ্ট কৰা হৈছিল। সেই ছবিখনৰে এটি গুৰুত্বপূৰ্ণ চৰিত্ৰৰ নাম আছিল “গণেশ”। চৰিত্ৰটো ৰূপায়ন কৰা সেই সৰু ল’ৰাটো বৰ্তমান ক’ত আৰু কি কৰি আছে জানেনে? সৰু ল’ৰাটোৱে ৰূপায়ন কৰা চৰিত্ৰটোক আচলতে বাৰুকৈয়ে হৃদয়ংগম কৰিবলৈ সক্ষম হৈছিল অসমীয়া জনসাধাৰণ। সেই সৰু অভিনেতা গৰাকীৰ নাম হৈছে জুবিন দাস; তেওঁ বৰ্তমানো এই অভিনয় ক্ষেত্ৰখনৰ সৈতে ওতঃপ্ৰোতভাৱে জড়িত। অভিনয়ৰ প্ৰথমভাগত নাটকৰ সৈতে জড়িত এইগৰাকী অভিনেতাই অভিনয়ৰ শিক্ষা গ্ৰহণ কৰিছিল মানিক চন্দ্ৰ ৰয়ৰ সৌজন্যত হোৱা গুৱাহাটী শিশু নাট্য বিদ্যালয়ৰ পৰা। ২০০৭ চনৰ পৰা আৰম্ভ হোৱা জুবিন দাসৰ এই অবিৰত যাত্ৰাটোৱে উক্ত বৰ্ষটোতেই লাভ কৰিছিল কেইবাখনো নাটকত অভিনয় কৰাৰ সুবিধা। “বেলি ওলোৱা সাধু” শীৰ্ষক প্ৰথমখন নাটত অভিনয় কৰি তেওঁ উক্ত বৰ্ষটোতে NSD ৰ ফালৰ পৰা হোৱা কৰ্মশালাতো যোগদান কৰিছিল।\nঅভিনেতা গৰাকীক অভিনয়ৰ আৰম্ভণি বিষয়ে সোধাত তেওঁ কৈছিল যে, “NSD” ৰ ফালৰ পৰা হোৱা ২০০৯ ৰ কৰ্মশালাত যোগদান কৰাৰ পিছত আমাক দিল্লীলৈ লৈ যোৱা হৈছিল; তাত “NSD” ৰ সৌজন্যত প্ৰত্যেক বছৰে আচলতে “Jashn E Bachpan” বুলি “শিশু থিয়েটাৰ সমাৰোহ” ৰ আয়োজন কৰা হয় আৰু তাত মই যোগদান কৰি নাটক কৰিলো। মোৰ অভিনয় যাত্ৰা বুলি ক’বলৈ গ’লে মই নাটকৰ সৈতেই বেছিভাগ জড়িত বুলি ক’ব লাগিব। মই প্ৰথম কেমেৰাৰ সমুখলৈ আহিছিলো ২০০৯-১০ চনৰ এখন টেলিফ্লিমৰ যোগেৰে; ইয়াৰ পৰিচালনা কৰিছিল আব্দুল মজিদ ছাৰৰ জ্যেষ্ঠ পুত্ৰ কাজু আহমেদ ছাৰে। টেলিফ্লিম খনৰ নাম আছিল “আইনাত অচিন মুখ”; ইয়াত মূখ্য চৰিত্ৰ ৰূপায়ন কৰিছিল চন্দনা শৰ্মা বায়ে। তাৰ পিছত, মই অসম জাতীয় বিদ্যালয়ত অধ্যয়ন কৰি থকা সময়ছোৱাত অসীম কৃষ্ণ বৰুৱা নামে এজন ছাৰে নাটকৰ শিক্ষা আৰম্ভ কৰিলে; ছাৰৰ লগত “আজি মোৰ জন্মদিন” শীৰ্ষক নাটক খনে ৰাজ্যিক প্ৰতিযোগিতাত বঁটা লাভ কৰিবলৈ সক্ষম হৈছিল।”\nপাকিজা বেগমৰ সৈতেও বিভিন্ন প্ৰকল্পত জড়িত জুবিন দাসৰ প্ৰথমখন ছবি আছিল হেমন্ত কুমাৰ দাস পৰিচালিত “অথেলো”। এই ছবিখনৰ পিছতেই বড়ো ছবি “সংগ্ৰাম” তো দেখিবলৈ পোৱা গৈছিল অভিনেতা গৰাকীক। সম্প্ৰতি তেওঁ অভিনীত আন দুখন ছবিৰ পোষ্ট প্ৰডাকচনৰ কাম চলি থকা হৈছে; ছবি দুখনৰ নাম হৈছে ক্ৰমে “চিজৌ” আৰু “দ্যা শ্লেমবুক”। ইয়াৰ বাহিৰেও অভিনেতা গৰাকী দূৰদৰ্শন অথবা ৰং প্ৰচাৰিত ধাৰাবাহিতো ঙ অসমীয়া দৰ্শকে দেখিবলৈ পাইছিল। অভিনেতা গৰাকীক আগন্তুক সময়ত অভিনয়টোক কেনেদৰে আগবঢ়াই লৈ যাব বুলি প্ৰশ্ন কৰাত তেওঁ কৈছিল যে,\n“বৰ্তমান মই এজন প্ৰকৃত “অভিনেতা” বুলি নিজক স্বীকৃতি দিবলৈ পৰা নাই। আগন্তুক সময়ত ভাল কাম কৰি দৰ্শকৰ পৰা সেই স্বীকৃতিটো লাভ কৰিবলৈ মন আছে। অভিনয়টো মোৰ বাবে সৰুতে কেৱল মাত্ৰ “হেঁপাহ” আছিল কিন্তু ই এতিয়া মোৰ “হেঁপাহ” অথবা “বৃত্তি” দুয়োটাই জড়িত হৈ পৰিছে। যেতিয়ালৈ জীয়াই থাকিম; অভিনয়ত মনোনিৱেশ কৰাৰ মোৰ মন।”\nজানেনে? ৰণৱীৰ সিঙৰ সফলতাৰ আঁৰৰ ব্যক্তি আছিল ৰণৱীৰ কাপুৰ!


এনে সময়ত পাকিস্তানত গৈ কিয় গাব গান! বিৰ্তকত মিকা সিং...VIDEO - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nতাজমহল দৰ্শন কৰি কি ক’লে মাৰ্কিন ৰাষ্ট্ৰপতি ডনাল্ড…\nনুমলীগড়ৰ দেওপাহাৰৰ সমীপত পথ দুৰ্ঘটনা…\nলামডিঙত অব্যাহত চুপাৰি ভৰ্তি ট্ৰাকৰ দৌৰাত্ম… VIDEO\nদিল্লীত উত্তপ্ত পৰিস্থিতি! টুইটাৰযোগে উপ…\nএনে সময়ত পাকিস্তানত গৈ কিয় গাব গান! বিৰ্তকত মিকা সিং…VIDEO\nনুমলীগড়ৰ দেওপাহাৰৰ সমীপত পথ দুৰ্ঘটনা... • দিল্লীত উত্তপ্ত পৰিস্থিতি! টুইটাৰযোগে উপ ৰাজ্যপাল-গৃহমন্ত্ৰীক আহ্বান কেজৰিৱালৰ... • লামডিঙত অব্যাহত চুপাৰি ভৰ্তি ট্ৰাকৰ দৌৰাত্ম... VIDEO • অৱশেষত কংগ্ৰেছত যোগদান এসময়ৰ বিজেপিৰ বহুবল্কী সাংসদ আৰ পি শৰ্মাৰ... • 'কা' বিৰোধী প্ৰতিবাদকাৰীয়ে নিক্ষেপ কৰা শিল মূৰত লাগি মৃত্যু আৰক্ষীৰ হেড কণিষ্টবলৰ... • ঝংকাৰ শইকীয়া হত্যাকাণ্ডৰ চূড়ান্ত ৰায়দান সম্পন্ন, দোষী সাব্যস্ত ১২ জনক... • মৃত্যু হ’ল উমানন্দত থকা একমাত্ৰ সোণালী বান্দৰটোৰ... • পুনৰ ৪ দিনৰ বাবে ক্ৰাইম ব্ৰাঞ্চৰ জিম্মাত শ্বাৰ্জিল ইমাম, VIDEO • পুনৰ ৪ দিনৰ বাবে ক্ৰাইম ব্ৰাঞ্চৰ জিম্মাত শ্বাৰ্জিল ইমাম, VIDEO • আহমেদাবাদত মাৰ্কিন ৰাষ্ট্ৰপতি ডোনাল্ড ট্ৰাম্পক আদৰণি জনাই কি ক'লে প্ৰধানমন্ত্ৰী নৰেন্দ্ৰ মোডীয়ে...\nডিজিটেল ডেস্কঃ বিগত কেইটামান দিনত ভাৰত-পাকিস্তানৰ সম্পৰ্ক অতি বেয়াৰ দিশে গতি কৰিছে। শেহতীয়াকৈ ৰেল চলাচলৰ পৰা আদি কৰি ভাৰতবৰ্ষৰ ছবিৰ লৈকে সকলোখিনি বন্ধ কৰিছে পাকিস্তানে। এনে পৰিস্থিতিৰ মাজতে পাকিস্তানত সংগীতানুষ্ঠান পৰিৱেশনক লৈ বিৰ্তকৰ মাজত সোমাই পৰিছে কন্ঠশিল্পী মিকা সিং।\nৰাষ্ট্ৰীয় সংবাদ মাধ্যমৰ খবৰ অনুসৰি মিকা সিঙে চলিত বৰ্ষৰ যোৱা ১০ আগষ্টত পাকিস্তানৰ কাৰাছীত এক বিবাহ অনুষ্ঠানত সংগীত পৰিৱেশন কৰিছিল। এই সংগীতনুষ্ঠানৰ ভিডিঅ পাকিস্তানৰ কাৰাছীৰ এগৰাকী যুৱতীয়ে টুইটাৰত আপলোড কৰাৰ পাছতে বিৰ্তকৰ অৱতাৰনা হৈছে। যুৱতীগৰাকীৰ ভিডিঅটো আপলোড কৰি তলত লিখিছে যে- ভাৰতৰ কন্ঠশিল্পী মিকা সিঙে কাৰাছীত এক সংগীত পৰিৱেশন কৰা মূৰ্হুত।\nটুইটাৰত নায়লা ইনায়ত নামৰ টুইটাৰ ব্যৱহাৰকাৰী গৰাকীয়ে লিখিছে যে- এই কথা জনাবলৈ পাই সুখী হৈছো যে মিকা সিঙে আমাৰ এক অনুষ্ঠানত সংগীত পৰিৱেশন কৰিছে। মিকা সিঙে সংগীত পৰিৱেশন কৰা ব্যক্তি গৰাকী পাকিস্তানৰ জেনেৰেল মুছাৰফ আৰু প্ৰাক্তন প্ৰধানমন্ত্ৰী নৱাজ শ্বৰীফৰ সম্পকীয় বুলিও দাবী কৰিছে যুৱকজনে। ইফালে ছচিয়েল মিডিয়াত এই ভিডিঅ ভাইৰেল হোৱাৰ পাছতে বহু ভাৰতীয়ই এই খবৰ মিছা বুলি মন্তব্য কৰিছে। ইফালে এই ঘটনাক লৈ মিকা সিঙে\nএতিয়ালৈকে কোনো মন্তব্য প্ৰকাশ কৰা নাই।\nমানকাচৰত ছ’চিয়েল মিডিয়াত যুৱতীক লৈ অশ্লীল অপপ্ৰচাৰ, গ্ৰেপ্তাৰ যুৱক…\nভাল খবৰঃ ২০২০ চনত অসমত অনুষ্ঠিত হ’ব ‘Filmfare Award’!\nদিল্লীত উত্তপ্ত পৰিস্থিতি! টুইটাৰযোগে উপ ৰাজ্যপাল-গৃহমন্ত্ৰীক আহ্বান কেজৰিৱালৰ…\nতাজমহল দৰ্শন কৰি কি ক’লে মাৰ্কিন ৰাষ্ট্ৰপতি ডনাল্ড ট্ৰাম্পে…


3-agp-minister-may-be-join-bjp-at-any-time-says-rockybull-hussain– News18 Assam\n‘অগপৰ তিনি মন্ত্ৰীয়ে যিকোনো মুহূৰ্তত কৰিব পাৰে বিজেপিত যোগদান, মানি লৈছে CAB’\nUpdated:November 30, 2019, 1:58 PM IST\n‘CAB মানি লৈছে অগপৰ তিনি মন্ত্ৰীয়ে। যিকোনো মুহূৰ্তত যোগদান কৰিব BJPত’–এই মন্তব্য কৰিলে কংগ্ৰেছী মন্ত্ৰী ৰকিবুল হুছেইনে।\nLast Updated: November 30, 2019, 1:58 PM IST\n‘CAB মানি লৈছে অগপৰ তিনি মন্ত্ৰীয়ে। যিকোনো মুহূৰ্তত যোগদান কৰিব BJPত’\n‘পঞ্চায়ত নিৰ্বাচনৰ আগৰ নাটক খনৰ কথা কোনে পাহৰিব! এজনে মাতৃৰ কথা মতে ৰাইজৰ লগত থাকিব বুলি ত্যাগ কৰিছিল মন্ত্ৰীপদ। এজনৰ আকৌ কান্দি কাটি অৱস্থা নাইকীয়া হৈছিল । আনজনৰ কথা বাৰু নকওৱেই।’ কিন্তু মোদী চৰকাৰৰ প্ৰথমখন চৰকাৰৰ শেষৰ লোকসভাত CAB গৃহীত নোহোৱাত আকৌ ঘৃৰাই লৈছিল মন্ত্ৰীপদ। আনকি বিজেপিৰ লগত বুজাবুজিৰে লোকসভা অধিবেশন নিৰ্বাচনতো আৱতীৰ্ণ হৈছিল অসম গণ পৰিষদে’।\nদ্বিতীয় বাৰলৈ ক্ষমতা দখল কৰাৰ পিছত বিজেপি চৰকাৰ আকৌ সাজু হ’ল CAB গৃহীত কৰিবলৈ। এতিয়া কেন্দ্ৰীয় চৰকাৰে কোনো কথাই নামানে, CAB আনিবলৈ বদ্ধপৰিকৰ। অসমৰ কেইজনটো আৰু অলপ ওপৰত! হিমন্ত বিশ্ব শৰ্মাকে আদি কৰি একাংশ বিজেপি নেতাই যি CAB ৰ বিৰোধ কৰে তাকেই কৰে চূড়ান্ত তাচ্ছিল্ল্য। মুখ্যমন্ত্ৰীৰ মুখতো নাই CAB ৰ সম্পৰ্কত কোনো মন্তব্য। কিন্তু আটাইতকৈ পৰিতাপৰ কথাটো হ’ল, বাৰে বাৰে হিমন্তই অসম চুক্তিক নস্যাৎ কৰিছে, CAB গৃহীত কৰিবলই মুলি দাম্ভিকতাৰে কৈছে তথাপিও অসম চুক্তিৰ গয়নালৈয়ে চৰকাৰ গঠন কৰা অসম গণ পৰিষদৰ তিনি মন্ত্ৰী ক্ৰমে অতুল বৰা, কেশৱ মহন্ত আৰু ফণীভূষণ চৌধুৰী এতিয়া নিশ্চুপ। তিনিওৰে মুখত মাত্ৰ এটাই কথা, ‘CABৰ সম্পৰ্কত বিজেপিয়ে আমাৰ লগত আলোচনা কৰিব, আমি আশাবাদী’\nঅগপৰ এই তিনি মন্ত্ৰীৰ শেহতীয়া স্থিতিৰ সন্দৰ্ভত এইবাৰ মন্তব্য কৰিছে কংগ্ৰেছী মন্ত্ৰী ৰকিবুল হুছেইনে। ৰকিবুল হুছেইনে কয় যে, যিকোনো মুহূৰ্তত BJP ত যোগদান কৰিব অগপৰ তিনিওগৰাকী মন্ত্ৰীয়ে। CAB ইতিমধ্যে মানি লৈছে তিনিওগৰাকী মন্ত্ৰীয়ে।


icc-cricket-world-cup-2019-team-indias-five-heroes-who-forced-pakistan-to-surrender-at-old-trafford– News18 Assam\nভাৰতৰ আৰু পাকিস্তানৰ মাজৰ খেলখনৰ মূল নায়ক হ’ল টীম ইণ্ডিয়াৰ অপেনাৰ ৰোহিত শৰ্মা। ৰোহিতে কে এল ৰাহুলৰ সৈতে মিলি প্ৰথম উইকেটতে ১৩৬ ৰানৰ অনিংছ উপহাৰ দিয়ে।\nNews18 Assam | June 17, 2019, 12:19 PM IST\n১. ৰোহিত শৰ্মা : ভাৰতৰ আৰু পাকিস্তানৰ মাজৰ খেলখনৰ মূল নায়ক হ’ল টীম ইণ্ডিয়াৰ অপেনাৰ ৰোহিত শৰ্মা। ৰোহিতে কে এল ৰাহুলৰ সৈতে মিলি প্ৰথম উইকেটতে ১৩৬ ৰানৰ ইনিংছ উপহাৰ দিয়ে। টছ জিকি পাকিস্তানে গভীৰ আত্মবিশ্বাসেৰে ভাৰতক বেটিং কৰিবলৈ আমন্ত্ৰণ জনাইছিল। ক’লা ঘন মেঘৰ মাজত পাকিস্তানৰ বেগী বলাৰে ভাৰতৰ অপেনিং যুটীক শ’লঠেকত পেলাব বিচাৰিছিল। কিন্তু ৰোহিত শৰ্মাই বিস্ফোৰক বেটিঙেৰে পাকিস্তানৰ আত্মবিশ্বাস পানীৰ লগত মিলাই পেলালে। কেৱল ৮৫ বলতে ৰোহিতে সম্পূৰ্ণ কৰে শতৰান। ১৪০ ৰানৰ আকৰ্ষণীয় ইনিংছ খেলে ৰোহিত শৰ্মাই। বিশ্বকাপত এয়া ৰোহিত শৰ্মাৰ দ্বিতীয়টো শতক। খেলখনত মেন অব দ্য মেচৰ সন্মান লাভ কৰে ৰোহিতে। (PHOTO : AP)\n২. বিৰাট কোহলী : প্ৰতিদ্বন্দ্বিতা যদি পাকিস্তানৰ সৈতে হয়, তেন্তে বিৰাট কোহলীৰ বেটৰ যাদু নচলিব, এয়া কেনেকৈ হ’ব! খেলখনত বিৰাটে ৬৫ বলত সংগ্ৰহ কৰে ৭৭ ৰান। বিৰাট কোহলীয়ে নিজৰ ৰণকৌশলেৰে দমন কৰিলে পাকিস্তানৰ বেটছমেনক। (PHOTO : AP)\n৩. কুলদীপ যাদৱ : কুলদীপ যাদৱৰ ওপৰত সদায় বিশ্বাস ৰাখে বিৰাট কোহলীয়ে। যেতিয়াই বিৰাটে কুলদীপক দলত স্থান দিয়ে তেতিয়াই সুন্দৰ প্ৰদৰ্শন আগবঢ়ায়। মানচেষ্টাৰতো সেয়াই দেখা গ’ল। ফখৰ জামান আৰু বাবৰ আজমে তেতিয়া থিতাপি লৈছিল ক্ৰীজত। দুয়োজন বেটছমেনে তৃতীয় উইকেটত সংগ্ৰহ কৰিছিল ১০৪ ৰান। শেষত ২৪ অভাৰত কুলদীপ যাদৱে ভাঙিলে এই যুটী। ৪৮ ৰানত কুলদীপৰ বলত ব’ল্ড হয় বাবৰ আজম। পিছৰ অভাৰতে কুলদীপে বিদায় দিয়ে ফখৰ জামানক। তেওঁ ৬২ ৰান সংগ্ৰহ কৰে। (PHOTO : AP)\n৪. বিজয় শংকৰ : মানচেষ্টাৰৰ খেলপথাৰত গুৰুত্বপূৰ্ণ ভূমিকা লৈছিল বিজয় শংকৰেও। প্ৰথমটো বলতে ইমাম উল হকক পেভিলিয়নলৈ ওভতাই পঠিয়ায় বিজয় শংকৰে। বিশ্বকাপত প্ৰথম বলটোতে উইকেট দখল কৰা তেওঁ তৃতীয়গৰাকী বলাৰ। তাৰ পিছতে শংকৰে আউট কৰে ছৰফৰাজ আহমেদক। (PHOTO : AP)\n৫. হৰ্দিক পাণ্ডিয়া : অধিনায়ক কোহলীয়ে পুনৰ এবাৰ হাৰ্দিক পাণ্ডিয়াক চাৰি নম্বৰত বেটিং কৰিবলৈ পঠিয়ায়। তেওঁ ১৯ বলত সংগ্ৰহ কৰে ২৬ ৰান। বলিঙৰ ক্ষেত্ৰতো উল্লেখযোগ্য অৱদান আগবঢ়ায় পাণ্ডিয়াই। একেৰাহে দুটা বলত দুটা উইকেট দখল কৰি পাক শিবিৰত হাহাকাৰৰ সৃষ্টি কৰে। প্ৰথমে মহম্মদ হাফিজ আৰু পিছৰটো বলতে ছোৱেইব মালিকক আউট কৰে পাণ্ডিয়াই। (PHOTO : AP)


বুলেট থালি খাই বুলেট লাভ কৰাৰ সুযোগ আপোনাৰ সন্মুখত\nIn ৰাজ্য, ব্যৱসায়\nগুৱাহাটী : আপুনি খাদ্যপ্ৰেমী নেকি ? আপুনি ব্রিয়ানী খাই ভাল পায় নেকি ? আপুনি কিমান ব্রিয়ানী খাব পাৰে ? যদি আপুনি ব্রিয়ানী খাই ভাল পায় আৰু আপুনি যদি বহুত ব্রিয়ানী খাব পাৰে তেন্তে আপোনাৰ বাবে আছে এক বিশেষ সুযোগ। আপুনি ব্রিয়ানীৰ বুলেট থালি খাই ঘৰলৈ নিব পাৰিব এখন ৩৫০ ক্লাছিক বুলেট।\n‘দ্য ব্রিয়ানী কিংডম’ নামৰ ব্রিয়ানী ৰেষ্টুৰেণ্টৰ বুলেট থালি খাই আপুনি এখন ৩৫০ ক্লাছিক বুলেট লাভ কৰাৰ লগতে এবছৰৰ বাবে ৰেষ্টুৰেণ্টখনত বিনামূলীয়ালৈ খাব পাৰিব ব্রিয়ানী। ‘দ্য ব্রিয়ানী কিংডম’ৰ বুলেট থালি খাই আপুনি এবছৰৰ বাবে হৈ পৰিব ব্রিয়ানী ৰেষ্টুৰেণ্টখনৰ কিং। কিন্তু ৩৫০ ক্লাছিক বুলেটখন ঘৰলৈ নিবলৈ আৰু ‘দ্য ব্রিয়ানী কিংডম’ৰ কিং হ’বলৈ এঘণ্টাৰ ভিতৰত আপুনি খাব লাগিব বুলেট থালি।\nশুকুৰবাৰে মহানগৰী গুৱাহাটীত উদ্বোধন কৰা হৈছে এই বিশেষ ব্রিয়ানী ৰেষ্টুৰেণ্টখন। ডাউন টাউন হাস্পতালৰ ২ নং গেটৰ বিপৰীত দিশত নতুনকৈ মুকলি কৰা ‘দ্য ব্রিয়ানী কিংডম’ নামৰ ব্রিয়ানী ৰেষ্টুৰেণ্টখনৰ ব্রিয়ানী স্বাদ কিছু সুকীয়া। এইখন ৰেষ্টুৰেণ্টৰ ব্রিয়ানীত প্ৰয়োগ কৰা হয় অসমৰ কিছুমান বিশেষ মছলা। অসমৰ মছলা প্ৰয়োগ কৰি ব্রিয়ানী তৈয়াৰ কৰা এইখন উত্তৰ পূৱৰ প্ৰথমখন ব্রিয়ানী ৰেষ্টুৰেণ্ট।\n‘দ্য ব্রিয়ানী কিংডম’ত বুলেট থালিৰ লগতে আপোনাৰ বাবে আছে ৰাৱণ থালি। ৮৯৯ টকাৰ ৰাৱণ থালিৰ সুবিধা হৈছে আপুনি যিমান পাৰে সিমান ব্রিয়ানী খাব পাৰিব। এতিয়া আপুনি ‘দ্য ব্রিয়ানী কিংডম’ৰ বুলেট থালি খাই ৩৫০ ক্লাছিক বুলেটখন ঘৰলৈ নি ‘দ্য ব্রিয়ানী কিংডম’ৰ কিং হ’ব নে ৰাৱণ থালি খাবলৈ ‘দ্য ব্রিয়ানী কিংডম’ত আহিব ?


Vofen Sp in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Vofen Sp ar byavahar, ppali, parshwakriya, upkaar, kriya-pratikriya aaru satarkatabani\nVofen Sp ৰ লাভ আৰু ব্যৱহাৰসমূহ- Vofen Sp Benefits & Uses in Assamese- Vofen Sp ar laabh aaru byavaharsamuh\nVofen Sp ৰ পালি আৰু সেয়া কেনেদৰে ল'ব- Vofen Sp Dosage & How to Take in Assamese - Vofen Sp ar paali aaru xeya kenedore lobo\nVofen Sp ৰ পাৰ্শ্চক্ৰিয়াসমূহ- Vofen Sp Side Effects in Assamese- Vofen Sp ar parshwakriyasamuh\nVofen Sp সংক্ৰান্ত সতৰ্কতাবাণীসমূহ- Vofen Sp Related Warnings in Assamese- Vofen Sp xonkranta xatarkatabanisamuh\nঅইন দৰৱৰ সৈতে Vofen Spৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vofen Sp with Other Drugs in Assamese- Oinor xoite Vofen Sp ar gurutor kriya-pratikriya\nVofen Sp মতভেদসমূহ- Vofen Sp Contraindications in Assamese- Vofen Sp nishedhsamuh\nVofen Sp ৰ বিষয়ে সততে সোধা প্ৰশ্নসমূহ- Frequently asked Questions about Vofen Sp in Assamese- Vofen Sp ar bikhoye satate xodha prashnasamuh\nখাদ্য আৰু মদৰ সৈতে Vofen Sp ক্ৰিয়া-প্ৰতিক্ৰিয়া- Vofen Sp Interactions with Food and Alcohol in Assamese- khadya aaru modor xoite Vofen Sp kriya-pratikriya\nVofen Sp ৰ লাভ আৰু ব্যৱহাৰসমূহ - Vofen Sp Benefits & Uses in Assamese - Vofen Sp ar laabh aaru byavaharsamuh\nVofen Sp তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVofen Sp ৰ পালি আৰু সেয়া কেনেদৰে ল'ব - Vofen Sp Dosage & How to Take in Assamese - Vofen Sp ar paali aaru xeya kenedore lobo\nVofen Sp-ৰ উপাদানসমূহ - Vofen Sp Active Ingredients in Assamese - Vofen Sp-ar upadaansamuh\nVofen Sp ৰ পাৰ্শ্চক্ৰিয়াসমূহ - Vofen Sp Side Effects in Assamese - Vofen Sp ar parshwakriyasamuh\nগৱেষণাৰ ভিত্তিত, Vofen Sp ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVofen Sp সংক্ৰান্ত সতৰ্কতাবাণীসমূহ - Vofen Sp Related Warnings in Assamese - Vofen Sp xonkranta xatarkatabanisamuh\nVofen Sp-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Vofen Sp লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nVofen Sp-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Vofen Sp গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Vofen Sp গ্ৰহণ কৰিব নালাগে।\nবৃক্কত Vofen Sp কি প্ৰভাৱ দেখা গৈছে?\nVofen Sp গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Vofen Sp কি প্ৰভাৱ দেখা গৈছে?\nVofen Spএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Vofen Sp ৰ কি প্ৰভাৱ দেখা গৈছে?\nVofen Sp গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Vofen Spৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vofen Sp with Other Drugs in Assamese - Oinor xoite Vofen Sp ar gurutor kriya-pratikriya\nVofen Sp তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVofen Sp মতভেদসমূহ - Vofen Sp Contraindications in Assamese - Vofen Sp nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vofen Sp লোৱা অনুচিত যাতে -\nVofen Sp ৰ বিষয়ে সততে সোধা প্ৰশ্নসমূহ - Frequently asked Questions about Vofen Sp in Assamese - Vofen Sp ar bikhoye satate xodha prashnasamuh\nএই Vofen Sp-এ অভ্য়াস বা নিচাৰ সৃষ্টি কৰে নেকি?\nনহয়, Vofen Sp আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Vofen Sp লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Vofen Sp লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Vofen Spৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Vofen Sp ক্ৰিয়া-প্ৰতিক্ৰিয়া - Vofen Sp Interactions with Food and Alcohol in Assamese - khadya aaru modor xoite Vofen Sp kriya-pratikriya\nখাদ্য আৰু Vofen Spৰ ক্ৰিয়া-প্ৰতিক্ৰিয়া\nVofen Spৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Vofen Spৰ মাজৰ প্ৰতিক্ৰিয়া\nVofen Sp আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।


শব্দৰ সমদল : এটা ল’ৰা আৰু এজোপা আপেল গছ (সাধু)\nএটা ল’ৰা আৰু এজোপা আপেল গছ (সাধু)\nএটা ল’ৰা আৰু এজোপা আপেল গছ\nবহু সময়ৰ আগৰ কথা ৷ ৰূপনগৰ নামে এখন গাৱঁত এজোপা আপেল গছ আছিল ৷ গছজোপা অতি প্ৰকাণ্ড আছিল আৰু তাৰ আপেলবোৰ অতি মিঠা আছিল৷ সেই গাওঁখনৰে এটা সৰু ল’ৰা সদায় সেই গছজোপাৰ তলত খেলিবলৈ আহিছিল ৷ ল’ৰাটোৰ নাম আছিল ধীৰু ৷ ধীৰুৱে গছজোপাৰ ডালে-ডালে বগাই ফুৰিছিল, ফলবোৰ ছিঙি খাইছিল আৰু ভাগৰ লাগিলে গছজোপাৰ ছাঁত জিৰাইছিল৷ গছজোপাইও ধীৰুক খুউব মৰম কৰিছিল ৷ দুয়োজন অতি পৰম বন্ধু আছিল৷\nলাহে লাহে সৰু ল’ৰাটো ডাঙৰ হ’ল ৷ তাৰ ঢেৰ বন্ধু-বান্ধৱী গোট খালে৷ খেলাৰ নতুন সংগী পাই সি তাৰ পুৰণা বন্ধুক পাহৰি পেলালে৷ সি আগৰদৰে গছজোপাৰ কাষলৈ নোযোৱা হ’ল৷ গছজোপাৰ লগত নেখেলা হ’ল ৷\nতেনেকৈয়ে কিছু দিন পাৰ হ’ল৷ ধীৰুক বহুদিন দেখিবলৈ নাপাই গছজোপাইও বৰ বেজাৰ কৰি থাকে৷ হঠাতে এদিন ধীৰু আপেল গছজোপাৰ কাষলৈ আহিল ৷ তাৰ মুখত গভীৰ দুখৰ ছাপ আছিল৷ মনটো মৰা আছিল৷ সেইসময়ত আকৌ গছ-গছনি আৰু চৰাই-জন্তুয়েও মানুহৰ দৰে কথা-বতৰা পাতিব পাৰিছিল৷ এই আপেল গছজোপাইও কথা ক’ব পাৰিছিল৷\nধীৰুক বহুদিনৰ মূৰত সমুখত দেখি গছজোপাই কোমলকৈ মাত লগালে, “আহা,মোৰ লগত খেলাহি ৷”\n“মই এতিয়া ডাঙৰ হ’লো আৰু মই আগৰ দৰে তোমাৰ লগত নেখেলোঁ ৷ মোক এতিয়া পুতলা লাগে আৰু পুতলা কিনিবলৈ পইচা লাগে ৷” ধীৰুয়ে দুখমনেৰে ক’লে ৷\nআপেলজোপাই ধীৰুৰ দুখ উপলব্ধি কৰিলে৷ মৰমৰ বন্ধুৰ দুখ দূৰ কৰাৰ মনেৰে গছজোপাই ক’লে- “তুমি দুখ নকৰিবা ৷ মোৰ হাতত পইচা নাই ৷ কিন্তু তুমি মোৰ গছৰ আপেলবোৰ চিঙি নি বজাৰত বেচিব পাৰিবা ৷ আপেলবোৰ বেচি যি পইচা পাবা তাৰে তুমি পুতলা কিনি ল’বা ৷”\nধীৰুয়ে গছজোপাৰ এই কথা শুনি বৰ আনন্দ পালে ৷ ৰং মনেৰে সি গছজোপাৰ গোটেইবোৰ আপেল ছিঙি লৈ গ’ল আৰু তাৰপিছত বহু দিনলৈ সি গছজোপাক লগ ধৰিবলৈ নাহিল ৷ ধীৰুক বহুদিন কাষত নেদেখি গছজোপাৰ মনটো পুনৰ দুখেৰে ভৰি পৰিল ৷\nতেনেকৈয়ে কিছুবছৰ পাৰ হ’ল৷ কেইবছৰমান পিছত ধীৰু হঠাতে আহি পুনৰ গছজোপাৰ সমুখত হাজিৰ হ’লহি ৷ সি এতিয়া চফল ডেকা ৷ গছজোপাই তাক দেখি আনন্দমনেৰে মাত লগালে , “আহা,মোৰ লগত খেলাহি ৷”\nকিন্তু ধীৰুৰ মুখত আনন্দৰ কোনো চিনেই নাই৷ বিষাদভৰা মাত এটাৰে ধীৰুৱে ক’লে-“ তোমাৰ লগত খেলি থাকিবলৈ মোৰ এতিয়া মুঠেই সময় নাই ৷ মোৰ এতিয়া নিজা পৰিয়াল আছে ৷ তেওঁলোকৰ প্ৰতি মোৰ দায়িত্ব আছে৷ কৰ্তব্যও ঢেৰ৷ মোক এতিয়া থাকিবলৈ এটা ঘৰৰ প্ৰয়োজন ৷ তুমি মোক সহায় কৰিব পাৰিবানে?”\nধীৰুৰ দুখ দেখি গছজোপাই মনত বৰ আঘাত পালে৷ কিছু পৰ মৌন হৈ থাকি গছজোপাই ক’লে-“তুমি মোৰ ডালবোৰ কাটি এটা ঘৰ সাজি ল’ব পাৰিবা ৷ ”\nধীৰুয়ে গছজোপাৰ কথাত হয়ভৰ দিলে আৰু গছজোপাৰ গোটেই ডালবোৰ কাটি সেই ঠাই এৰিলে ৷ তাৰপিছত বহুদিনলৈকে ধীৰুৰ কোনো সংবাদ নাই৷ ধীৰু আহিব,আহিব বুলি গছজোপা অধীৰ আগ্ৰহেৰে ৰৈ থাকে৷ ধীৰুৰ লগত কটোৱা সময়বোৰৰ কথা মনলৈ আনি নীৰৱে উচপি কান্দে৷\nতাৰ পিছত আৰু কেইটামান বছৰ পাৰ হ’ল৷ হঠাৎ এদিন আবেলি ধীৰু পুনৰ সেই গছজোপাৰ ওচৰলৈ আহিল ৷\n“মই এতিয়া বুঢ়া হৈছোঁ ৷ সংসাৰৰ লেঠা মাৰি মাৰি ভাগৰি পৰিছোঁ৷ অলপ ফুৰি আহোঁগৈ বুলি ভাবিছোঁ৷ তাৰ কাৰণে মোক এখন নাও লাগে ৷ তুমি সহায় কৰিব পাৰিবানে ?”-ধীৰুয়ে গছজোপাক ব্যাকুল হৈ সুধিলে ৷\nগছজোপাৰ ধীৰুক নিৰাশ কৰিবলৈ মন নগ’ল৷ আগৰদৰেই মৰমসনা মাত এটা উলিয়াই ক’লে -“তুমি মোৰ গা-গছ ডাল কাটি নি তাৰে এখন নাও বনাই লোৱা ৷” গছজোপাৰ কথা শুনি বুঢ়া ধীৰুয়ে মনত বৰ আনন্দ পালে ৷ তেওঁ গছজোপাৰ গা-গছডাল কাটি নি এখন নাও বনালে আৰু ফুৰিবলৈ গ’ল ৷\nএনেকৈয়ে নাও চলাই ধীৰুৱে বহু ঠাই ঘূৰিলে৷ ঘূৰি-ফুৰি যেতিয়া ধীৰুৰ মন-প্ৰাণক ভাগৰে হেচি ধৰিলে তেতিয়া ধীৰু এদিন আপেল গছজোপাৰ ওচৰলৈ ঘূৰি আহিল ৷ ধীৰুৰ চুলি পকিছিল ৷ আগৰ দৰে খৰকৈ খোজ কাঢ়িব পৰা নাছিল৷ গছজোপাৰো শৰীৰতো আগৰ দৰে বল-শক্তি নাছিল৷ গছজোপাও বুঢ়া হৈছিল৷ ডাল-পাতবোৰ শুকাই গৈছিল৷ তথাপিও মনৰ বলেৰে গছজোপাই আগৰদৰেই মৰমেৰে মাত লগালে , “মই দু:খিত ধীৰু ৷ মোৰ এতিয়া তোমাক দিবলৈ আপেল নাই ৷\nধীৰুয়ে বেজাৰমুৱা হৈ ক’লে , “কোনো কথা নাই ৷ কাৰন মোৰ এতিয়া আপেল চোবাবলৈ দাঁতো নাই ৷”\nগছজোপাই পুনৰ ক’লে , “তুমি গছত উঠিবলৈও মোৰ এতিয়া ডাল,গা-গছ একোকে নাই ৷ ”\nধীৰুয়ে হুমনিয়াহ এটা কাঢ়ি উত্তৰ দিলে , “মোৰ এতিয়া গছ বগাই ফুৰিবলৈ মন আৰু বল একোৱেই নাই৷ ”\nগছজোপাই শেষত ক’লে, “তোমাক দিবলৈ আন একো বস্তুৱেই মোৰ ওচৰত এতিয়া নাই৷ কেৱল মুঁঢ়াটোহে আছেগৈ ৷”\n“মোক এতিয়া আৰু একো নালাগে ৷ মই মোৰ জীৱনটোক লৈ অৱশ হৈ পৰিছোঁ৷ মই অলপ জিৰণি ল’ব বিচাৰিছোঁ ৷ কাৰণ মই আজি বহু ভাগৰুৱা ৷ একেবাৰে অকলশৰীয়া৷ মোক অলপ আশ্ৰয় দিবানে ৷”-বুঢ়া ধীৰুয়ে ভাগৰুৱা মাতেৰে ক’লে ৷\nতেতিয়া আপেলগছ জোপাই ক’লে , “মোৰ কাষলৈ আহা ৷ মোৰ মুঢ়াত বহি জিৰণি লোৱাহি ৷ ”\nধীৰু গছজোপাৰ কথামতে গছজোপাৰ দিশে ধীৰ খোজেৰে আগবাঢ়ি গ’ল ৷ মুঢ়াটোতে মূৰটো পেলালে আৰু তাতে টোপনি গ’ল ৷ অনেকদিনৰ মূৰত ধীৰুক নিচেই কাষতে পাই বুঢ়া আপেলগছজোপাৰ অন্তৰখন সুখেৰে উপচি পৰিল৷ আনন্দতে গছজোপাই উচুপি উঠিল৷\nনীতিশিক্ষা: আপেল গছজোপা আমাৰ পিতৃ-মাতৃ ৷ আৰু সৰু ল’ৰাটো হৈছে সেই পিতৃ-মাতৃৰ সন্তান ৷ আমি আমাৰ পিতৃ-মাতৃৰ লগতে উমলি-জামলি ডাঙৰ হওঁ৷ কিন্তু পাছলৈ তেওঁলোকক পাহৰি পেলাওঁ৷ তেতিয়াহে তেওঁলোকৰ কাষলৈ ঘূৰি আহোঁ,যেতিয়া আমাৰ কিবা বস্তুৰ দৰকাৰ হয়৷ অইন সময়ত আমি তেওঁলোকৰ কথা মনলৈ নানো৷ তেওঁলোকৰ দিবলৈ আমাৰ হাতত তিলমানো সময় নাথাকে৷ কিন্তু তথাপিও আমাৰ পিতৃ-মাতৃয়ে আমাক কোনোদিনেই নিৰাশ নকৰে ৷ আমি যেতিয়াই যি খোজোঁ তেওঁলোকে বিনাসংকোচে আমাক দি দিয়ে৷ আমাক সুখী কৰিবলৈ, আমাৰ সকলো সমস্যাৰ সমাধান কৰিবলৈ তেওঁলোকে সৰ্বস্ব উজাৰি দিয়ে৷ তাৰ বিনিময়ত তেওঁলোকে আমাৰ পৰা কি বিচাৰেনো ! কেইটিমান পল৷ অকণমান সময়৷ কিন্তু আমিও সেইয়াও দিব নোৱাৰোঁ৷ আমি তেনে কৰা উচিত জানো ? নিজৰ পিতৃ-মাতৃৰ বাবে আমি সময় উলিয়াব লাগে৷ তেওঁলোকৰ ওচৰত কৃতজ্ঞতা প্ৰদৰ্শন কৰিব লাগে৷ তেওঁলোক সুখী আৰু আনন্দিত কৰিবলৈ তেওঁলোকক ব্যস্ততাৰ মাজতো অলপ সংগ দিব লাগে৷\nউৎস- ইন্টাৰনেটত পঢ়া এটা সাধুৰ ভাবানুবাদ\n(সাধুটোত সংলগ্ন ফটোদুখন মণি দীপা বাইদেৱে আঁকিছে৷ ফটো দুখন দি আমাক কৃতাৰ্থ কৰাৰ বাবে আমি তেওঁৰ ওচৰত কৃতজ্ঞ হৈ ৰ’লো৷)\nPosted by ঈশানজ্যোতি বৰা (Ishan Jyoti Bora) at 04:01


Tenomac in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tenomac ar byavahar, ppali, parshwakriya, upkaar, kriya-pratikriya aaru satarkatabani\nTenomac ৰ লাভ আৰু ব্যৱহাৰসমূহ- Tenomac Benefits & Uses in Assamese- Tenomac ar laabh aaru byavaharsamuh\nTenomac ৰ পালি আৰু সেয়া কেনেদৰে ল'ব- Tenomac Dosage & How to Take in Assamese - Tenomac ar paali aaru xeya kenedore lobo\nTenomac ৰ পাৰ্শ্চক্ৰিয়াসমূহ- Tenomac Side Effects in Assamese- Tenomac ar parshwakriyasamuh\nTenomac সংক্ৰান্ত সতৰ্কতাবাণীসমূহ- Tenomac Related Warnings in Assamese- Tenomac xonkranta xatarkatabanisamuh\nঅইন দৰৱৰ সৈতে Tenomacৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tenomac with Other Drugs in Assamese- Oinor xoite Tenomac ar gurutor kriya-pratikriya\nTenomac মতভেদসমূহ- Tenomac Contraindications in Assamese- Tenomac nishedhsamuh\nTenomac ৰ বিষয়ে সততে সোধা প্ৰশ্নসমূহ- Frequently asked Questions about Tenomac in Assamese- Tenomac ar bikhoye satate xodha prashnasamuh\nখাদ্য আৰু মদৰ সৈতে Tenomac ক্ৰিয়া-প্ৰতিক্ৰিয়া- Tenomac Interactions with Food and Alcohol in Assamese- khadya aaru modor xoite Tenomac kriya-pratikriya\nTenomac ৰ লাভ আৰু ব্যৱহাৰসমূহ - Tenomac Benefits & Uses in Assamese - Tenomac ar laabh aaru byavaharsamuh\nTenomac তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTenomac ৰ পালি আৰু সেয়া কেনেদৰে ল'ব - Tenomac Dosage & How to Take in Assamese - Tenomac ar paali aaru xeya kenedore lobo\nTenomac-ৰ উপাদানসমূহ - Tenomac Active Ingredients in Assamese - Tenomac-ar upadaansamuh\nTenomac ৰ পাৰ্শ্চক্ৰিয়াসমূহ - Tenomac Side Effects in Assamese - Tenomac ar parshwakriyasamuh\nগৱেষণাৰ ভিত্তিত, Tenomac ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTenomac সংক্ৰান্ত সতৰ্কতাবাণীসমূহ - Tenomac Related Warnings in Assamese - Tenomac xonkranta xatarkatabanisamuh\nTenomac-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTenomac গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nTenomac-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nযিবোৰ মহিলাই স্তনপান কৰাই আছে সেইবোৰে Tenomac গ্ৰহণ কৰাৰ পিছত গম্ভীৰ ক্ষতিকাৰক প্ৰভাৱ অনুভৱ কৰিব পাৰে। ইয়াক কেৱল চিকিতসকৰ নিৰীক্ষণত গ্ৰহণ কৰা উচিত নহয়।\nবৃক্কত Tenomac কি প্ৰভাৱ দেখা গৈছে?\nTenomacৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Tenomac কি প্ৰভাৱ দেখা গৈছে?\nকলিজা ৰ ক্ষেত্ৰত Tenomacৰ প্ৰভাৱৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে Tenomac গ্ৰহণ কৰাৰ ফলত [Organ]ৰ ওপৰত পাৰ্শ্ব-প্ৰতিক্ৰিয়া হবনে নহয় জনা নাযায়।\nহৃদযন্ত্ৰৰ ক্ষেত্ৰত Tenomac ৰ কি প্ৰভাৱ দেখা গৈছে?\nTenomacৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Tenomacৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tenomac with Other Drugs in Assamese - Oinor xoite Tenomac ar gurutor kriya-pratikriya\nTenomac তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTenomac মতভেদসমূহ - Tenomac Contraindications in Assamese - Tenomac nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tenomac লোৱা অনুচিত যাতে -\nTenomac ৰ বিষয়ে সততে সোধা প্ৰশ্নসমূহ - Frequently asked Questions about Tenomac in Assamese - Tenomac ar bikhoye satate xodha prashnasamuh\nএই Tenomac-এ অভ্য়াস বা নিচাৰ সৃষ্টি কৰে নেকি?\nনহয়, Tenomacয়ে অভ্যাসৰ সৃষ্টি নকৰে।\nTenomac লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Tenomacয়ে আপোনাক তন্দ্ৰাচ্চন্ন কৰিব পাৰে।\nহয়, চিকিত্সা পৰামৰ্শ অনুসাৰেহে Tenomac লওক।\nনহয়, Tenomacয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Tenomac ক্ৰিয়া-প্ৰতিক্ৰিয়া - Tenomac Interactions with Food and Alcohol in Assamese - khadya aaru modor xoite Tenomac kriya-pratikriya\nখাদ্য আৰু Tenomacৰ ক্ৰিয়া-প্ৰতিক্ৰিয়া\nকেতবোৰ বিশেষ খাদ্যৰ সৈতে Tenomac লোৱাটোৱে দৰৱৰ প্ৰভাৱ বিলম্বিত কৰিব পাৰে। এইবিষয়ে আপোনাৰ ডাক্তৰৰ সৈতে কথা পাতক।\nমদ আৰু Tenomacৰ মাজৰ প্ৰতিক্ৰিয়া\nমদ আৰু Tenomac একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nTenomac ৰ অনুকল্প - Substitutes for Tenomac in Assamese\nTenomac के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Tenomac লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tenomac ব্যৱহাৰ কৰিছিল নেকি?\nআপুনি কিমান পৰিমাণে Tenomac সেৱন কৰিছিল?\nআপুনি Tenomac ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tenomac সেৱন কৰে?


শব্দৰ সমদল : এটা প্ৰেৰণাদায়ক কাহিনী আৰু মোৰ কিছু অনুভৱ\nএটা প্ৰেৰণাদায়ক কাহিনী আৰু মোৰ কিছু অনুভৱ\nদুজন নলে-গলে লগা বন্ধুয়ে দৌৰি-ঢাপলি পথাৰ এখনত খেলা-ধূলা কৰি আছিল৷ পথাৰখনৰ মাজতে এটা কুঁৱা আছিল,যিটো এই ল’ৰা দুজনে দেখা পোৱা নাছিল ৷ আপোনপাহৰা হৈ তেনেকৈ খেলি থাকোঁতেই দুৰ্ভাগ্যবশতঃ ডাঙৰ ল’ৰাজন সেই কুঁৱাটোতেই গৈ সোমাল ৷ আতংকিত হৈ আনজন ল’ৰাই তেতিয়া ইফালে-সিফালে চাবলৈ ধৰিলে-গাঁৱৰ কোনো মানুহ আশে-পাশে আছে নেকি, সিহঁতক এই সংকটৰ পৰা উদ্ধাৰ কৰিবলৈ কোনো ব্যক্তি ওচৰে-পাজৰে আছে নেকি৷\nল’ৰাজন নিৰাশ হ’ল৷ সেইখিনি সময়ত কোনো নৰ-মনিচ সেই ঠাইত নাছিল ৷ কিংকৰ্তব্যবিমূঢ় হৈ ল’ৰাজনে ইফালে-সিফালে চাই থাকোঁতেই অলপ আঁতৰতে সি এডাল ৰছী দেখিলে৷ সি লৰি গৈ ৰছীডাল বুটলি আনিলে৷ ৰছীডালৰ এটা মূৰ নিজৰ হাতত ৰাখি আনটো মূৰ সি কুঁৱাৰ ভিতৰলৈ দলিয়াই দিলে ৷ যিজন বন্ধুৱে কুঁৱাৰ ভিতৰত পৰি কক্‌বকাই আছিল, তেওঁ ৰছীডালৰ সহায়ত ওপৰলৈ উঠি আহিবলৈ আপ্ৰাণ চেষ্টা কৰিলে ৷ কুঁৱাৰ পাৰত থকা আনজন বন্ধুৱে দেহৰ সমস্ত শক্তি প্ৰয়োগ কৰি ৰছীডাল বাহিৰলৈ টানিবলৈ ধৰিলে৷ এইদৰে ভালেমানপৰ যুঁজ দি অৱশেষত ল’ৰাজনক কুঁৱাটোৰ পৰা বাহিৰলৈ উলিয়াই আনিবলৈ এই সৰু ল’ৰাজন সমৰ্থ হ’ল৷\nকিন্তু যেতিয়া ল’ৰা দুজনৰ এই খবৰটো গাঁৱৰ মানুহৰ কাণত পৰিল,তেতিয়া গাঁৱৰ মানুহবোৰে কথাটোৰ সত্যতা স্বীকাৰ কৰিবলৈ অমান্তি হ’ল৷ তেওঁলোকৰ মত-‘এই কম বয়সীয়া ল’ৰাটোৱে ইমান ডাঙৰ ল’ৰাটোক কেনেকৈ ৰছীৰে টানি আনিব পাৰে৷ ই অসম্ভৱ ৷’\nসেই গাঁওখনতে এজন বৃদ্ধ আছিল৷ তেওঁ আছিল গাঁৱৰ আটাইতকৈ বয়সীয়াল ব্যক্তি৷ মানুহৰ মন আৰু জীৱনৰ অভিজ্ঞতা তথা বিচিত্ৰতাৰ সৈতে তেওঁ সম্পূৰ্ণ পৰিচিত আছিল৷ ল’ৰা দুজনৰ কথাটোত তেওঁ পিছে সম্পূৰ্ণ পতিয়ন গ’ল৷ গাঁৱৰ মানুহে আচৰিত হৈ প্ৰশ্ন কৰিলে-‘ই কেনেকৈ সম্ভৱ? এই পেন্দুকনা ল’ৰাটোৱে তাতকৈ চাৰি বছৰ ডাঙৰ ল’ৰাজনক কেনেকৈ উলিয়াব আনিলে?’\nকিছুপৰ নীৰৱে থাকি বৃদ্ধজনে মানুহবোৰলৈ চাই তেতিয়া ক’বলৈ ধৰিলে-‘ছয় বছৰীয়া ল’ৰাজনে দহবছৰীয়া ল’ৰাজনক কেনেকৈ কুঁৱাৰ পৰা উদ্ধাৰ কৰাত সমৰ্থ হ’ল-সেইটো ডাঙৰ কথা নহয়৷ ডাঙৰ কথাটো হ’ল-কিয়? কিয় এই ল’ৰাজনে তাতকৈ বয়সত ডাঙৰ ল’ৰাজনক উদ্ধাৰ কৰিলে?’\nমানুহবোৰৰ আগ্ৰহ বাঢ়ি গ’ল৷\nবৃদ্ধজনে কৈ গ’ল-‘কিয় জানানে? কাৰণ তেতিয়া সিহঁতৰ ওচৰত কোনো মানুহ নাছিল; এইটো ক’বলৈ যে- ‘তুমি এই কামটো কৰিব নোৱাৰা৷ আনকি সেই ল’ৰাজন নিজেও নাছিল৷’\nইউ টিউবত উপলব্ধ সন্দীপ মহেশ্বৰীৰ প্ৰেৰণাদায়ক কাহিনীৰ এইটো মূলভাৱ৷ কাহিনীটো চাই থাকোঁতে মনলৈ অহা কথা দুটামানঃ (সাধুটোৰ পৰা আমি কি শিকিলোঁ- এনেকুৱা এটা পৰ্যায়ত এই কথাখিনি নপৰিবও পাৰে)\nক)এজন মানুহে জীৱনত কেতিয়াবা এনে এক অনাকাংক্ষিত সংকটৰ মুখামুখি হয় যি মুহূৰ্তত তেওঁক বিপদৰ পৰা উদ্ধাৰৰ হেতু কাষত কোনো মানুহ নাথাকে; তেতিয়াও তেওঁৰ মনত এই দুটা ‘জীৱ’ৰ উপস্থিতি থাকে-‘পাৰিম’ আৰু ‘নোৱাৰিম’৷ সেইমুহূৰ্তত সমূহ নেতিবাচক চিন্তা পৰিহাৰ কৰি কেৱল সেই বিপদটোৰ পৰা পৰিত্ৰাণ পাবলৈ আৰু সঠিক সমাধানৰ সূত্ৰ এটা থিৰাং কৰাত আমি মনটোক এনেদৰে ব্যস্ত ৰাখিব লাগে যে কোনো অদৰকাৰী নেতিবাচক চিন্তাৰ সোঁত তাৰ মাজেৰে পাৰ হৈ যাব নোৱাৰে৷ মানুহৰ মনটোৱেই হৈছে সকলো সমস্যা আৰু সমাধানৰ এক অপাৰ শক্তিশালী উৎস ৷ মনৰ সেই অপাৰ শক্তি আহৰণ কৰিয়েই এই কম বয়সীয়া ল’ৰাজনে তেওঁৰ বন্ধুক কুঁৱাৰ গৰ্ভৰ পৰা উলিয়াই আনিবলৈ সমৰ্থ হ’ল৷\nখ) একধৰণৰ মানুহে কয়-তুমি এই কামটো কৰিব নোৱাৰিবা৷ আনটো প্ৰকৃতিৰ মানুহে মন্তব্য দিয়ে-‘পাৰিবা৷ তুমি কামটো পাৰিবাই৷’\n‘পাৰিবা’ৰ পৰিমাণ যিমানেই বাঢ়ি যায়,সিমানেই আমাৰ আত্মবিশ্বাসো বাঢ়ি যায়৷ কামটোও সম্পূৰ্ণ হৈ উঠে৷\n‘পাৰিবা’ৰ সংখ্যা যেতিয়া কমি আহে,তেতিয়া মানুহজনৰ আত্মবিশ্বাসো হ্ৰাস পাবলৈ ধৰে৷ কামটোও আধৰুৱা হয়৷\nগ) হাজাৰ নেতিবাচক চিন্তা, কঠোৰ সমালোচনা আৰু অপ্ৰত্যাশিত ঘটনাৰ বাধা-বিঘিনি হেলাৰঙে অতিক্ৰম কৰি নিজৰ লক্ষ্যত উপনীত হোৱাটো হৈছে আটাইতকৈ কঠিন কাম৷ কামটো বৰ টান,সাফল্য অভিমুখী পথছোৱা দীঘলীয়া ৷ যিসকলে এইছোৱা পথ অতিক্ৰম কৰিছে সেইসকলে উপলব্ধি কৰিছে জীয়াই থকাৰ প্ৰকৃত আনন্দ, জীৱনৰ প্ৰকৃত মহত্ত্ব,জীৱন মানেনো কি৷ এওঁলোকেহে জীৱনটো উপভোগ কৰিছে৷ বাকীসকল কেৱল জীয়াই আছে৷\nPosted by ঈশানজ্যোতি বৰা (Ishan Jyoti Bora) at 06:07


চিনেমাত নহয়, অসমত সঁচা ‘পেডমেন’! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nচিনেমাত নহয়, অসমত সঁচা ‘পেডমেন’!\nদোকানখনলৈ গৈ ছোৱালীজনীয়ে ইফালে-সিফালে চালে। মানুহ নথকাৰ সুযোগ লৈ দোকানীজনক ক’লে- ‘দাদা, ষ্টেইফ্ৰী এটা দিয়কচোন।’\nমহানগৰীৰ এখন দোকানৰ দৃশ্য আছিল এয়া। শিক্ষিত এগৰাকী যুৱতীৰো এই সংকোচ। কিজানি কোনোবাই শুনে…।\nবজাৰত এতিয়া মহিলাসকলে ‘মাহেকীয়া’ সময়ত ব্যৱহাৰ কৰা অনেক পেড পোৱা যায়। ছিষ্টাৰ্ছ, পইছি, নিউ-ৱোমেন, অলৱেইছ, হুইস্পাৰ আদি ব্ৰেণ্ডৰ পেড উপলব্ধ। কিন্তু এইবোৰ ব্যৱহাৰ আৰু ক্ৰয় কৰাৰ ক্ষেত্ৰত গ্ৰাম্যাঞ্চলৰ মহিলা আজিও সচেতন নহয়।\nছুপাৰমেন, বেটমেন, স্পাইডাৰমেন অনেক মেন আছে। কিছুদিনৰ পূৰ্বে ছবিগৃহলৈ আহিছিল ‘পেডমেন’। তাৰ পাছতেই বহুতৰেই ধাৰণা সলনি হৈছিল। এই ছবিখনত ‘পেডমেন’ৰ চৰিত্ৰত অভিনয় কৰা অক্ষয় কুমাৰে কৈছিল- ‘বিগমেন, ষ্ট্ৰং মেন এইবোৰে দেশ সলনি কৰিব নোৱাৰে। দেশ সলনি কৰিবলৈ মহিলা শক্তিশালী হ’ব লাগিব, ভগ্নী শক্তিশালী হ’ব লাগিব। তেতিয়াহে দেশ শক্তিশালী হ’ব।’\nএই ছবিখনত দেখা পোৱা বহু দৃশ্য বাস্তৱ জীৱনতো দেখিবলৈ পোৱা যায়। অনেক কষ্ট কৰি পেড বনাই উপহাৰ দিয়া সময়ত সকলোৰে সংকোচেৰে আৰু বিতৃষ্ণাৰে উপচাই দিছিল পেডমেনক। আনকি নিজৰ ভনীয়েকক সেই পেড ব্যৱহাৰৰ বাবে দিওঁতে ভনীয়েকে প্ৰশ্ন কৰিছিল- ‘নিজৰ ভনীয়েকক কোনোবাই এনেকুৱা বস্তু দিয়ে নেকি?’ পাতে মেৰিয়াই অনা পেড ভগ্নীক দিয়া সময়ত উচপ খাই উঠিছিল তেওঁৰ ভগ্নী। আৰু পেডমেনৰূপী অক্ষয় কুমাৰে ভনীয়েকক উত্তৰ দিছিল- ‘নিদিয়ে, কিন্তু দিব লাগে। ৰাখি পিন্ধাইছিলি নহয়, ৰক্ষা কৰাৰ প্ৰতিশ্ৰুতি দিছিলো নহয়…।’\nইফালে, পত্নীক পেডমেনে পেড দিওঁতে আচৰিত হৈ পত্নীয়ে কৈছিল- ‘আমি মহিলাবোৰৰ কাৰণে বেমাৰ হৈ মৰাতো লজ্জাজনকভাৱে মৰাতকৈ বেছি ভাল।’ পেডমেনে উত্তৰ দিছিল- ‘লাজক লগত লৈ ‘বেমাৰ’ৰ নলাত পৰি মৰি যা।’\nঅসমৰ গাঁৱে-ভূঞে, জীয়াৰী-বোৱাৰীৰো একেই অৱস্থা। সচেতনতাৰ অভাৱ এই দিশত। এই কথা পতাও যেন এক মহাপাপ। বিজ্ঞান বহু আগবাঢ়ি গ’ল, মানসিকতাহে সলনি নহ’ল। মহিলাৰ ঋতুচক্ৰ হোৱাৰ সময়ত আজিও পুৰণা কাপোৰ, বাতৰি কাকত ব্যৱহাৰ কৰে বহুতে। যিবোৰ চিকিৎসা বিজ্ঞানৰ দৃষ্টিৰ পৰা অতি বিপজ্জনক। অস্বাস্থ্যকৰ এনে মানসিকতাই এখন সুস্থ সমাজ গঢ়াত বাধা দিয়ে। নাৰী তথা মহিলাসকলক ইয়াৰ পৰা পৰিত্ৰাণ পোৱাৰ প্ৰথম উপাই সজাগতা। ইয়াৰ অবিহনে ই এক গোপনীয় কথা হৈয়ে ৰৈ যাব।\nএই আন্দোলন তামিলনাডুত আৰম্ভ কৰিছিল অৰুণাচলম মুৰুগানান্থমে। তেওঁ আছিল অতি দৰিদ্ৰ ঘৰৰ সন্তান। পিতৃ এক দুৰ্ঘটনাত নিহত হৈছিল। মাতৃ আছিল শ্ৰমিক। মেচিন ভাল কৰিয়েই জীৱন নিৰ্বাহ কৰিছিল তেওঁ। ১৯৯৮চনত বিবাহপাশত আৱদ্ধ হৈছিল। পত্নীৰ ঋতুচক্ৰৰ সময়ত পুৰণা কাগজ আৰু পুৰণা কাপোৰ ব্যৱহাৰ কৰা দেখি তেওঁ নিজেই নিৰ্মাণ কৰি দিছিল পেড।\nকাপোৰেৰে তৈয়াৰ কৰা এই পেডে পত্নীৰ সমস্যা সমাধান কৰিব পৰা নাছিল। সেয়েহে ব্যৱহাৰ কৰা নাছিল এইবোৰ। কিন্তু ইয়াক প্ৰত্যাহ্বান হিচাপে গ্ৰহণ কৰিছিল অৰুণাচলম মুৰুগানান্থমে। পৰৱৰ্তী সময়ত নিৰ্মাণ কৰিছিল নিজাকৈ পেড। আৰু সেইবোৰ বিতৰণৰ জড়িয়তে এক আন্দোলন গঢ়ি তুলিছিল।\nবহু তথাকথিত শিক্ষিত মানুহৰ বাবে এইবোৰ অলাগতিয়াল বিষয়। কিন্তু সাম্প্ৰতিক পৰিস্থিতি এয়া অপ্ৰয়োজনীয় বিষয় হৈ থকা নাই। অসমতো আৰম্ভ হৈছে এনে এক আন্দোলন। মহিলাসকলক ঋতুচক্ৰৰ সময়ত পেড ব্যৱহাৰৰ বাবে সচেতন কৰা আৰু ইয়াক প্ৰস্তুত কৰাৰ বাবে এক আন্দোলন গঢ় লৈ উঠিছিল ৪ বছৰ আগতেই । সেই আন্দোলন আৰম্ভ কৰিছিল নয়ণ শইকীয়া নামৰ যুৱকজনে।\nবিশ্বনাথ চাৰিআলিৰ এই যুৱকজন আছিল হোটেল মেনেজমেন্টৰ ছাত্ৰ। কলকাতাত থাকোতেই ছাত্ৰজনে লগ পাইছিল অৰুণাচলম মুৰুগানান্থমক। তেওঁৰ কামৰ উদ্দেশ্য অনুধাৱন কৰি ঘূৰি আহি বিশ্বনাথৰ গড়েহাগিত এটা পেড প্ৰস্তুত কৰা মেচিন স্থাপনেৰে আৰম্ভ কৰিছিল পেড উৎপাদনৰ কাম।\n‘অলৱেইজ’ নামৰ এই ব্ৰেণ্ডৰ পেডে বিশেষ বজাৰ দখল কৰিব নোৱাৰিলে। নেপকিন নিৰ্মাণৰ এই ধাৰাবাহিকতা অধিক ক্ষিপ্ৰ হ’ল ‘পেডমেন’ চিনেমাখন মুক্তি পোৱাৰ পাছত। অৰ্থাৎ ভাৰতত যদি পেডমেন অৰুণাচলম মুৰুগানান্থম, তেন্তে অসমত নৰেণ শইকীয়াক পেডমেন আখ্যা দিব পাৰি।\nস্থানীয়ভাৱে প্ৰস্তুত কৰা এই নেপকিন অৰ্থাৎ পেডবোৰ সম্পূৰ্ণ বিজ্ঞান সন্মতভাৱে প্ৰস্তুত কৰা হয়। ইয়াত উন্নত প্ৰযুক্তি ব্যৱহাৰেৰে জেল ল’ক ছিষ্টেমৰ পেড প্ৰস্তুত কৰিবলৈ সক্ষম হয়। এই বিষয়ে নয়ণ শইকীয়াক জানিবলৈ বিচৰাত তেওঁ কৈছিল- ‘আমি ৪ বছৰ আগতেই এই কাম আৰম্ভ কৰিছিলো। যথেষ্ট কষ্ট কৰিবলগা হৈছিল। এৱাৰনেছ কেম্প কৰিছিলো। কিন্তু সহাৰি তেতিয়া এনেধৰণৰ নাছিল।\nএতিয়া মহিলাসকলে ৱিংছ থকা পেড বিচাৰে। আমি আমাৰ মেচিন তেনেদৰে ম’ডিফাই কৰিছো। আৰু ইয়াৰ উৎপাদন চলি আছে। বজাৰত যিবোৰ পেডৰ দাম ৮০-৯০ টকা। সেইবোৰ আমি অতি কম দামত বিক্ৰী কৰিব পাৰো। ই এক আন্দোলন। ৰাজ্যৰ বিভিন্ন প্ৰান্তত এই কাম আমি কৰি আছো। মহিলাসকলক ইয়াৰ সৈতে জড়িত কৰিছো।’\nপেডমেন চিনেমাৰ মুক্তিৰ পাছতেই মহিলাসকলৰ মাজত ইয়াৰ সজাগতা বৃদ্ধিৰ বাবে ব্যৱস্থা গ্ৰহণ কৰিবলৈ বিধানসভাৰ মজিয়াত আহ্বান জনাইছিল বিধায়িকা আঙুৰ লতাই। তাৰপাছত এদিন নয়ন শইকীয়াক লৈ গৈছিল তেওঁ মুখ্যমন্ত্ৰীৰ কাষলৈ। তেতিয়াই মুকলিভাৱে বিষয়টো আলোচনা কৰি ৰাজ্যত তেনে এক জনজাগৰণ কাৰ্যসূচী ৰূপায়নৰ সিদ্ধান্ত লোৱা হৈছিল।\nআৰু অংশ হিচাপে তিনিচুকীয়াত এমাহৰ পূৰ্বে তেনে এটা মেচিন স্থাপন কৰি প্ৰস্তুত কৰা হয় পেড অৰ্থাৎ নেপকিন। পাটকাই চি এল এফ নামৰ এই মহিলা গোটটোৱে পেড নিৰ্মাণৰ প্ৰস্তুতি আৰম্ভ কৰিলে। ইয়াত সহযোগ কৰিলে নয়ন শইকীয়াই। তেওঁৰ অলৱেইজ নামৰ এন জি অ’টোৰ সহায়ত তিনিচুকীয়াৰ গুইজানৰ এই মহিলাসকলক প্ৰশিক্ষণ তথা সজাগতা বৃদ্ধিৰ বাবে বিভিন্ন কাৰ্যসূচী গ্ৰহণ কৰিলে।\nএই পেড উৎপাদনৰ সৈতে জড়িত পাটকাই চি এল এফ গোটৰ সভানেত্ৰী প্ৰবীণা ৰাজখোৱাই জানিবলৈ দিয়া মতে, তেওঁলোকে প্ৰতিদিনেই প্ৰায় ১০০০টাকৈ পেড প্ৰস্তুত কৰে। বৰ্তমান ৫গৰাকী মহিলা এই পেড উৎপাদনৰ সৈতে জড়িত। তেওঁলোক ক্ৰমে- জ্যোতি হাজৰিকা, নমিতা সোণোৱাল, অঞ্জনা কুমাৰ, তৰুলতা দত্ত, অনিমা ওৰাং। যোগীপথাৰত আছে তেওঁলোকৰ ফেক্টৰী।\nদিনে-ৰাতিয়ে কাম কৰি প্ৰস্তুত কৰিছে এই পেড। মহিলাসকলৰ মাজতো সজাগতা বৃদ্ধি পাইছে। আনোকালে পেড ব্যৱহাৰ নকৰা মহিলাই পেড ক্ৰয় কৰি নিছে তেওঁলোকৰ পৰা। অতি কম দামত এই পেড যোগান ধৰিছে তেওঁলোকে। তেওঁলোকে এই পেডৰ নাম ৰাখিছে ‘সখী’। হুইছপাৰ, ষ্টেইফ্ৰীৰ সৈতে ফেৰ মাৰিব পৰাকৈ নিৰ্মাণ কৰা হৈছে এই পেড।\nশুকুৰবাৰে বজাৰত আনুষ্ঠানিকভাৱে মুকলি কৰা হ’ব এই পেড।নয়ন শইকীয়াই জানিবলৈ দিয়া মতে, তাৰ পাছত ধেমাজিত তেওঁলোকে এনে এক পেড নিৰ্মাণৰ উদ্যোগ গঢ়ি তুলিব। পৰৱৰ্তী সময়ত ৰাজ্যৰ আন জিলাসমূহতো পেড উৎপাদন কেন্দ্ৰ স্থাপনৰ বাবে তেওঁলোক সাজু হৈছে। ভাল খবৰ এয়াই যে- যিবোৰ কথা মানুহে ক’বলৈ লাজ কৰে, সেই সামাজিক স্বচ্ছতা ৰক্ষা তথা মহিলাৰ সুস্বাস্থ্যৰ ক্ষেত্ৰত বিশেষ ভূমিকা পালন কৰিব পৰা এনে এক আন্দোলন অসমত অতি নীৰৱে হৈ আছে।\n‘সখী’ নামৰ এই পেডে ৰাজ্যৰ গ্ৰাম্যাঞ্চলৰ বহু মহিলা লৈ এতিয়া আশাৰ বতৰা কঢ়িয়াই আনিছে। এইবোৰ সৰু কথা বুলি আমি আওকাণ কৰো। কিন্তু মহিলাক সবলীকৰণৰ ক্ষেত্ৰত এনেবোৰ কথা, আন্দোলনৰ প্ৰয়োজন কিমান সেয়া পেডমেন চিনেমাখনৰ জৰিয়তে ইতিমধ্যে পোহৰলৈ আহিছে। তাত কোৱা এটা বাক্য লক্ষ্যণীয়- ‘মহিলাৰ দৰে পুৰুষৰো যদি এনেদৰে ৰক্তপাত হয়, তেন্তে পুৰুষক চিকিৎসালয়ত ভৰ্তি কৰোৱাব লাগিব।’\nপেডমেন ছবিখনৰ সেই ট্ৰেইলাৰত কোৱা দৰে- আমেৰিকাত ছুপাৰমেন, বেটমেন, স্পাইডাৰমেন আছে, কিন্তু ভাৰতত ‘পেডমেন’ আছে। সেই গৌৰৱে আজি আমিও ক’ব পাৰো অসমতো পেডমেন আছে। আৰু আছে ‘সখী’। বাহিৰৰ কোম্পানীৰ ব্যয়বহুল পেডৰ বিপৰীতে থলুৱাভাৱে উৎপাদন কৰা ‘সখী’য়ে নিশ্চয় ৰাজ্যৰ পিছপৰা অঞ্চলৰ বহু মহিলাৰ স্বাস্থ্য তথা পৰিচ্ছনতাৰ প্ৰতি পৰিৱৰ্তন আনিব।\nএইবোৰ কথা কেতিয়াও লাজৰ কথা নহয়। এতিয়া সুস্বাস্থ্য সকলোৰে লক্ষ্য। মহিলাসকল ইয়াৰ পৰা বঞ্চিত হ’ব নোৱাৰে। এই প্ৰাকৃতিক নিয়মক বাধা দিব নোৱাৰিলেও সলনি কৰিব পাৰি জীৱন-ধাৰণৰ প্ৰণালী। এয়া এক আন্দোলন। মহিলাসকলৰ বাবে এই আন্দোলন এক সামাজিক আন্দোলন হওঁক। কোনোবাই তুচ্ছ্য-তাচিল্য কৰিলেও, এয়া এক গুৰুত্বপূৰ্ণ বিষয় আৰু মহিলা সমাজৰ বাবে ভাল খবৰ।\n‘সখী’ৰ এই যাত্ৰাই সলনি কৰিব মানুহৰ মানসিকতা। সুস্বাস্থ্য সকলোৰে অধিকাৰ। মহিলাসকলে নিজেই অনুভৱ কৰিব লাগিব এতিয়া পুৰণি কাগজ, পুৰণি কাপোৰক বিদায় দিয়াৰ সময়। সেই পৰিৱেশ আনিছে অসমৰ পেডমেনে, অসমৰ মহিলাই প্ৰস্তুত কৰা ‘সখী’য়ে। পেড উৎপাদনৰ সৈতে জড়িত নয়ন আৰু মহিলাসকল আশাবাদী- আৰু কিছুদিনৰ পাছতেই লাজে লাজে গৈ মানুহ চাই দোকানত ষ্টেইফ্ৰী বা হুইছপাৰ বিচৰা মহিলাই মুক্তভাৱে গৈ দোকানীক ক’বগৈ- ‘দাদা, সখী এটা দিয়ক।’\nঅসম পালে স্বৰ্ণজয়ী হৃদয়, শিল্পগ্ৰামত ৰাজ্য চৰকাৰৰ সম্বৰ্ধনা\n১০৮ সেৱাৰ কৰ্মচাৰীৰ প্ৰতিবাদক উপলুঙা স্বাস্থ্যমন্ত্ৰী হিমন্তৰ\nপুলৱামা,উৰি আৰু মুম্বাই আক্ৰমণৰ মাষ্টাৰ মাইণ্ড হাফিজ ছৈয়দক গ্ৰেপ্তাৰ…


শৰৎ চন্দ্র গোস্বামীৰ চুটিগল্পত বিষাদ চেতনা\nPublished on December 17, 2016 | News Source: ডঙ্ম গায়ত্রী চুতীয়া বৰদলৈ\nঅ সমীয়া সাহিত্যৰ বুৰঞ্জীত চুটিগল্পৰ নাতিদীর্ঘ বিকাশ আৰু বিৱর্তনৰ ইতিহাসত শৰৎ চন্দ্র গোস্বামী (১৮৮৭-১৯৪৪) এটি পৰিচিত নাম৷ অসমীয়া ৰোমাণ্টিক সাহিত্যৰ পৰিৱর্তন আৰু পৰিৱর্ধনৰ অর্থাৎ জোনাকী (১৮৮৯) আলোচনী জন্মৰ পৰা ‘আৱাহন’ (১৯২৯) আলোচনীৰ জন্মলৈকে এই সময়ছোৱাত অসমীয়া চুটিগল্পৰ আদিযুগৰ বুনিয়াদ ৰচনা হয়৷ প্রায় তিনিটা দশকজোৰা আদি যুগটোৰ চুটিগল্পৰ জনক, কর্ণধাৰ লক্ষ্মীনাথ বেজবৰুৱাৰ পাছতে শৰৎ চন্দ্র গোস্বামীয়ে চুটিগল্পৰ বিকাশত অৰিহণা যোগায়৷ অসমীয়া চুটিগল্পৰ আংগিকে গোস্বামীৰ গল্পত বহুখিনি বিকাশ লাভ কৰিলে আৰু যথার্থ ইতিহাস এটাৰো আৰম্ভ হ’ল৷\nগোস্বামীৰ গল্পপুথি ‘গল্পাঞ্জলী’ (১৯১৪), ‘ময়না’ (১৯২০), ‘বাজিকৰ’ (১৯৩০) আৰু ‘পৰিদর্শন’ৰ (১৯৫৬ মৰণোত্তৰ প্রকাশ) গল্পসমূহৰ যোগেদি গোস্বামীয়ে অসমীয়া চুটিগল্পৰ ইতিহাসৰ প্রথম যুগটোক চহকী কৰিলে৷ গোস্বামীৰ কেইবাটাও শ্রেষ্ঠ গল্পৰ কেন্দ্রস্থ ভাব হ’ল দ্বন্দ্ব৷ এই দ্বন্দ্ব কেতিয়াবা হূদয় বৃত্তি বা প্রবৃত্তিৰ দ্বন্দ্ব আৰু কেতিয়াবা ব্যক্তি আৰু সমাজৰ মাজত হোৱা দ্বন্দ্ব৷ ভাববস্তুৰ দিনত গোস্বামীৰ গল্পত জীৱনৰ প্রতি এক মানৱীয় দৃষ্টিভংগী অনুভূত হয়৷ গোস্বামীয়ে মানুহৰ দুখৰ অভিজ্ঞতাক অৱলম্বন কৰি কেইবাটাও গল্প লিখিছে৷ এই শ্রেণীৰ গল্পক দুটা ভাগত ভগাব পাৰি– মানুহৰ একধৰণৰ দুখ নিতান্তই অনিবার্য– যাৰ কোনো ব্যাখ্যা নাই, প্রতিকাৰ নাই৷ আন এক গল্পত সমাজৰ অসহায়, দুর্বল শ্রেণী মানুহৰ জীৱনৰ গভীৰ কাৰুণ্যই ভুমুকি মাৰে৷ সমাজৰ অন্যায়-অবিচাৰ, স্বার্থপৰতা, হূদয়হীনতাৰ কাৰণেই এই শ্রেণীৰ মানুহৰ জীৱনলৈ কাৰুণ্য আহে৷ সংক্ষেপতে ক’বলৈ গ’লে, মানুহৰ হূদয় বৃত্তিক লৈ যিবোৰ গল্প লিখিছে, সেই গল্পবোৰত জীৱনৰ ব্যাখ্যাহীন আৰু প্রতিকাৰহীন ট্রেজেদীৰ অংকন কৰিছে, এক কৰুণ বিষাদ চেতনাই গল্পবোৰ আচছন্ন কৰি ৰাখিছে৷ এই গল্পবোৰে অসমীয়া চুটিগল্পৰ বিৱর্তনত বিশেষ তাৎপর্য বহন কৰিছে৷ প্রহলাদ কুমাৰ বৰুৱাই মন্তব্য কৰিছে– ‘গোস্বামীৰ গল্পত চৰিত্র চিত্রণ বাস্তৱধর্মী আৰু প্রায়বোৰ চৰিত্রই জীৱনৰ মৌলিক অনুভূতিৰ দ্বন্দ্ব প্রকাশক৷ সৰহসংখ্যক গল্পতে জীৱনৰ কাৰুণ্যই প্রধান ঠাই পাইছে বাবে গোস্বামীৰ গল্পত কাব্যিক আৱেদন এটাও অনুভূত হয়৷’ (অসমীয়া চুটিগল্পৰ অধ্যয়ন,\nশৰৎ চন্দ্র গোস্বামীৰ প্রথম গল্প সংকলন ‘গল্পাঞ্জলী’ত সন্নিৱিষ্ট চুটিগল্প দেখাদেখি তেওঁৰ গল্প হিচাপে শ্রেষ্ঠ গল্প৷ গল্পৰ নামকৰণতে ভাববস্তুৰ আভাস পাব পাৰি৷ নায়ক-নায়িকাৰ দেখাদেখিত প্রণয়ৰ উদ্রেক হৈ জাতিভেদৰ দুর্লংঘ্য হেতু দুয়োৰে বিচেছদ হৈছে৷ বহু বছৰৰ মূৰত নায়ক-নায়িকাৰ অবিবাহিত ধৰণী আৰু বিবাহিত পার্বতীৰ পুনৰ দেখাদেখিও বিৰহ যন্ত্রণাত কাতৰ হোৱা অৱস্থাই গল্পৰ ভাববস্তু নির্মাণ কৰিছে৷ বহুত মানুহেই প্রেমত পৰে কিন্তু সকলো ক্ষেত্রতে মিলন বা বিবাহত সেই প্রেমৰ পৰিণতি নঘটে৷ সঘন সান্নিধ্যই মানুহক আৱেগিকভাৱে প্রেমৰ বান্ধোনত বান্ধ খুৱায়, কিন্তু সময়ৰ সোঁতত মানুহ যেতিয়া আঁতৰি যায়, তেতিয়া পূর্বৰ প্রেমিকৰ উত্তাপ নাইকিয়া হয়৷ এনেধৰণৰ মনস্তাত্ত্বিক সত্যক প্রকাশ কৰিছে গল্পটোত৷ সমাজৰ যুক্তিহীন সংস্কাৰ আৰু নিয়তিৰ বিধানত মানুহ কিদৰে যন্ত্রণাৰে জর্জৰিত হয়, তাৰ সাক্ষ্য বহন কৰিছে নায়িকা পার্বতীয়ে৷ জীৱনৰ কাৰুণ্য আৰু কেতবোৰ মৌলিক সত্যৰ গল্পটোত প্রকাশ কৰিছে৷ মানুহৰ সুখ-দুখ, আনন্দ-বেদনা, সৌভাগ্য-দুর্ভাগ্যৰ প্রতি বিশ্ব বিধানৰ এই অমোঘ সত্যক গল্পকাৰে পুনৰাবৃত্তি কৰিছে এনেদৰে–‘বুঢ়া সংসাৰ আগৰ দৰে লাখুটিত ভৰ দি বুঢ়াভাৱেই চলি থাকিল৷ দিনৰ পোহৰ বা ৰাতিৰ আন্ধাৰৰ পৰা তাৰ একো সুবিধা বা অসুবিধা নহ’ল৷ (শৰৎ চন্দ্র গোস্বামী ৰচনাৱলী, পৃ. ৮) লেখকৰ বক্তব্যত এই বিষাদ চেতনা প্রতিফলন ঘটিছে৷\n‘ঘুনুখ’ গল্পত এগৰাকী বিধৱাৰ কৰুণ কাহিনী অংকন কৰিছে৷ অকালতে স্বামীক হেৰুৱাই আপোন মানুহৰ পাকচক্রত পৰি দুশ্চৰিতা নাৰী আখ্যা পালেও পুত্র মণিৰামৰ অপত্য স্নেহক আঁকোৱালি সকলো সহি গ’ল৷ সমাজৰ অবিচাৰত ব্যক্তিজীৱন কেনেকৈ মষিমূৰ হয়, এগৰাকী নাৰী ঘুনুচাৰ কৰুণ জীৱন গাথাত এই কথা পৰিস্ফুট হৈছে৷ লেখকে কৈছে ‘এতিয়া ঘুনুচা নাই মণিৰামো নাই, ঘুনুচা বা মণিৰামৰ কোনো আত্মীয়জনো নাই৷ কিন্তু, নৈৰ পাৰৰ সেই ঠাইখিনিত এজনী পাগলী বহি বহি মাটিৰ দেৱতা বামুণ গঢ়ি তাৰ ওপৰত নানা প্রকাৰ অত্যাচাৰ কৰা বহু বাটৰুৱাই দেখিছে৷ আৰু মাজে মাজে নৈশ নিস্তব্ধতা ভেদ কৰি কান্দোনৰ কাতৰ স্বৰ আকাশ ছানি উঠাও বহুতে শুনিছে৷’ (শৰৎ চন্দ্র গোস্বামী ৰচনাৱলী, পৃ. ১৫) সেইদৰে ‘অদৃষ্ট’, ‘সন্ন্যাসিনী’ আৰু ‘ময়না’ গল্প সংকলনত সন্নিৱিষ্ট ‘ময়না’, ‘ব্রহ্মপুত্রৰ বুকুত’ গল্পত নাৰীৰ একপ্রকাৰ কৰুণ অসহায়তা ফুটি উঠিছে৷ যিবোৰ মানুহৰ অনেক দুখ থাকে, যিবোৰ মানুহৰ অনেক দুখ সমাজৰ অন্যায়-অবিচাৰৰ পৰা উদ্ভুত, এনে দুখকো তেওঁ গল্পত চিত্রিত কৰিছে৷ অথবা যিবোৰ মানুহ দুঃষহ দাৰিদ্র্য, নির্মম শোষণ আৰু নানাবিধ সামাজিক অন্যায়-অবিচাৰৰ বলি এই গল্পবোৰৰ প্রতি গোস্বামীৰ সহানুভূতি স্পষ্ট আৰু আন্তৰিক৷ সেইদৰে নায়িকাৰ জীৱনত কেতিয়াবা অদৃষ্টবাদিতাৰ ফলতো দুখ ফুটি উঠিছে৷ চলমান জীৱন যাত্রাত নায়িকাই পাইছে কেৱল বিষাদ আৰু বিষাদ৷ এনেধৰণৰ কৰুণ অসহায়তা ফুটি উঠিছে অদৃষ্ট গল্পত৷\nসমগ্র যুগ ধৰি দেখা যায়, পুৰুষৰ ক্ষেত্রত প্রবৃত্তিৰ যি অবাধ প্রকাশ, তিৰোতাৰ ক্ষেত্রত সেই কথা স্বাভাৱিক নহয়, সমাজৰ এনে কঠোৰ বিচাৰত কেতিয়াবা এগৰাকী নাৰীয়ে অনুতাপৰ জুইত দগ্ধ হৈ আত্মহত্যা কৰিছে ‘ব্রহ্মপুত্রৰ বুকুত’ গল্পত৷ লেখকে কৈছে– ‘এই মোৰ জীৱনৰ কাহিনী তোমালোকৰ মনত ক্ষুদ্র হ’ব পাৰে, বিশেষত্ব নথকা হ’ব পাৰে, কিন্তু মই যে জানো, সেইকেইদিনৰ অলপীয়া জীৱনত কিমান সুখ, কিমান দুখ, কিমান আকাংক্ষা, কিমান অতৃপ্তিৰ প্রবল ঢৌৱে মোৰ ক্ষুদ্র জীৱনৰ নদীত কিমান তোলপাৰ লগাই আছিল৷ (শৰৎ চন্দ্র গোস্বামী ৰচনাৱলী, পৃ. ৫৭)৷ সন্ন্যাসিনী গল্পত নায়িকাই বিবেকৰ দংশনত অতিষ্ঠ হৈ সন্ন্যাস গ্রহণ কৰিছে৷ পাপীৰ অন্তৰত যে এদিন নহয় এদিন অনুশোচনা আহে তাকেই সন্ন্যাসিনী গল্পত প্রতিপন্ন কৰিলে৷ তদুপৰি ৰূপৰ মাদকতাত ওপজা প্রণয় ক্ষন্তেকীয়া, ভোকাতুৰৰ অন্তৰত খাদ্যৰ প্রতি ওপজা স্পৃহাৰ দৰে৷ পৰিতৃপ্তিতেই তাৰ সীমা৷ কিন্তু গুণজ প্রেম অন্তৰৰ বস্তু৷ ই প্রেমিকক জীৱন পর্যন্ত বিসর্জন দিবলৈ শিকায়৷ গল্পৰ নায়িকা কমলাৰ সন্ন্যাস গ্রহণত নায়ক কমলৰ প্রতি হিতাকাংক্ষাৰ মাত্রাই বেছি৷ স্বকর্মজ পাপৰ প্রায়শ্চিত্ত ইয়াত গৌণ৷ গোস্বামীৰ গল্পৰ সম্পর্কত হোমেন বৰগোহাঞিয়ে মন্তব্য কৰিছে– ‘গোস্বামীৰ গল্পত একাধিক তিৰোতাই প্রবৃত্তিৰ প্রবল দাবীৰ ওচৰত নতি স্বীকাৰ কৰিছে (ব্রহ্মপুত্রৰ বুকুত, সন্ন্যাসিনী)়, সাহিত্যত এই সত্যৰ প্রকাশে আন একো নকৰিলেও তিৰোতাৰ প্রতি পৰিৱর্তিত সামাজিক দৃষ্টিভংগীৰ ইংগিত দিয়ে৷ অৱশ্যে তিৰোতাৰ মনৰ ওপৰত এতিয়াও সামাজিক অনুশাসন, পৰম্পৰা আৰু শতাব্দী প্রাচীন নীতিবোধৰ প্রভাৱ ইমান প্রবল যে এগৰাকী তিৰোতাই অনুতাপৰ জুইত দগ্ধ হৈ আত্মহত্যা কৰিছে (ব্রহ্মপুত্রৰ বুকুত), আন এগৰাকীয়ে বিবেকৰ দংশনত অতিষ্ঠ হৈ সন্ন্যাস গ্রহণ কৰিছে (সন্ন্যাসিনী)’ (অসমীয়া গল্প সংকলন, প্রথম খণ্ড, পৃ. ৩১)\n‘ময়না’ গল্প সংকলনৰ প্রথম গল্প ‘ময়না’ত নাৰী জীৱনৰ কাৰুণ্য উপলব্ধি কৰা যায়৷ সন্তানহীনা, স্বামীহীনা নাৰীৰ স্বামীয়ে আনি থৈ যোৱা মইনা চৰাই এটি আছিল জীৱনৰ অৱলম্বন৷ নিয়তিৰ পৰিহাসত চৰাইটিৰ মৃত্যু হৈছিল৷ ইয়াৰ পাছত নিঃসংগ মানুহজনী যেন বলিয়া হৈছিল৷ বিংশ শতিকাৰ দ্বিতীয় দশকত ৰচিত এই ‘ময়না’ গল্পৰ আৱেদনত যথেষ্ট গুৰুত্ব আছে৷\nদেখা যায় শৰৎ চন্দ্র গোস্বামীৰ গল্পৰ বিষয়বস্তু সাধুকথাধর্মী বিষয়বস্তুৰ পৰা সম্পূর্ণ আঁতৰি আহি বিষয়বস্তুত বাস্তৱধর্মীৰ প্রকাশ ঘটিল৷ গ্রাম্য আৰু নগৰীয়া উভয় জীৱনৰ পটভূমিৰ পৰা গ্রহণ কৰা তেওঁৰ গল্পৰ বিষয়বস্তুৱেই বাস্তৱধর্মী৷ ভাববস্তুৰ দিশত দেখা যায় তেওঁৰ গল্পত ৰোমাণ্টিক কোমল অনুভূতিৰ শিহৰণ৷ মানুহৰ অন্যায়-অবিচাৰৰ উপৰি নিয়তিৰ নিষ্ঠুৰ দৃষ্টিতো মানুহৰ জীৱনলৈ অহা কাৰুণ্যক তেওঁৰ গল্পত প্রতিফলন ঘটিছে৷ বিধৱাৰ জীৱন যন্ত্রণাৰে তেওঁ সহূদয়তাৰে গল্পত প্রকাশ কৰিছে৷ তেওঁৰ গল্পৰ অন্যতম দিশ জীৱনৰ কাৰুণ্যই প্রধান ঠাই পাইছে বাবে তেওঁৰ গল্পত এক মানৱীয় আৱেদন পৰিলক্ষিত হয়৷\nআধুনিক অসমীয়া ভাষা সাহিত্যৰ নির্মাতা, অসম সাহিত্য সভাৰ প্রতিষ্ঠাতা প্রধান সম্পাদক, অসম সাহিত্য সভাৰ কেন্দ্রীয় কার্যালয় চন্দ্রকান্ত সন্দিকৈ ভৱন নির্মাতা নৰদেৱ ন্যাস পুঁজি, কমলা দেৱী ন্যাস পুঁজি, নলবাৰীত সংস্কৃত মহাবিদ্যালয়, সংস্কৃত সঞ্জীৱনী সভা, অসম মিউজিয়াম, বুৰঞ্জী আৰু পুৰাতত্ত্ব বিভাগ, গুৱাহাটী বিশ্ববিদ্যালয়ৰ জনমত গঠন কৰা এজন পুৰোধা ব্যক্তি শৰৎ চন্দ্র গোস্বামী অসমীয়া জাতিৰ চিৰনমস্য এজন৷ গোস্বামী কেৱল গল্পকাৰেই নহয়, তেওঁ গল্প, উপন্যাস, কবিতা, প্রবন্ধ আদি ৰচনাৰে অসমীয়া সাহিত্য সমৃদ্ধ কৰি থৈ গৈছে৷\nঅসমীয়া চুটিগল্পৰ ইতিহাসত শৰৎ চন্দ্র গোস্বামীৰ চুটিগল্পই অসমীয়া গল্প-সাহিত্যক সমৃদ্ধ কৰিলে৷ বেজবৰুৱাৰ পিছতেই গল্পকাৰ হিচাপে শৰৎ চন্দ্র গোস্বামীৰ চুটিগল্পই স্মৰণযোগ্য প্রতিভাৰ পৰিচয় দিলে৷ অৱশ্যে তেওঁৰ সকলোবোৰ গল্পই যে সর্বশ্রেষ্ঠ এই কথা ক’ব নোৱাৰি, কিন্তু ঐতিহাসিক বিচাৰত তেওঁ এজন গুৰুত্বপূর্ণ লেখক, কাৰণ চুটিগল্পৰ কেন্দ্রস্থ ভাব বা বিষয়বস্তু, ঘটনাৰ ঐক্যসূত্র, চৰিত্রৰ বিকাশ, ভাষাৰ পৰিমিতি আদি যিবোৰ আংগিকে বিশেষভাৱে পৰিলক্ষিত হৈছিল বা অসমীয়া গল্পত প্রাধান্য লাভ কৰিছিল সেইবোৰৰো প্রথম সূচনা কৰে শৰৎ চন্দ্র গোস্বামীয়ে৷ সেয়ে শৰৎ চন্দ্র গোস্বামীৰ গল্পৰ গুৰুত্বও ইয়াতেই৷\n(ফ’ন ঃ ৯৪৩৫৭-১৩৭২১)\nপ্লাষ্টিকৰ পৰা মুক্তি সম্ভৱ হ’বনে?\nCurfew in Kashmir extended to more areas\nভিয়েনা অ’পেন ড’ক’ভিচক আঁতৰাই শীর্ষ স্থানৰ আশা সজীৱ মাৰেৰ\nGadkari lays foundation stone of4highways in Sikkim\nElephant electrocuted in Jorhat district\nৰাকেশ পালক লৈ আৰক্ষীৰ অভিযান\nকোকৰাঝাৰত বিশাল সমদল\nদুখীয়াৰ বাজেট কেতিয়া মিলিব?\nAll Rights Reserved 2018 © The Janambhumi | Total visits : 6038983


ইংৰাজী চাৰ-নীলাক্ষী কাকতি – ফটাঢোল\nMay 1, 2020 ফটা প্ৰেম\t7 Comments\nইংৰাজী চাৰ-নীলাক্ষী কাকতি\n:বচোৱা বৰুণ মোক বচোৱা৷\n:মই ধৰিছো ৰীমা৷ তুমি মাত্ৰ মোৰ হাতখন নেৰিবা৷\n: অ মা –মা–৷ কি হ’ব মোৰ এতিয়া? বিয়া নোহোৱাকৈয়ে মৰিম মই এতিয়া৷ পাটৰ কাপোৰ, সোণৰ গহণা পোৱাৰ চব আশা মোৰ এনেয়ে গ’ল৷\n:ধেই নিচিঞৰিবা৷ মই আছো নহয়৷\nক’তা? মই পৰা নাইচোন! পানী ক’ৰ পৰা আহিল? ৰীমাই চকু মোহাৰি মোহাৰি চাৰিওফালে এবাৰ চালে৷\n:অই অসনীজাতী৷ বেলি মূৰৰ ওপৰত উঠিল৷ মহাৰাণীৰ বিচনাৰ পৰা উঠিবই হোৱা নাইনে?\n: অহ! মোক মানে আজিও মাদাৰ ইণ্ডিয়াই পানী ঢালিলে৷ ধেই৷ ইমান ধুনীয়াকৈ বৰুণ ধাৱানে মোক হাতত ধৰিছিল ঐ৷ সাঁততলা বিল্ডিংৰ পৰা পৰিবলৈ ওলাইছিলোঁ সেইটো বেলেগ কথা৷ মায়ে বাৰু ললিতা পাৱাৰৰ ভাওটো সপোনতো কিয় লয়?\n:অই পটেশ্বৰী এই যে তই বৰুণ বৰুণ চিঞৰি আছিলি কোন অ? আমাৰ সেই ঠিকাদাৰ ধনটিৰ পুতেকটো নেকি ? মাৰক বুজি ল’বি কিন্তু৷ কিবা লটৰ পটৰ দেখিলে চিধাই নি কোঁদো বৰলৰ বাঁহত নি বান্ধি থম৷\n: ইহ একেবাৰে ফুলনদেৱী জনী৷ মোক বৰলৰ বাঁহত বান্ধি থব যাওঁতে তেওঁক যেনিবা বৰলে মৰম কৰিব?\n: অই ছাগলী৷ মুখে মুখে কথা নক’বি৷ আগতে ক বৰুণ কোন?\n: নকঁও৷ তোমালোক ধৰ্মেন্দ্ৰৰ দিনৰ মানুহে ধাৱান বৰতাৰ পুতেকৰ কথা ক’ত জানিবা?\n: কোন ধাৱান বৰতাৰক পালি?\n: অ মা প্লিজ৷ এই ৰাতিপুৱাই ৰাতিপুৱাই তোমাৰ আৰম্ভ হ’লনে? এটা কাম কৰা৷ তুমি তোমাৰ গালিবোৰ ৰেকৰ্ডিং কৰি থৈ দিয়া৷ যেতিয়া মন যায় তেতিয়া লগাই দিলেই হ’ল৷ তোমাৰ কষ্টও কমিব দিয়াচোন৷ একেখিনি কথা বকি বকি তোমাৰোটো মুখ বিষাই দিয়াচোন৷ অ আচ্ছা৷ তুমি বৰুণ কোন সুধি আছিলা৷ মই সপোনত হিৰো বৰুণ ধাৱানক দেখি আছিলোঁ৷ মোৰ গাত তুমি পানী নাঢালা হ’লে তুমি অলপ সময় পিছতেই ডেভিদ ধাৱানৰ বিয়নী হ’ব পাৰিলা হয়৷ নিজেই ভাবা কি মিচ কৰিলা!\n: অই চটাই পাখৰী ৷ উঠিলিনে বিচনাৰ পৰা৷ এইবাৰ যদি তই পৰীক্ষাত ফেইল কৰিলি তোক মই এনেয়ো যদুৰামৰ সেঙুননকাটোৰ লগত বিয়া দিম৷ যদি নিদিও মই তোৰ মাৰ নহয়৷ উঠিলিনে উঠিলি ? – এপাত চেণ্ডেল তুলি লৈ মাকে ৰীমাক দেখুৱালে৷\n: উঠিলোঁ উঠিলোঁ৷ এনেও তুমি মোৰ মা হয় নে নাই মোৰ সন্দেহ আছে৷ দেখা নাই মই কেনে ঢকঢকীয়া বগা আৰু তুমি –?\n: থাচ্ ৷ চেণ্ডেলপাত গৈ চিধাই ৰীমাৰ গাত পৰিল৷\n: অ মা গলোঁ গলোঁ৷\n: হেৰা কি হৈছে হে ? ইমান ৰাতিপুৱাই চিঞৰ বাখৰ কৰি আছা যে ? মাজনী ক’ত ?- ৰীমাৰ দেউতাকে সুধিলে ৷\n: আপুনিয়ে চাই আহক আপোনাৰ ৰাজকুমাৰী ক’ত৷ মই আৰু ঘৰ সংসাৰ বাদ দিম ৷ দিনৰ দিনটো লেদেনা উকটি থাকিম ৷ মহাৰাণীয়ে ধুনপেচ মাৰি ঘূৰি ফুৰিব৷ কামৰ নামতটো কুটা এগচো ইফাল সিফাল নকৰেই পঢ়া শুনাও বাদ দিছে ৷ একেখন ঘৰৰে বৰতাকৰ জীয়েক ববী কিমান বেলেগ তাইত কৈ৷ পঢ়া শুনাতো ভাল৷ বাইদেউ আৰু মোক কামতো সহায় কৰি দিয়ে৷ এইবাৰ যদি এই হায়াৰ চেকেণ্ডাৰীত ফেইল কৰে মোক আৰু আপুনি নাপাব৷ আৰু এজনী আনি আপুনি চপাই ল’ব৷\n: হেৰা মুখত যি আহে তাকে কৈ নাথাকিবাচো৷ মানুহে শুনিব৷ ধৈৰ্য ধৰাচোন৷ মই কালি এইৰ বাবে ইংৰাজীৰ টিউচন এটা ঘৰতে থিক কৰিছোঁ৷ চ’কতে তাৱৈক কালি লগ পালোঁ৷ সিহঁতৰ ঘৰতে বোলে ভাড়া লৈছে শিক্ষকজনে৷ আমাৰ দক্ষিণফালৰ হাইস্কুল খনত টেট পাচ কৰি সুমাইছে৷ তিনিবছৰ হ’ল ইয়াত চাকৰি কৰা৷ আগতে অলপ দূৰত আছিল৷ দুমাহ আগৰ পৰা সিহঁতৰ ৰুম এটা ভাড়ালৈ লৈছে৷ গোলাঘাটৰ ফালৰ৷ টিউচনো কৰে৷ বৰ অমায়িক বোলে৷ মই একেবাৰে তাৱৈৰ ঘৰত গৈ তেওঁক এইক পঢ়ুৱাবৰ বাবে ঠিক কৰিয়ে থৈ আহিলোঁ ৷ কালিৰ পৰা পঢ়াব৷ সপ্তাহত তিনিদিন আহিব৷ চাওঁ এইক মাতাচোন৷\n: মাজনী অ মাজনী৷\n: অ দেউতা গৈছোঁ৷\n: কালিৰ পৰা তোক ইংৰাজী পঢ়াবলৈ শিক্ষক এজন আহিব৷ চঞ্চলামি বাদ দি ভালদৰে পঢ়িবি৷\n:অ শেষেই৷ মোৰ লিপিকাহঁতৰ লগত আড্ডা মাৰি মাৰি টিউচন যোৱাৰ মুধা মৰিল৷ উফ্ ৰামচৰনৰ চানাও খাব নাপাম সন্ধিয়া৷ মনতে ভাবিলে ৰীমাই৷\n: কি হ’ল ? একো নক’লি যে?\n: হ’ব দেউতা৷ ভালকৈ পঢ়িম৷\n: হুহ৷ মুখত দৈ জমা কৰিছে তাই এতিয়া৷ নাগেৰীয়ে পঢ়িব৷ তাইৰ ভমকত মাষ্টৰ নদৌৰিলেই হ’ল৷ মাকে ক’লে৷\n: হেৰা হ’ব দিয়া৷ তাই পঢ়িব৷\nগেটখন খোলাৰ শব্দ শুনিয়ে ৰীমাৰ বুকুখন ঢপকৈ মাৰিলে৷ ‘ চাৰজন নেকি ? ’- মনতি ভাবিলে তাই৷ পৰ্দাখন আতঁৰাই খিৰিকিৰ ফাঁকেৰে তাই গেটৰ ফালে চাই পঠিয়ালে৷ ” অ মা এয়া মই কি দেখিছো! “- নিজৰ চকুকে তাই বিশ্বাস কৰিব পৰা নাই৷ বগা টি চাৰ্ট, ব্লু জিঞ্চেৰে এজন ডেকা ল’ৰা৷ ভৰিত জোতা৷ গেটৰ বাহিৰত বাইকখন থৈছে৷ “এইজন চাৰজন হয় জানোঁ ?” মনতে ভাবিলে তাই৷ ” নে কোনোবা বেলেগ? কাৰোবাৰ ঘৰ বিচাৰি আহিছে নেকি?” আগদিনাৰ পৰাই চাৰজন দেখাই শুনাই কেনে হ’ব তাকে ভাবি আছিল৷ নিশ্চয় সিহঁতৰ কলেজৰ ইংৰাজীৰ তালুকদাৰ চাৰৰ দৰে পেটুৱা আৰু হাই পাৱাৰৰ চচমা পিন্ধাই হ’ব৷ কথাই প্ৰতি ” হেই য়ু ষ্টেণ্ড আপ” বুলি কোৱা নহ’লেই হ’ল৷ এনেদৰে কথাবোৰ ভাবি থাকোতেই কলিং বেল বাজিল৷\n: টিং টং৷\n: আহক ৷ আহক ৷ দেউতাকে দৰ্জাখন খুলি মাত দিলে৷\n: বহক মই ৰখিয়ে আছিলো আপোনাৰ বাবে৷\n: হ’ব হ’ব দিয়ক খুৰা৷ আপুনি মোক তুমি বুলিয়ে ক’ব৷\n: হেৰা এইফালে আহাচোন৷ মাজনী অ মাজনী৷ চাওঁ এইফালে আহ৷\n: অ দেউতা আহিছোঁ৷ ৰীমাৰ হাত ভৰি কপিব ধৰিলে৷ অথনিৰে পৰা তাই কিমান কথা যে ভাবিলে৷ কিন্তু চিন্তা কৰি থাকোতে ভাল চুৰিদাৰ এযোৰো পিন্ধা নহ’ল৷ এতিয়া ষ্টাইল মৰাৰ সময়ো নাই৷ চুলিখিনিকে ঠিক কৰি ল’লে তাই৷ হিটলাৰৰ কথা ভাবি থাকোতে সাক্ষাৎ বৰুণ ধাৱানে এন্ট্ৰি মাৰিব বুলি কোনেনো জানিছিল! তাই ড্ৰয়িংৰুমলৈ ওলাই আহিল৷\n: অ মাজনী৷ এয়া বিপ্লৱ বৰা চাৰ৷ আজিৰ পৰা তোক ইংৰাজী পঢ়াব৷\n: নমস্কাৰ চাৰ৷ তাই লাজ লাজকৈ ইংৰাজী শিকাবলগীয়া চাৰজনক চালে৷\n: নমস্কাৰ৷ কি নাম তোমাৰ?\n: ৰীমা শইকীয়া৷\n: ক’ত পঢ়ি আছা?\n: আমাৰ টাউনৰ ডি কে বি কলেজত৷\n: ঠিক আছে৷ ইংৰাজী বিষয়টো কেনে লাগে তোমাৰ?\n: হে প্ৰভু৷ ডাইৰেক্ট ইংৰাজীতে ধৰিলে৷ মনে মনে ভাবিলে তাই৷\n: চাৰ এই ইংৰাজীত ভু পণ্ডিত৷ ফাৰ্ষ্ট ইয়েৰত ইংৰাজীত কাণে কাণ মাৰিহে পাচ কৰিছে৷ ইংৰাজী বুলিলে তাইৰ জ্বৰে বিষে উঠে৷ মাকে ভিতৰৰ পৰা পানী এগিলাচ আনি চেন্টাৰ টেবুলখনত থৈ কথাষাৰ ক’লে৷\n: এই মা জনীক কিবাকৈ মিউট কৰি থ’ব পৰা কিবা এটা যদি ওলালে হয়! সদায় মোৰ ইজ্জতৰ ফালুদা নকৰালৈ হেপাহে নপলাই মাৰ৷ মা নহয় যেন ললিতা পাৱাৰহে ৷ মনতে ওঁঠটো কামুৰি তাই ভাবিলে৷\n: অ এয়া বিপ্লৱ৷ মোৰ পত্নী ৰেৱতী৷ এইক লৈ এওঁৰ বৰ চিন্তা৷\n: চাৰ এজনীয়ে ছোৱালী আমাৰ৷ পঢ়াৰ গতি এয়া৷ এতিয়া আপুনিয়ে এইৰ কিবা গতি লগাওঁক৷ আপুনিয়ে আমাৰ ভৰষা এতিয়া৷ হওঁতে যোৱাবাৰো তাইক লগৰ কেইজনীমানৰ লগত টিউচন এটা দিছিলোঁ৷ মাষ্টৰে পঢ়াই ঘড়ী ঘন্টা চাই এঘন্টা৷ ইফালে চানা-চিপচ্ খাই কথাৰ মহলা মাৰি মাৰি ঘৰ আহি পাওঁতে তাইক লাগে দুঘন্টা৷ ৰিজাল্ট দিয়াৰ দিনা মই থাওকতেহে মুৰ ঘূৰাই নপৰিলোঁ৷\n: হ’ব হ’ব খুৰী৷ আপুনি চিন্তা নকৰিবচোন৷ মই কি পৰিব লাগে কৰিম৷ আপুনিও মোৰ চাৰ বুলি নামাতি বিপ্লৱ বুলিয়ে মাতিব আৰু তুমি বুলি ক’ব৷ বাৰু ৰীমা তোমাৰ পঢ়া টেবুললৈ ব’লা৷ অলপ আলোচনা কৰোঁ ন৷\n: হ–হয় চাৰ৷ বলক৷\nমাকে বনোৱা তাইৰ ইজ্জতৰ চাটনিখিনিৰ কথা ভাবি তাই ক’লা নীলা পৰিছিলেই৷ যেনেতেনেহে তাই মাতটো ডিঙিৰ পৰা উলিয়ালে৷\nনাই এই কথাই কথা নহয়৷ আজিৰ পৰা ভালকৈ পঢ়িব লাগিব৷ হেৰুৱা সন্মান তাই ঘূৰাই আনিব৷ ইংৰাজী দিনে ৰাতিয়ে পঢ়িব৷ মাকক দেখুৱাই দিব৷ ইফালে চাৰৰ ওচৰত ইম্প্ৰেছনৰো কথা আছে৷ মনতে ভাবিলে তাই৷ ওচৰৰ বীকি হঁতৰ ঘৰত সেই সময়ত বাজি আছিল-\n“ মন যায় মোৰো মন যায়৷”\nআজিকালি ৰীমাই যেতিয়াই মন যায় তেতিয়াই ইংৰাজী পঢ়ে৷ মনতে ভাৱে চাৰেনো সপ্তাহত গোটেই কেইদিন আহিলে কি হয়? তাই চাৰক দেখাও হ’ব লগতে ইংৰাজী শিকাও হ’ব৷ আবেলি সময়খিনি আজিকালি ভাল লগা হৈছে তাইৰ৷ ৰামচৰনৰ চানাও এইকেইদিন তাইৰ খাবলৈ মন যোৱা নাই৷ ইংৰাজী ভাষাতো উদ্ধাৰৰ দায়িত্ব যেন তাইৰ হাততে পৰিছে৷ ঘৰৰ সকলোৱে তাইৰ এই পৰিৱৰ্তন দেখি সস্তিৰ নিশ্বাস এৰিছে ৷ মাত্ৰ এগৰাকীক বাদ দি৷\n: অই তই আজিকালি অলপ বেছিয়ে ষ্টাইল কৰিব ধৰিছ নেকি? ববীয়ে মাত দিলে ক’লৰ পাৰত৷\n: চবে ষ্টাইল কৰে৷ মই অলপ কাজলহে সানোঁ৷ তাতো তোৰ চকু গ’ল নে?\n: হ’ব মই কিবা লক্ষ্য কৰি থকা নাইনে? বাহিৰত ফুৰিব যোৱা টপ, চুৰিদাৰ পিন্ধিও টিউচন কৰ যে? চাবি আকৌ কিবা ইফাল সিফাল হ’লে৷ খুৰীয়ে পিঠিত বাবৰি ফুল বাচিব ৷ নিজৰ বুলি সকিয়াই থলোঁ৷\n: হ’ব মন্থৰা৷ তোৰ বাবেই মই মাৰ গালি খাই থাকো৷ আজিকালি মায়ে গালি নপৰা হৈছে কাৰণে জ্বলিব আৰম্ভ কৰিছ৷ মই মোৰ কাম কৰিছোঁ৷ তই তোৰ কাম ক’ৰ৷ মোৰ বাবে ভাবিব নালাগে৷ উচাৎ মাৰি তাই ভিতৰলৈ সোমায় আহিল৷\nলাহে লাহে ঘৰখন আৰু ঘৰখনৰ মানুহখিনিৰ লগত বিপ্লৱ চাৰ মিলি গ’ল৷ ঘনিষ্ঠতা বাঢ়িল৷ টিউচন শেষ হোৱাৰ পিছত ৰীমাৰ দেউতাকৰ লগত তেওঁ আজিকালি টিভিত ক্ৰিকেট চায় ,দেশ দুনীয়াৰ খৱৰ লয়৷ মাকেও টিফিনত মাছ- মাংস বা ভাল কিবা বনালে দি পঠা ৷ ইফালে ৰীমাৰ সপোনেও পুলি পোখা মেলিছে৷ ইংৰাজী চাৰে কি খাই ভাল পায়,আজৰি সময়ত কি কৰি ভাল পায় সকলো তাইৰ নখ দৰ্পনত৷ কিয়নো ভৱিষ্যতৰ বাবে তাই এইবোৰ জনাটো বৰ জৰুৰী৷ তাইৰ বৰ ডাঙৰ লক্ষ্য নাই৷ কিবা কৰি ডিগ্ৰীটো লৈ বিয়াত বহিব পাৰিলেই হ’ল৷ আনকি তাই সিঁহতৰ ল’ৰা ছোৱালী হালৰো নাম ভাৱে আজিকালি৷\n: ৰীমা কি ভাৱি আছা? চাৰে মাত লগালে৷\n: না–নাই ৷ এনেয়ে৷ মুংগেৰীলালৰ হচিন চপনেৰ পৰা উভতি আহি তাই থতমতকৈ মাত দিলে৷\n: তোমাক আজি এটা কথা সুধিম৷ উত্তৰটো দিবাচোন৷\n: হে ভগৱান৷ মোৰ সপোন আজি পূৰ্ণ হ’বই নেকি? মোক যদি আজি চাৰে প্ৰপ’জ কৰে মই লগে লগেই মান্তি হ’মনে নে অলপ ভাবি লওঁ বুলি এনেয়ে অলপ সময় ল’ম! তাই আকৌ ভাৱৰ দুনীয়াত উৰা মাৰিলে৷\n: ৰীমা আ ৰীমা ৷ সেয়া তুমি আকৌ ভাবিব ল’লা৷ কোৱা আকৌ৷ ক’বানে?\n: ক’ম চাৰ৷ সোধকচোন৷\n: মানে কথাটো হ’ল মোৰ ঘৰত মাৰ বাহিৰে কোনো মাইকী মানুহ নাই৷ মই এজনেই ল’ৰা৷ তাৰ উপৰি মোৰ কোনো বান্ধৱীও নাই৷ গতিকে ছোৱালীৰ পচণ্ডৰ সম্পৰ্কে মোৰ বিশেষ একো জ্ঞান নাই৷ মই জানিব বিচাৰিছো ছোৱালীয়ে বেছিকৈ কোনটো ৰং ভাল পায়?\n: ধেই অকৰাটো৷ ডাইৰেক্ট মই কোনটো ৰং ভাল পাওঁ সেইটো সুধিলেই হয়চোন৷ মিচাকৈয়ে জেলেপী পাকটো কিয় দিব লাগে? মোক চাগে চাৰে নেইল পলিচ নাইবা লিপষ্টিক গিফ্ট দিব৷ তাই মনতে ভাবিলে৷\n: আচলতে ছোৱালীয়ে বিশেষকৈ কিবা ৰং ভাল পোৱা বুলি কোনো কথা নাই৷ কিন্তু বোধকৰো গোলপীয়া ৰঙটো সকলো ছোৱালীয়ে ভাল পায়৷ ময়ো ভাল পাওঁ৷ তাইৰ আজি বেছি ধৈৰ্য নাই কথাবোৰ ঘূৰাই পকায় থাকিব৷ সেয়ে চিধাই মনৰ কথাটো পৰোক্ষভাৱে কৈয়ে দিলে৷\n: বহুত ধন্যবাদ তোমাক৷ বাৰু যি নহওঁক৷ মই আজি তোমাক নপঢ়াও৷ দুদিনমানৰ বাবে মই আজিয়ে নাইট চুপাৰত ঘৰলৈ যাম৷ মোক ঘৰত মাতিছে৷\n: চাৰ হঠাতে ওলালে যে? কিয়?\n: ক’ম বাৰু৷ চাৰপ্ৰাইজ দিম তোমালোকক৷\n: অ মা৷ চাৰে নিশ্চয় মোৰ কথা ঘৰত কৈছে৷ সেয়ে বিয়া ফিক্স কৰিব ঘৰত মাতি পঠিয়াইছে৷ বিশেষ একো জীৱনত কৰিব নোৱাৰিম যদিও ডিগ্ৰীটো শেষ কৰিব পৰা হ’লে ভাল আছিল৷ ইমান সোনকালে!\n: ৰীমা কি হ’ল আকৌ? কি ভাবিছা?\n: নাই চাৰ একো নাই৷ সম্বিত ঘূৰাই পায় তাই ক’লে৷\n: মাজনী এইফালে আহচোন৷ চাৰ আহিছে৷\n: হয় নেকি? কিয় জানো তাইৰ আজি অলপ লাজ লাগিছে৷ এই ৰুমটোনো তাইৰ আৰু কিমান দিনৰ বাবে নিজৰ হৈ থাকিব? চুৰিদাৰযোৰ অলপ ঠিকঠাক কৰি তাই ওলাই আহিল৷ ড্ৰয়িংৰুমত চাৰৰ লগত মাক দেউতাকে হাঁহি হাঁহি কথা পাতি আছে৷ মাকৰ হাতত মিঠাইৰ টোপোলা৷\n: চাৰ পালেহি?\n: অ আহিলোঁ৷ ভালে আছা?\n: মাজনী বিপ্লৱে ভাল খৱৰ আনিছে\n: ভাল খৱৰ! মা হতেঁও মানে মোক ইমান সোনকালে বিয়া দিব মান্তি হ’ল! এ হ’ব আৰু৷ এনেয়ো মই পঢ়ি শুনি কিদাল ফালিম! মনতে ভাবিলে তাই৷ লাজতে এবাৰ চাৰৰ ফালে চাই তাই তলমূৰ কৰিলে৷\n: মাজনী বিপ্লৱে এইবাৰ ঘৰলৈ গৈ তাৰ বিয়া ঠিক কৰি থৈ আহিল ৷ ছোৱালী খুমতাইৰ৷ বহাগতে আঙুঠি পিন্ধাব বোলে৷\n: অ ৰীমা৷ তোমালোকক যে সেইদিনা চাৰপ্ৰাইজ দিম বুলি কৈছিলোঁ যে৷ মায়ে আঙুঠি পিন্ধোৱাত দিব লগীয়া পাটৰ কাপোৰ যোৰৰ বাবে কি ৰঙৰ ল’ব লাগিব সুধি আছিল৷ মই ছোৱালীৰ পচণ্ড কথা বৰ বিশেষ নাজানো বাবে তোমাক সুধিছিলোঁ৷ অৰ্ডাৰো দিলো গোলপীয়া ৰঙৰ পাটৰ কাপোৰ এযোৰ৷ খুৰা খুৰী আপোনালোকো যাব লাগিব আঙুঠি পিন্ধোৱাত৷\nৰীমাৰ কাণত পিছৰ কথাখিনি নোসোমাল৷ কাণত যেন বৰলে বিন্ধিছে৷ চাৰক আজি তাইৰ বৰুণ ধাৱানৰ ঠাইত ভিলেইনৰ ৰোল কৰা নৱাজুদ্দিন চিদ্দিকি যেন লাগিছে৷ দূৰত তেতিয়া বাজি আছিল –\n” এনেকৈয়ে ভাঙেনে সপোন\n« বাটৰ ঘাঁহ বন চাফা- জ্যোতিৰ্ময় কলিতা\nজীৱনৰ ৰং- ৰূপম ঠাকুৰীয়া »\nবা অ’ 😂😂\nঠন ঠন কৈ ভাঙি গ’ল ও💔\nউফ! নাপায় এনেকৈ মন ভাঙিব৷ বৰ বেয়া এণ্ডিং কৰিলা৷ খং উঠি গৈছে৷ কমেদী এণ্ডিং হলে যে কি ভাল লাগিল হেতেন৷\nমৰম লগা গল্প এটা। বহুত ভাল লাগিল।\nভাল লিখনি৷ ৰীমালৈহে বেয়া লাগিল৷


প্ৰবাসত ৰঙালীৰ অভিজ্ঞতা (ডা০ ভূপেন শইকীয়া) - সাহিত্য ডট অৰ্গ\nপ্ৰবাসত ৰঙালীৰ অভিজ্ঞতা – কাটাৰৰ চিঠি\nযোৱা ৪এপ্ৰিল, শুকুৰবাৰে কাটাৰ অসম সমাজৰ সৌজন্যত অতি উলাহ উদ্দীপনাৰে প্ৰবাসত এই বছৰৰ প্ৰথমখন ৰঙালী বিহু সন্মিলনী (বহাগ নৌ সোমাওতেই হলেও) সুকলমে পাৰ হ’ল৷ পোনতেই অসমবাসী বা ভাৰতবৰ্ষৰ অইন ঠাইত বসবাস কৰা অসমীয়া ৰাইজৰ মনত প্ৰশ্ন উদয় হব বহাগ নোসোমাওতেই ৰঙালী উৎসৱ পাতিবলগীয়া হ’ল কিয়? ইয়াৰ কাৰণ সকলো প্ৰবাসীৰে অৱগত৷ আনসকলক জনাবলৈ দুআষাৰ কোৱাৰ প্ৰয়োজন আছে৷ সকলো প্ৰবাসীয়েই মূলত: কৰ্মৰ তাগিদাত বিদেশলৈ আহি নিজকে থানথিত লগাই লয়৷ নিজৰ কৰ্তব্যক কেতিয়াও নেওচিব নোৱাৰে৷ আকৌ ডিউটিৰ সময়ো অনুষ্ঠান-প্ৰতিষ্ঠানলৈ ভিন্ন ভিন্ন৷ কাৰোবাৰ ডিউটি একেলেথাৰিয়ে, কাৰোবাৰ শ্বিফ্টত, কাৰোবাৰ ৮৷৯ঘন্টা কাম, কাৰোবাৰ অভাৰটাইম মিলাই দিনে ১০৷১২ঘন্টাৰ কাম, কাৰোবাৰ সাপ্তাহিক ছুটি শুকুৰবাৰে, কাৰোবাৰ অইন দিনা৷ কাৰোবাৰ আকৌ ‘শ্বাট ডাউন’ চলিলে জৰুৰী ছুটিও নাপায়- ওলোটা অতিৰিক্ত সময় কৰ্মস্থলীত খাটিব লাগে; ঠিক যি দৰে চিকিৎসকে চিজিল নকৰাকৈ এজন চিৰিয়াচ ৰোগীক ডিউটি শেষ হ’ল বুলিয়েই এৰি থৈ যাব নোৱাৰে৷গতিকে এটা সকলোৰে সুবিধাজনক দিন বাচি ওলোৱাটো যথেষ্ট কঠিন কাম৷ একেই কথা আখৰাৰ বাবে সমবেত হোৱাৰ ক্ষেত্ৰতো খাটে৷ বিহু-হুচৰিৰ নাচনীৰ আজৰি আছে যদি গৃহস্থৰ ছুটি নাই নাইবা কোনোবা দিনা নাচনী আকাশ পথত ডিউটিত, কোনোবা দিনা ঢুলীয়াৰ গা বেয়া নহলে কোৰাচ গাওতা কেইবাজনৰো কামৰ প্ৰচুৰ হেঁচা – ইত্যাদি৷ আকৌ একেটা ঘৰতে দেৰিলৈকে ঢোল-তাল বজাই আখৰা কৰিব নোৱাৰি – ওচৰ চুবুৰীয়াই হুলস্থুল হৈছে বুলি আপত্তি দৰ্শায়৷ তৎসত্বেও সকলো বাধা নেওচি ৪৷৫টা শুকুৰবাৰে আজি অ’ত, কালি ত’তকৈ আখৰা চলিল৷ আখৰাত ২৫৷৩০ বা কেতিয়াবা তাৰো ওপৰজন লোক যেনেতেনে গোট খায়৷ এশ কিলোমিটাৰ দূৰৈৰ পৰাও আখৰালৈ কেইটিমান পৰিয়াল নিয়মীয়াকৈ আহিল৷ প্ৰতিটো আখৰাৰ দিন আছিল একোটা প্ৰীতি ভোজৰ সন্মিলনীৰ দৰে৷ প্ৰতিটো পৰিয়ালে ঘৰৰ পৰা নানাবিধ ব্যঞ্জন লৈ আহে আৰু আখৰাৰ শেষত ৰং ৰহইচৰে ভোজ-ভাত খাই ঘৰাঘৰি যায়৷ প্ৰবাসী অসমীয়া পৰিয়ালসমূহৰ মাজত এনে প্ৰীতি ভোজে সদ্ভাৱনাৰ এঠাৰ দৰে কাম কৰিছিল৷ প্ৰবাসতো অনুভূত হৈছিল স্বদেশৰ স্বাদ৷ এইবাৰ অসমৰ পৰা অহা দুগৰাকী বয়োজেষ্ঠা আইতা (আমাৰে দুজন সদস্যৰ মাতৃ) আছিল আমাৰ সকলো কৰ্মকাণ্ডৰ চাক্ষুস সাক্ষী৷ সেই দুগৰাকী সমূহীয়া আই-মাতৃৰ প্ৰেৰণাদায়ক উপস্থিতিয়ে আমাক ধন্য কৰিছিল৷\nকাটাৰত অনুষ্ঠান আয়োজন কৰিবলৈ সমূহীয়া হল-ঘৰ বা মঞ্চ ভাড়াত লবলৈ আমাৰ দৰে সৰু গোটৰ আৰ্থিক সামৰ্থ্য টনকিয়াল নোহোৱাত ‘গ্ৰেণ্ড কাটাৰ পেলেচ হোটেল’ নামৰ হোটেলখনকে বিহুতলী কৰিবলৈ বাচি ওলিওৱা হ’ল৷এই চাৰি তাৰকা হোটেলখনৰ মঞ্চৰ আগত প্ৰায় দুশজন দৰ্শক সমবেত হব পাৰে৷সকলো অতিথিয়ে তাতেই আহাৰ কৰাটো বাধ্যতামূলক,বিনিময়ত মঞ্চৰ সুকীয়া ভাড়া নালাগে৷তদুপৰি আমি ঘৰৰ পৰা বনাই নিয়া পিঠা পনা, জলপান আদিৰো প্ৰদৰ্শনীৰ সা-সুবিধা পাম৷আমাৰ অনুষ্ঠানৰ আমন্ত্ৰিত অতিথি আছিল ভাৰতীয় দূতাবাসৰ অধীন সাস্কৃতিক কেন্দ্ৰৰ সভাপতি শ্ৰীতৰুণকুমাৰ বসু আৰু তেওঁৰ সহধৰ্মিনী, উপ-সভাপতি শ্ৰীগিৰীশ কুমাৰ৷\nসন্ধিয়াৰ ৬বজাৰ লগে লগে পোনতে অ’ মোৰ আপোনাৰ দেশ আৰু তাৰ পিছত ‘বিশ্বৰ ছন্দে ছন্দে’ ৰাভা সংগীত পৰিবেশনেৰে কাটাৰ অসম সমাজৰ ৰঙালী বিহুৰ অনুষ্ঠানৰ শুভাৰম্ভ কৰা হ’ল৷ যোৱা বছৰৰ দৰে এই বছৰো আমন্ত্ৰিত সকলো অতিথিকেই আতৰৰ ব্যৱসায়ত জড়িত অসমীয়াসকলৰ দ্বাৰা একোটিকৈ আতৰৰ বটল উপহাৰ দিয়া হয়৷ বিশিষ্ট অতিথি তিনিওজনকে পাটৰ ফুলাম গামোছা, একোটি অসম সমাজৰ দ্বাৰা নিৰ্মিত বিশেষ পিয়লা, আতৰৰ টোপোলা আৰু অন্যান্য উপহাৰেৰে সম্বৰ্দ্ধনা জনোৱা হয়৷ বিদায় লোৱাৰ আগতে তেখেতসকলক অসমীয়া পিঠা-জলপানৰো স্বাদ লবলৈ দিয়া হয়৷ আমাৰ কৰ্মোদ্যোমী মহিলাসকলৰ প্ৰবাসতো অসমীয়া কৃষ্টিক জীয়াই ৰখাৰ এই প্ৰয়াস নিশ্চয় সকলোৰে সমাদৰ লভাৰ যোগ্য৷\nকাটাৰৰ অসম সমাজৰ সভাপতিৰূপে এই অভাজনে পাঠ কৰা চমু ভাষণ আছিল এইদৰে –\nশ্ৰদ্ধেয় বিহুবলীয়া ৰাইজ –\nসৌ সিদিনা এই মৰুৰ দেশ কাটাৰৰ আকাশ মেঘাচ্ছন্ন হ’ল৷ আচম্বিতে আহিল বতাহ-বৰষুণ আৰুবৰদৈচিলা৷ বৰদৈচিলাই জানো সীমাৰ পৰিধি চিনে?\nবৰদৈচিলাই দেশ দেশান্তৰৰ ভেদাভেদ নামানে৷\nসেয়ে বৰদৈচিলাই আমাক সোঁৱৰাই দিলে বহাগ আৰু বিহুসমাগত৷\nআৰু এইদৰে চাওতে চাওতেই হেঁপাহৰ ৰঙালী বিহুটি বছৰৰ মূৰত আকৌ আহিল৷\nবিহু হ’ল অসমীয়াৰ প্ৰাণৰো প্ৰাণ৷ জাতীয় জীৱনৰ আত্মা৷ জাতি-ধৰ্ম নিৰ্বিশেষে বিহু প্ৰতিজন অসমীয়াৰ তেজৰ শিৰা-উপশিৰাত প্ৰবাহমান৷ বিশ্বৰ য’তেই নাথাকক কিয় বিহু বুলিলেই প্ৰতিজন অসমীয়াৰ অন্তৰত হেন্দোলনি উঠে৷ কাটাৰৰ অসম সমাজ ভাৰতীয় দূতাবাসৰঅধীনস্থ সাংস্কৃতিক কেন্দ্ৰৰ এক মান্যতাপ্ৰাপ্ত গোট৷ এই স্বীকৃতি লাভ কৰাৰ পিছত দ্বিতীয়বাৰৰ বাবে আমি এইদৰে ৰঙালী উৎসৱ পালন কৰিবলৈ একত্ৰিত হৈছোঁ৷ আমি আজি আমাৰ মাজত ভাৰতীয় সাংস্কৃতিক কেন্দ্ৰৰ সভাপতি মাননীয় শ্ৰীযুত তৰুণকুমাৰ বসু আৰু তেওঁৰ সহধৰ্মিনী, উপ-সভাপতি শ্ৰীযুত গিৰীশ কুমাৰক আমাৰ মাজত পাই নথৈ আনন্দিত হৈছোঁ৷\nনিজে প্ৰবাসী হোৱা হেতুকে প্ৰবাসত এইদৰে একত্ৰিত হোৱাটো কিমান কঠিন কাম তাক ভালদৰে উপলব্ধি কৰোঁ৷ কামৰ চাপ, ছুটিৰ সমস্যা,ব্যক্তিগত নানা জঞ্জাল – সকলো হেঙাৰ অতিক্ৰম কৰি বিহু পাতিবলৈ সমবেত হোৱা বাবে মই আজি এই মঞ্চৰ পৰা সকলো অতিথি আৰু সাংস্কৃতিক অনুষ্ঠানত ভাগলোৱা সৰু-বৰ প্ৰতিজন ব্যক্তিকেই ৰঙালী বিহুৰ হিয়াভৰা ওলগ আৰু শুভকামনা যাচিছোঁ৷ আগন্তুক নৱবৰ্ষ যেন সকলোৰে বাবে মংগলময় আৰু সফলতাৰ বাহক হয় –\nইয়াৰ বাবে নেদেখাজনৰ ওচৰত কৰযোৰে প্ৰাৰ্থনা জনালোঁ৷ বিগত বছৰটোত কাটাৰ অসম সমাজ নানান ঘাত-প্ৰতিঘাতৰ সন্মুখীন হলেও আমাৰ যোগাত্মক উপলব্ধিৰ তালিকাখন তেনেই তাকৰীয়া নহয়৷ সকলোৰে গঠনমূলক সহযোগিতা আৰু শুভকামনাক মূলধন কৰি এই অসম সমাজে কেবল কাটাৰ বা উত্তৰ পূৰ্বাঞ্চলতেই নহয় অন্যান্য সকলো ভাৰতীয় গোট বা প্ৰতিষ্ঠানৰ মাজতো যেন দেশে-বিদেশে এক সন্মানজনক আসনত নিজকে প্ৰতিষ্ঠিত কৰিবলৈ সক্ষম হয়- ইয়াকে কামনা কৰি মোৰ চমু বক্তব্যৰ সামৰণি মাৰিলোঁ৷\nবিহুটি আদৰৰ বিহুটি সাদৰৰ বিহুটি অসমৰ প্ৰাণ,\nএনুৱা বিহুটি এৰিব লাগিলে নেথাকে অসমৰ মান৷\nইয়াৰ পিছত নিশা চাৰে এঘাৰ বজালৈ চলা বিচিত্ৰানুষ্ঠানত কণকণ মইনাহতে পৰিবেশন কৰিছিল- ভাৰত নাট্যম, আধুনিক নৃত্য, মণিপুৰি নৃত্য, বিহু নৃত্য, অসমীয়া বোলছবিৰ গীত আদি৷ জেষ্ঠসকলৰ ভিতৰত গীতাশ্ৰী কলিতাই বৰগীত,পল্লবী দাসৰ জ্যোতি সংগীত, আব্দুল্লা চৌধুৰীৰ শ্বেৰ-শায়ৰী, ৰুমঝুম শইকীয়াৰ বিহু সুৰীয়া গীত, নাৰায়ণ শৰ্মা পাঠকৰ আবৃত্তি,ডা০ মধুস্মিতা লহকৰ,ৰাজু উপ্ৰেতি আৰু নৱজ্যোতি ‘নিকু’ৰ আধুনিক গীতৰ শৰাই আছিল অতি আকৰ্ষণীয় অনুষ্ঠান৷ অসমৰ পৰা বিশেষকৈ চিলাই নিয়া বিহুৰ সাজেৰে পৰিপূৰ্ণ এজাক ডেকা গাভৰুৰ বিহু হুচৰি আছিল দৰ্শকৰ মন মতলীয়া কৰা এক অনুষ্ঠান৷ যোৱা বছৰৰ দৰে এইবাৰো পূজা গোস্বামীয়ে হিন্দী গীত, গোৱালপৰীয়া লোক গীত আৰু বিহুগীতেৰে বিহুতলী মুখৰিত কৰি তোলে৷ এটা সময়ত পাৰভঙা আনন্দৰে দৰ্শকে মুকলি বিহুত ভাগলৈ আনন্দৰে নাচিব ধৰে৷ অসম সমাজৰ নিয়মীয়া ঘোষিকা দীপশিখা দেবে তেওঁৰ স্বামী অষ্ট্ৰেলিয়ালৈ কৰ্মসূত্ৰে বদলি হোৱাত কাটাৰ ত্যাগ কৰাত এইবাৰ আমাৰ মাজলৈ আহিল এগৰাকী নতুন এংকৰ জাফৰিন হাচান৷ জাফৰিনে অতি সুন্দৰভাবে দক্ষতাপূৰ্বক অনুষ্ঠানটি পৰিচালনা কৰাৰ বাবে সকলোৰে শলাগৰ পাত্ৰী হ’ল৷ মাজে-মাজে অসম সম্বন্ধীয় কুইজৰ বাবে আকস্মিক বঁটাৰ ব্যৱস্থা কৰা হৈছিল৷ শ্ৰেষ্ঠ পৰিপাটি সাজপোছাকৰ বাবে পুৰস্কৃত হয় প্ৰিন্স গোস্বামী আৰু কাটাৰত নৱাগতা ডা০মধুস্মিতা গোস্বামী৷ ৰঙালী বিহু বিষয়ৰ ওপৰত আয়োজিত চিত্ৰাকংন প্ৰতিযোগিতাত ভাগ লোৱা শিশুসকলক বঁটা আৰু প্ৰমাণপত্ৰ প্ৰদান কৰা হয়৷ অসমৰ পৰা অহা আই মাতৃ শ্ৰীযুতা পুস্প কলিতা আৰু শ্ৰীযুতা ইলা শইকীয়াক আজিৰ অনুষ্ঠানত একোখনকৈ চাদৰ আৰু ফুলাম গামোছাৰে সম্বৰ্দ্ধনা জনোৱা হয় আৰু তেখেতসকলৰ কাটাৰৰ অভিজ্ঞতাৰ আভাস লোৱা হয়৷ এইখিনিতে উল্লেখ কৰিব লাগিব যে ভাৰতীয় সাংস্কৃতিক কেন্দ্ৰৰ দুই মুৰব্বীয়ে বিগত বছৰটোৰ অসম সমাজৰ কাম-কাজৰ ভূয়সী প্ৰশংসা কৰে আৰু গোটৰ উত্তৰোত্তৰ সৰ্বাংগীন উন্নতি হব বুলি আশা ব্যক্ত কৰে৷\nএই সুন্দৰ অনুষ্ঠানৰ সামৰণিত শলাগৰ শৰাই আগবঢ়ায় অসম সমাজৰ উপ-সভাপতি ডা০প্ৰেমানন্দ গোস্বামীয়ে৷ সুস্বাদু ভোজন গ্ৰহণ কৰি এক পৰিতৃপ্ত মনলৈ ৰাইজ যেতিয়া ঘৰমুৱা হয় তেতিয়া কেলেণ্ডাৰ তাৰিখ সলনিহৈ ৫এপ্ৰিল শণিবাৰ হৈছে৷ সেই মাজনিশাৰ পৰাই ‘কাটাৰ অসম সমাজ’ৰ ফেচবুকৰ পৃষ্ঠাসমূহ আমাৰ বিহু উদযাপনৰ ফটোৱে শুৱনি কৰিবলৈ আৰম্ভ কৰিলে আৰু এতিয়া ৫০ ঘন্টা পাৰ হোৱাৰ পিছতো বিভিন্নজনে প্ৰেৰণ কৰা ন-ন মনজুৰোৱা ফটো আহিয়েই আছে৷ এইবাৰৰ কাটাৰৰ বিহুৰ বিশেষত্ব হ’ল এদল কৰ্মোদ্যমী অসম আৰু অসমীয়াক ভাল পোৱা প্ৰতিভাৰ সন্ধান ওলোৱাটো৷ সেয়ে মোৰ কবলৈ মন যায়:\n* আহি আছে,আৰু আহি আছে ……………………………..\nৰঙালী বিহু উদযাপনৰ উচাহ-উদ্দীপনাৰ যেন অন্তই নপৰিব!\nক’ত লুকাই আছিল এই অফুৰন্ত প্ৰাণ শক্তি ………………… ?\nৰঙে-ৰসে ভৰা আমাৰ ‘কাটাৰ অসম সমাজ’, আজি আনন্দে নধৰে হিয়া!\nফে’চবুকত ফটোবোৰৰ মুখবোৰ চাই চাই মন প্ৰাণ ভৰি গৈছে মোৰ – শলাগিবলৈ ভাষা নাই!\n← পেৰ’ডী গীত-বিহু সুৰীয়া (অনন্ত মোহন শৰ্মা)\nজলপ্ৰপাত (উচ্চজিৎ কলিতা) →\nSeptember 17, 2017 March 10, 2021 1


ৰণবীৰৰ দেহত ক’ভিডৰ উপস্থিতি! স্ব-গৃহত কোৱাৰেণ্টাইন -\nHomeব্ৰেকিং নিউজৰণবীৰৰ দেহত ক’ভিডৰ উপস্থিতি! স্ব-গৃহত কোৱাৰেণ্টাইন\nনতুন দিল্লী : বলীউডৰ জনপ্ৰিয় অভিনেতা ৰণবীৰ কাপুৰৰ দেহত ধৰা পৰিছে কৰ’না ভাইৰাছৰ উপস্থিতি৷ ৰণবীৰ কাপুৰৰ মাতৃ, প্ৰবীণ অভিনেত্ৰী নীতু কাপুৰে কিছু মুহূৰ্তৰ আগত ছ’চিয়েল মিডিয়াত এই কথা নিশ্চিত কৰে৷\nতেওঁ পোষ্টটোত লিখে যে, তেওঁৰ সন্তানে ক’ভিড-১৯ৰ পৰীক্ষা কৰিছিল আৰু তাত তেওঁ পজিটিভ বুলি ধৰা পৰিছে৷ লগতে তেওঁ এইবুলিও লিখে যে, ৰণবীৰ বৰ্তমান তেওঁ ঘৰত নিজকে কোৱাৰেণ্টাইন কৰি ৰাখিছে আৰু সকলো সাৱধানতা অনুসৰণ কৰিছে৷\nলগতে প্ৰয়োজনীয় চিকিৎসাও কৰি আছে৷ ইয়াৰ আগতে, ৰণবীৰৰ খুৰা ৰধীৰ কাপুৰে এটা নিউজ প’ৰ্টেলক জনাইছিল যে ৰণবীৰ কাপুৰ কিছুদিনৰ পৰা শাৰীৰিক অসুস্থাতাত ভুগিছিল আৰু তেওঁৰ ৰোগৰ লক্ষণবোৰ দেখি কৰ’না টেষ্টৰ বাবে পৰামৰ্শ আগবঢ়াইছিল, য’ত তেওঁ পজিটিভ বুলি ধৰা পৰিছে৷\nPrevious articleহিমন্ত বিশ্ব শৰ্মাক হত্যাৰ ব্লু-প্ৰিণ্ট ! গ্ৰেপ্তাৰ আলোচনাপন্থী আলফা নেতা\nNext articleবাহনসহ জব্দ বৃহৎ পৰিমাণৰ ড্ৰাগছঃ গ্ৰেপ্তাৰ ৫ সৰবৰাহকাৰী